**Zápisnica z predmetovej komisie slovenského jazyka a humanitných predmetov konanej dňa 13. 12. 2018**

Vedúci PK SJL a HP : Mgr. R. Burčák, DEJ, OBN  
 Členovia PK SJL a HP Mgr. K. Blahovská, SJL, NEJ  
 Mgr. K. Vozárová, TV, MAT  
 Mgr. K. Vargová

**Program predmetovej komisie :**

1. Plán práce na 2. polrok šk. roka 2018/2019
2. Kontrola plnenia zápisu TVVP
3. Aktualizácia maturitných zadaní
4. Diskusia a záver

**K bodu 1**.

Na úvod vedúci PK SJL, HP a VP všetkých privítal a oboznámil ich s programom porady. Vyzdvihol vysokú aktivitu a angažovanosť jednotlivých členov v plnení plánu práce. Následne sa jednotlivý členovia vyjadrili k plneniu plánu práce za svoju sekciu.   
O aktivitách za SJL informovala Mgr. K. Blahovská. Všetky naplánované úlohy boli splnené, resp. sa plnia priebežne. Mgr. K. Blahovská tiež informovala o nižšom záujme študentov o SOČ v slovenskom jazyku, z dôvodu slabšej atraktivity tém.   
 Za sekciu OBN a DEJ informoval o činnosti Mgr. R. Burčák. Rovnako boli splnené všetky naplánované úlohy. Navyše sa uskutočnila exkurzia maturantov z DEJ a OBN v Košiciach v knižnici J. Bocatia.

Za sekciu TŠV informovala o plnení plánu práce Mgr. K. Vozárová. Rovnako konštatovala splnenie všetkých naplánovaných akcií a súťaží.

**K bodu 2.**

Všetci prítomní sa vyjadrili k plneniu TVVP, pričom žiadne väčšie sklzy v TVVP sa nevyskytujú u žiadneho vyučujúceho. Menšie meškanie v zápise naplánovaného učiva je adekvátne množstvu neodučených hodín.

**K bodu 3.**

V treťom bode sa prítomní vyjadrili k aktualizácii maturitných zadaní. V SJL sa nebude uskutočňovať žiadna aktualizácia. V predmete dejepis taktiež nedôjde k žiadnej aktualizácii. Väčšie zmeny vo formálnej i obsahovej stránke sa uskutočnia za Občiansku náuku.

**K bodu 4.**

Na záver sa členovia PK SJL, HV a VP vyjadrili k individuálnemu prístupu k niektorým študentom k práci na hodinách

Na záver porady sa vedúci PK SJL a HP poďakoval prítomným za účasť.

Gelnica, 12. december 2018 Vypracoval :