**Zápisnica k pracovnej porade konanej dňa 15. 4. 2015**

**Program Pedagogickej rady:**

1. **Plnenie uznesení z minulej porady**
2. **Správy triednych učiteľov o prospechu, dochádzke a správaní**
3. **Rôzne, diskusia**
4. **Záver**

1. **Plnenie uznesení z minulej porady**

Väčšina bodov uznesenia sa splnila, alebo plní priebežne. Priebežne sa plnia všetky uznesenia   
 v bode 3.

3a, Príprava na prijímacie skúšky  
 3b, Uzatvoriť klasifikáciu študentov 4. ročníka a Oktávy.  
 3c, Kurz ochrany života a zdravia  
 3d, Vyhodnotiť projekty k záverečnej prezentácii

Pán riaditeľ si vyžiadal do pondelka do 20. 4. 2015 všetky maturitné zadania i s pripomienkami. V prípade, ak je tých pripomienok viac, odporúča pán riaditeľ, aby členovia maturitnej komisie priamo kontaktovali učiteľa.

**2.** **Správa tr. učiteľov o prospechu správaní a dochádzke**.

Všetci triedni učitelia predniesli správy o prospechu, správaní a dochádzke za ¾ šk. roka 2014/2015.

Správy boli odovzdané a sú súčasťou tejto zápisnice. Vyučujúci informovali o tých študentov, ktorých prospech bol nedostatočný, alebo dochádzka veľmi zlá. Najlepšiu dochádzku má , kde priemer na žiaka je hod. Najhoršiu III. A , kde priemer na žiaka bol hod. Rodičia žiakov so zhoršeným, alebo nedostatočným prospechom budú písomne oboznámení. Okrem správ každý vyučujúci charakterizoval svoju triedu, vyzdvihol pozitíva, no upozornilo sa tiež na nedostatky.

Pani učiteľka R. Imrichová navrhla, aby sa do internetovej žiackej knižky zapísali všetky dôležité písomky, aby mali rodičia lepší prehľad o neskorších previerkach.  
 V prípade triedy IV. O bola prerokovaná účasť žiakov v budúcom ročníku. Podľa predbežných informácií sa predpokladá odchod 3 žiakov, čím by sa počet žiakov v IV. O znížil na 15.  
 V súvislosti s IV. O bola i prerokovaná i účasť budúcoročných žiakov, ktorí nastúpia v školskom roku 2015/2016.  
 Pani učiteľka K. Blahovská otvorila problém s mobilnými telefónmi , ktoré žiaci používajú i na hodinách. Z pohľadu vedenia školy bolo prezentované jednoznačné stanovisko, ktoré zakazuje používanie mobilných telefónov na hodinách a v prípadoch, kedy sa tak stane, môže učiteľ odobrať tento telefón žiakovi a odovzdať ho pánovi riaditeľovi. Použitie mobilného telefónu zo strany žiaka je možné len, ak dopredu upozorní , že očakáva dôležitú správu.  
 Pani učiteľka Z. Záhornácka otvorila problém s častou neúčasťou na hodinách študentky J. Went, ktorá nie je ani zdôvodnená. Rodičom bude zaslané písomné upozornenie a očakáva sa jasné stanovisko k jej  ďalšiemu pôsobeniu na našej škole.   
 V prípade študentov II. A a iných sa riešil problém s častým fajčením a tiež i s podozrením na užívanie alkoholických nápojov mimo školského priestoru, no v jej bezprostrednej blízkosti.   
 U študenta III. A J. Barboriča bolo upozornené na zlú dochádzku i slabší prospech.   
 U študentky IV. A D. Žigovej, ktorá má individuálny študijný plán sa dohodlo, že bude vykonávať komisionálnu skúšku z KAJ a OBN.

**3.  Rôzne a diskusia**

Pán riaditeľ navrhol pre učiteľov, ktorí majú krúžky, aby do 30. apríla 2015 nahlásili záujem o doplnkové pomôcky pre svoju činnosť. Študenti III. A a VII. O si majú vybrať predbežný záujem voliteľné predmety a semináre. Bola tiež navrhnuté zrušenie predmetu APE, aplikovaná ekonómia a doplnenie o iný predmet z oblasti geografie.

Na záver porady p. riaditeľ prečítal uznesenie, za ktoré všetci učitelia zahlasovali a poďakoval sa za účasť.

**Uznesenie:**

1. Pedagogická rada prerokovala správy triednych učiteľov o správaní, prospechu a dochádzke za III. štvrťrok 2014/2015. V súvislosti s uvedeným prerokovaním:

a) Riaditeľ školy nariaďuje všetkým vyučujúcim v I.O zapisovať dátumy celohodinových písomných previerok do EŽK alebo do žiackych zošitov.

Zodpovedný: vyučujúci v I.O Termín: priebežne

b) Pedagogická rada navrhuje telefonicky kontaktovať a zaslať písomnú výzvu na doloženie dôvodu neprítomnosti pre študentku Jennifer Wendt (I.A) z dôvodu chýbajúcich ospravedlnení z neprítomnosti na vyučovaní.

Zodpovedný: RŠ, triedna učiteľka ZÁH Termín: 22.4.2015

c) Pedagogická rada navrhuje riešiť v súčinnosti s triednou učiteľkou podozrenie z možného požívania návykových látok neplnoletými žiakmi II.A v priestoroch parčíka pred areálom školy.

Zodpovedný: RŠ, triedna učiteľka HEL Termín: 30.4.2015

d) Pedagogická rada na návrh vyučujúcich odporúča zaslať rozhodnutie a výzvu na dohodnutie termínov komisionálnych skúšok v rámci IUP pre študentku Dominiku Žigovú, IV.A z predmetoch KAJ (MOL), OBN (BUR) z dôvodu neklasifikácie v II. polroku 2014/2015. Aby sa mohla zúčastniť ústnych maturitných skúšok, študentka musí úspešne absolvovať komisionálne skúšky do termínu záverečnej klasifikačnej pedagogickej rady pre IV. ročník, t.j. do 13.5.2015.

Zodpovedný: RŠ Termín: 22.4.2015

e) Pedagogická rada na návrh vyučujúceho odporúča zaslať rodičom oznámenie o slabom prospechu pre študenta Jaroslav Barborič, III.A.

Zodpovedný: triedny učiteľ BUR Termín: 22.4.2015

Zápisnicu vypracovala dňa ..................... ...............................

podpis

Zápisnicu overila dňa ......................... ................................

podpis

V Gelnici, dňa ...................... ...............................

riaditeľ školy