Triedna učiteľka I.O SLO informovala o problémoch žiakov s vypadávajúci internetovým signálom a v prípade žiaka A.Romana – absencia kamery, čaká na doručenie.

Riaditeľ školy vyzval triednych učiteľov na doplnenie akútnych prípadov - mien žiakov zo sociálne slabšieho prostredia na návrh zabezpečenia techniky na dištančnú výučbu.

Zároveň informoval o ponuke mobilných operátorov, ktorí ponúkajú pedagógom výlučne pre účely dištančnej výučby a jej podpory neobmedzený prístup k mobilným dátam a neobmedzeným volaniam. Podmienkou je uzatvorenie zmluvy a zverejnenie mobilného čísla pedagóga žiakom.

Súčasný počet žiakov školy je 135, z tohto času sú 2 žiaci v zahraničí s IUP.

Lyžiarsky výcvik sa tento školský rok vzhľadom na pretrvávajúcu epidemiologickú situáciu neuskutoční.

Výchovná poradkyňa informovala o úspešnosti žiakov umiestnených na VŠ. Väčšina žiakov si podávala prihlášky, nie všetci boli ochotní poskytnúť spätnú väzbu.

Z 19 žiakov 2 žiaci nedali prihlášku, 1 bol neprijatý a 2 neuspeli na prijímacích skúškach.

Úspešnosť prijatia je vyčíslená na 82,4%. Konkrétne umiestnenie študentov je súčasťou materiálov výchovnej poradkyne.

Riaditeľ školy informoval pedagogickú radu o postupe zapisovania učiva. Posledný októbrový týždeň bude dokončený zápismi vyučovacích hodín, učiva a podpismi učiteľov. Tento týždeň bude súbežne vyplnený každým vyučujúcim aj zápismi v elektronickej triednej knihe v Edupage. Tento posledný týždeň bude duplicitne vyplnený z dôvodu, že od začiatku novembra bude učivo zapisované do odvolania výlučne elektronickou formou do Edupage.

Riaditeľ školy informoval o základných podmienkach prechodu učiteľov na dištančnú formu vyučovania z domu. Iba ich splnenie predurčuje učiteľa učiť z prostredia domova, v prípade nesplnenia jednej z podmienok je nevyhnutné pre výučbu pedagóga z prostredia školy so zabezpečením technickej podpory poverených kompetentných zamestnancov (PIS, AND).

K základným podmienkam (nutnosť splnenia súčasne všetkých z nich) pre súhlasné stanovisko vedenia k prechodu na home office je:

1. Plánovanie udalostí (hlásenie žiakom dopredu o priebehu VH – Online ZOOM, prostredie Edupage, zadania, plánované testy, previerky...)
2. Zápis prebraného učiva v EŽK
3. Zápis evidencie dochádzky žiakov do EŽK
4. Priebeh online VH minimálne 1xtýždenne z predmetu

Zároveň riaditeľ školy oboznámil zamestnancov o nutnosti a povinnosti vypĺňať Výkazy o ich činnosti. Povinnosťou každého pedagóga je na cloudové úložisko ukladať aktuálne vyplnený výkaz k 15. dňu v mesiaci a na konci aktuálneho mesiaca a tiež povinnosti hlásiť prekážky v práci, prípadné LO,PN, OČR, čerpania dovolenky, NV a pod.

Riaditeľ školy upozornil na zabezpečenie vyučovacieho procesu kontinuálne v súlade, podľa a v čase upraveného rozvrhu, dbanie na primeranosť, zvláštnosti žiakov, časovú dotáciu, neprideľovať úlohy v inom ako stanovenom čase VH, či vo večerných hodinách, čase prázdnin, víkendov a pod.

Upozornil a vysvetlil prerozdelenie činností učiteľa s ťažiskom práce na domácu prípravu, kontrolu, konzultácie, hodnotenia a klasifikáciu. Zníženie priamej vyučovacej povinnosti (zmena a redukcia niektorých VH) nebude mať vplyv na celkový úväzok učiteľa dohodnutý na začiatku školského roka.

Nové stanovené trvanie VH sa mení podľa časového rozpisu :

|  |  |  |  |
| --- | --- | --- | --- |
| Poradové číslo VH | Od | do | prestávka |
| 1. | 8:00 | 8:50 | 8:50-9:00 |
| 2. | 9:00 | 9:50 | 9:50-10:00 |
| 3. | 10:00 | 10:50 | 10:50-11:00 |
| 4. | 11:00 | 11:50 |  |

Cieľom presunu vyučovania do ranných a dopoludňajších hodín je udržanie študijných návykov v štandardne bežiacom režime, obdobnom ako v škole.

Riaditeľ školy informoval o nadchádzajúcich dňoch jesenných prázdnin . Oproti plánovaným dňom 29. a 30.10. na dni 30.10. a 2.11.2020 (piatok a pondelok) a neplánované 2 dni prázdnin v dňoch 6.11. a 9.11.2020 (pondelok a piatok) z dôvodu 2 po sebe idúcich víkendoch projektu celoplošného testovania obyvateľstva na koronavírus. Upozornil na vyplnenie dovolenkových lístkov a čerpanie NV ešte pred odchodom z pracoviska.

O priebehu Pedagogických klubov online formou budú zamestnanci informovaní na najbližšej ped. porade.