**Zápisnica z pedagogickej porady konanej dňa 20.12.2021**

Na úvod p. riaditeľ privítal všetkých prítomných učiteľov a oboznámil pedagogický zbor s programom.

Program: 1. Plnenie uznesení z predchádzajúcej porady  
 2. Inventarizácia školského majetku  
 3. Informácie k posledným pracovný dňom kalendárneho roka 2021  
 4. Príprava DOD  
 5. Diskusia a záver

1. **K bodu 1. Plnenie uznesení z predchádzajúcej porady**

Pán riaditeľ v bode 1. sa vrátil k jednotlivým bodom uznesenia z predchádzajúcej porady pričom konštatoval, že jednotlivé body uznesenia boli splnené.

1. splnený s oneskorením
2. splnený
3. splnený
4. **K bodu 2. Inventarizácia školského majetku**

Na inventarizáciu školského majetku boli zriadené komisie s jedným predsedom a dvoma členmi. Pán riaditeľ informoval pedagogický zbor o zriadení týchto komisií ako i ich činnosti pri kontrole a evidencii školského majetku. Novým členom v komisiách je Mgr. M. Petríková. Vzhľadom na pandemickú situáciu prírastok školského majetku nebol tento školský rok až taký veľký. Ďalej pán riaditeľ informoval prítomných ako postupovať v prípade prírastku. Inventarizáciu školského majetku je potrebné uskutočniť do 7. 1. 2022. Každý nadobudnutý majetok je potrebné označiť evidenčným číslom.

1. **K bodu 3. Informácie k posledným pracovný dňom kalendárneho roka 2021**

V ďalšom bode pán riaditeľ informoval prítomných učiteľov o činnosti na ďalšie pracovné dni.

Po pracovnej porade sa učitelia priradení k jednotlivým inventarizačným komisiám budú venovať inventarizácii školského majetku a následne od 13 30 sa uskutočnia pedagogické kluby. Utorok 21. 12. 2021 sa do 11 00 hod. uskutoční vzdelávania on-line na tému „Ako učiť dištančne počas pandémie“ a od 11 00 hod. je naplánovaná home-office. Rovnako i na stredu 22.12. 2021 je naplánované home-office. Od 23.12.2021 všetci učitelia čerpajú náhradné voľno alebo dovolenku. Nástup v novom roku je 7. 1. 2022.

**K bodu 4. Príprava DOD**

Na úvod tohto bodu Mgr. R. Andraško informoval prítomných o svojej účasti na školení a získaných skúseností pri tvorbe videí na on-line DOD. Videá majú byť čo najviac dynamické bez prázdnych statických snímok tried či didaktických pomôcok. Videá k DOD majú predávať zážitok a náladu pri vyučovaní a rôznych školských a mimoškolských akcií. Dôležitým prvkom pri tvorbe je vytvorenie scenáru v ktorom má participovať každý predmet nie viac ako 3 minúty. Video má byť uvádzané a moderované komunikatívnou osobou. Prezentácia má byť graficky pestrá a dĺžka nemá presiahnuť 40 min. Mgr. R. Andraško uviedol i ďalšie zásady ku ktorým sa vyjadrovali i ostatní vyučujúci.   
Pán riaditeľ informoval prítomných o tvorbe nášho videa, pričom kládol otázky čo nechať a čo doplniť do videa. Každý predmet majú uvádzať 2 žiaci, ktorí budú informovať o činnosti a aktivitách daného predmetu. Súčasťou videa má byť i rozhovor s bývalými žiakmi. Otvorenou otázkou ostalo navrhnúť moderátora. Ďalšia časť diskusie sa venovala odmene výhercov, ktorí budú na konci DOD vyžrebovaní.

**K bodu 5. Diskusia a záver**

K tomuto bodu sa vyjadrila Mgr. K. Blahovská, ktorá informovala prítomných o on-line besede s absolventkou medzinárodného práva v Haagu Luciou Štiberovou v rámci týždňa on-line aktivít, Zážitkami k povolaniu“ , ktorý organizuje CPPPaP SNV. Beseda sa uskutoční 12. 1. 2021 s účasťou žiakov 3. a 4. ročníka.

Uznesenia