**Zápisnica z predmetovej komisie slovenského jazyka, humanitných predmetov a telesnej a športovej výchovy za školský rok 2016/2017**

Vedúci PK SJL, HP a TaŠV: Mgr. R. Burčák, DEJ, OBN

Členovia PK SJL a HP : Mgr. K. Blahovská, SJL, OBN  
 Mgr. Z. Záhornácká, SJL, ANJ  
 Mgr. F. Arendáš , TV, BRV  
 Mgr. K. Vozárová, TV, MAT  
 M. Helcmanovská , SJL, ANJ

**Program predmetovej komisie :**

1. Otvorenie PK  
 2. Vyhodnotenie maturitných skúšok   
 3. Kontrola plnenia úloh PK SJL, HP a TaŠV za školský rok 2015/2016  
 4. Vyhodnotenie krúžkovej činnosti  
 5. Diskusia a záver

**K bodu 1.**

Predseda PK Mgr. R. Burčák privítal členov PK SJL, HP a TaŠV, oboznámil členov PK o činnosti PK za šk. rok 2016/2017 a zároveň informoval prítomných o jednotlivých zasadnutiach PK SJL, HP a TaŠV za šk. rok 2016/2017

**K bodu 2.**

Predseda PK SJL, HP a TaŠV vyhodnotil maturitné skúšky za sekciu HP (DEJ a OBN) ako úspešnú, ktorá prebehla v súlade s cieľovými požiadavkami na maturitné skúšky. Maturitné zadania boli čiastočne aktualizované. Za SJL zhodnotila maturitnú skúšku Mgr. K. Blahovská. I tu prebehla čiastočná aktualizácia zadaní s dôrazom na potrebu ďalšej aktualizácie v budúcom školskom roku.

**K bodu 3.**

V tomto bode bola vyhodnotená činnosť a plnenie úloh PK SJL, HP a TaŠV za školský rok 2016/ 2017 za sekcie SJL, HP a TaŠV. Počas celého školského roka sa plán činností a aktivít plnil priebežne, no z časových alebo iných objektívnych príčin niektoré aktivity neboli splnené. Všetky uskutočnené i neuskutočnené akcie , či už z objektívnych, alebo mimoriadnych príčin budú k dispozícii v záverečnej správe z činností PK SJL, HP a TaŠV.

**K bodu 4.**

Členovia PK vyhodnotili krúžkovú činnosť za šk. rok 2016/2017 ako úspešnú. Záznam o krúžkovej činnosti s plánom činnosti a cieľmi krúžku boli odovzdané a sú k dispozícii u pána riaditeľa.

**K bodu 5.**

V diskusii sa prítomní PK vyjadrili k práci na tento i ďalší školský rok. Ako úspešnú sme zhodnotili činnosť v aktivitách so žiakmi, ako neúspešná bolo zhodnotená hospitačná činnosť učiteľov. V tomto bode sa členovia PK dohodli na vypracovaní plánu hospitácii, ktorý bude vychádzať z aktuálneho rozvrhu na šk. rok 2017/2018.   
Na záver porady sa vedúci PK SJL, HP a TaŠV poďakoval prítomným za účasť.

Gelnica 26. júna 2017 Vypracoval :