**Zápisnica z predmetovej komisie slovenského jazyka, telesne a športovej výchovy a humanitných predmetov konanej dňa 16. februára 2018**

Vedúci PK SJL a HP : Mgr. R. Burčák, DEJ, OBN

Členovia PK SJL a HP : Mgr. K. Blahovská, SJL, OBN  
 Mgr. K. Vargová, SJL, ANG  
 Mgr. K. Vozárová, TŠV, MAT  
 M. Helcmanovská , SJL, NEM

Program predmetovej komisie :

1. Kontrola plnenia plánu práce za 1. polrok  
2. Plán práce na 2. polrok šk. roku 2017/2018  
3. Aktualizácia maturitných zadaní  
4. Diskusia a záver

**K bodu 1.**

Jednotliví členovia PK zhodnotili prácu svojej činnosti. Mgr. K. Blahovská za sekciu SJL : Všetky plánované súťaže a akcie sa uskutočnili podľa plánu PK za 1. polrok šk. roku 2017/2018. Uskutočnilo sa divadelné predstavenie v súlade s plánom, koncom kalendárneho roka 2017 sa uskutočnil i výchovný koncert. Kolegyňa Blahovská sa tiež vyjadrila k neprimeranej úrovni požiadaviek pri hodnotení študentov na postup do krajského kola v olympiáde SJL.

K plneniu plánu práce sa vyjadrili i Mgr. R. Burčák za sekciu HP. Uskutočnila sa exkurzia do Dukly a múzea vo Svidníku, ako i okresné kolo dejepisnej olympiády za mladšie ročníky.   
Za sekciu TŠV sa vyjadrila Mgr. K. Vozárová. Zhodnotila, že všetky akcie  plánu práce za 1. polrok sú splnené a ostatné sa plnia priebežne.

**K bodu 2.**

Všetci prítomní sa vyjadrili k nastávajúcim súťažiam a akciám, ktoré PK SJL, TŠV a HP pripravuje na druhý polrok. Všetky súťaže a akcie sa uskutočnia v súlade s plánom PK na 2. polrok. Kolegyňa Blahovská pripomenula, že sa neuskutoční literárna exkurzia do Martina z dôvodu nízkeho záujmu študentov. Zároveň však potvrdila účasť na divadelnom predstavení, ktoré sa uskutoční začiatkom budúceho šk. roka. Kolegyňa Vozárová okrem plánovaných súťaží, pripomenula, že sa pre malý záujem neuskutoční lyžiarsky výcvik, ako i plavecký výcvik, ale zároveň oboznámila prítomných s účasťou študentov na basketbalovej súťaže, ktorá pôvodne nebola plánovaná. Mgr. R, Burčák informoval prítomných o pripravovanej súťaže Mladý Európan a československej súťaže v dejepise.

**K bodu 3.**

K aktualizácii maturitných zadaní sa vyjadrili Mgr. K. Blahovská a Mgr. R. Burčák. V prípade SJL a DEJ ide o obsahovú aktualizáciu. Aktualizované maturitné zadania bude mať predseda PK do 20. 3. 2018. Prítomní sa bližšie zaoberali aktualizáciou maturitných zadaní pre študentku s ŠVVP I. Kiovskú, pre ktorú je potrebné pripraviť dodatočné primerané odpoveďové hárky.

**K bodu 4.**

V diskusii sa prítomní vyjadrili k plneniu časovo tematického plánu, k disciplíne žiakov na hodinách ako i príprave časopisu k blížiacim s a oslavám 70 výročia založenia našej školy. Na záver sa predseda PK poďakoval prítomným za účasť a ukončil poradu.

Gelnica 8. marca 2018 Vypracoval :