**Zápisnica z pedagogickej i hodnotiacej porady za školský rok 2020/21**

**Program:** 1. Plnenie uznesení z predchádzajúcej porady

2. Učebný plán školského vzdelávacieho programu (verzia 3)

3. Návrh krúžkov - predbežný na šk.rok 2021/22  
 4. Záverečné správy PK   
 5. Diskusia a záver

**K bodu 1) Plnenie uznesení z predchádzajúcej porady**

Bod 1. a) Splnené

b), c), d) - v štádiu plnenia   
 V tomto bode sa pán riaditeľ vyjadril k plneniu jednotlivých bodov predchádzajúceho   
 uznesenia, pričom konštatoval, že všetky body uznesenia sa splnili alebo sa priebežne   
 plnia. Ďalej sa pán riaditeľ vyjadril k zapisovaniu hodín do ETK.

**K bodu 2) Učebný plán ŠKVP (verzia 3)**

V tomto bode sa pán riaditeľ vyjadril a oboznámil kolektív z časovým úväzkom učiteľov   
 na budúci šk. rok, pričom konštatoval, že oproti predchádzajúcim rokom je to výrazný   
 nárast. Pán riaditeľ vysvetlil, ako pri prerozdeľovaní časových dotácií a počtu hodín   
 postupoval a z čoho vychádzal.

Pán riaditeľ informoval pedagogický zbor o pokračovaní v práci na projektových   
 krúžkoch zároveň uviedol ich prerozdelenie medzi žiakmi, pričom spomenul, že stále nie je   
 isté, či všetci budú môcť pokračovať vo vedení svojho krúžku. Uviedol, kto bude aký   
 krúžok viesť.

**K bodu 3) Návrh krúžkov**

V tomto bode pán riaditeľ informoval o pokračovaní projektových krúžkov, pričom   
 vyjadril, že niektoré projektové krúžky sú neisté. Spolu s pani Slovenkaiovou hľadali   
 riešenie, ako prerozdeliť žiakov jednotlivých tried medzi krúžky, tak aby to vyhovovalo   
 časovej dotácie a rozvrhu.

**K bodu 4)**  **Záverečné správy vedúcich PK**

Pedagogickí pracovníci, ako koordinátor drogovej prevencie, výchovná zástupkyňa   
 a vedúci PK na hodnotiacej porade predniesli svoje záverečné správy, v ktorých   
 vyhodnotili svoje aktivity za uplynulý školský rok. Za sekciu SJL, HP a VP predniesol svoju   
 správu Mgr. R. Burčák, za PK prírodovedných predmetov predniesla správu RNDr. A.   
 Slovenkaiová, a za PK cudzích jazykov Mgr. K. Vargová. Niektoré aktivity, ktoré boli   
 zamerané na hromadné akcie, exkurzie, výlety sa kvôli pandemickej situácii neuskutočnili.

Svoje správy predniesla i koordinátorka drogovej prevencie Mgr. K. Vargová   
 a koordinátorka žiackej školskej rady.   
 Na záver porady informovala prítomných pedagogických zamestnancov kolegyňa RNDr. L.   
 Škarbeková o dotazníku žiakov školy, ktorý bol zameraný na priebeh dištančného   
 vzdelávania a spokojnosť či nespokojnosť žiakov s výučbou, podmienkami štúdia, či inými   
 okolnosťami, ktoré vplývajú na ich každodennú školskú činnosť. Žiaci vyjadrili veľkú   
 spokojnosť.  
 Všetky správy budú odovzdané riaditeľovi školy.

**K bodu 5) Diskusia a záver**

V diskusii sa Mgr. K. Blahovská informovala o možnom termíne nástupu do nového   
 školského roka. Po dohode pán riaditeľ stanovil nástup do školy na 25. august 2021, t.j.   
 v stredu. Štvrtok a piatok sa uskutočnia komisionálne skúšky.

Na záver porady pán riaditeľ predniesol uznesenie a ukončil poradu.

Gelnica 30. 6. 2021 Mgr. Radúz Burčák