**Zápisnica**

**zo zasadnutia Prijímacej komisie zo dňa 21. 1. 2016**

Riaditeľ Gymnázia v Gelnici RNDr. Dušan Andraško zvolal na deň 21.1.2016 zasadnutie Prijímacej komisie školy, ktorá mala za úlohu prerokovať a schváliť Kritéria prijímania žiakov na štúdium v školskom roku 2016/2017.

Do prijímacej komisie riaditeľ školy vymenoval týchto členov pedagogického zboru:

1. **RNDr. Dušan Andraško, riaditeľ školy**
2. **RNDr. Anna Slovenkaiová, zástupkyňa riaditeľa (MAT – INF)**
3. **Mgr. Kamila Blahovská, výchovná poradkyňa (SJL – OBN)**
4. **Mgr. Zoja Záhornacká, vedúca PK CJ (ANJ, SJL)**
5. **Mgr. Jaroslava Viťazková, vedúca PK PP (MAT – FYZ)**

Zasadnutie prijímacej komisie viedol riaditeľ školy podľa navrhnutého programu:

1. **Ozrejmenie počtu žiakov s ohľadom na záujem a možnosti štúdia na Gymnáziu v Gelnici.**
2. **Náborové akcie na zvýšenie záujmu o štúdium na našej škole a získanie dostatočného počtu žiakov.**
3. **Propagácia školy na verejnosti.**
4. **Zameranie jednotlivých foriem štúdia na Gymnáziu v Gelnici.**
5. **Kritéria prijímania žiakov do 1. ročníka ( 4 – ročné štúdium ) a do prímy ( 8 – ročné štúdium ).**
6. Košický samosprávny kraj požaduje, aby Kritéria prijímania žiakov na štúdium v školskom roku 2016/2017 boli predložené do konca marca 2016. Žiaci môžu podať prihlášky na štúdium do 10. apríla 2016 u riaditeľov ZŠ a do 20. apríla 2016 sa majú doručiť prihlášky na príslušné stredné školy.

Štvorročné štúdium

Na našej škole máme od KSK schválenú jednu triedu štvorročného štúdia, t.j. 22 žiakov ( prijímame však do posledného miesta podľa platnej legislatívy – 31 žiakov), z toho predbežný záujem podľa ŠVS Michalovce je 37 na oba termíny a 22 na 1. termín. Minimálny počet žiakov na otvorenie triedy je 17.

Osemročné štúdium

V ďalšej časti zasadnutia riaditeľ školy oboznámil komisiu s informáciami, ktoré sa týkajú 8 – ročného štúdia. KSK schváli otvorenie triedy s počtom žiakov 22. Minimálny počet žiakov na otvorenie triedy je 17.

1. **Za účelom zviditeľnenia, propagácie a informovanosti o našej škole sa uskutočnili alebo sa uskutočnia nasledovné akcie:**

* Burza stredných škôl, ktorá sa uskutočnila 20. 10. 2015
* Deň otvorených dverí, ktorý sa uskutoční 5. 2. 2016 – zúčastniť by sa mali žiaci z okresu Gelnica, spolu asi do 100 žiakov
* Prezentácia Gymnázia v Gelnici v ZŠ Gelnica, Prakovce, Helcmanovce, (Margecany, Mníšek nad Hnilcom) – riaditeľ školy, zástupkyňa školy
* Prázdninové akcie – počas jarných prázdnin sa uskutočnia akcie:

- **„prijímačky na neostro“**, kde si žiaci môžu vyskúšať prijímacie testy zo slovenského jazyka a matematiky. Za úspešné zvládnutie môžu žiaci získať bonusové body ku prijímacím skúškam – t.j. ak získajú viac ako 85 % - 2 bonusové body, od 70% – 84% - 1 bonusový bod. „Prijímačky na neostro“ sa uskutočnia v pondelok 15. 2. 2016 pre štvorročné šúdium – za testy zo SJL zodp. Mgr. Blahovská, za testy z matematiky zodp. RNDr. Slovenkaiová. Pre záujemcov o osemročné štúdium sa „prijímačky na neostro“ uskutočnia v stredu 17. 2. 2016 – za testy zo SJL zodp. Helcmnovská, za testy z matematiky zodp. Mgr. Viťazková.

- **prázdninový tábor** – ďalej sa počas jarných prázdnin 15. – 17. 2. 2016 (pondelok – streda) uskutočnia rôzne aktivity a tvorivé hry pre žiakov, ktorí sa zajímajú o osemročné štúdium. Pondelok - prírodovedný deň, utorok – humanitný deň, streda - prijímačky na neostro.

1. **Ohľadom propagácie školy na verejnosti budú uskutočnené ešte tieto akcie:**

* Oznam o prijímacích skúškach bude na webe školy, rovnako ako aj oznámenie o DOD, kritéria o prijímacích skúškach, termíny – zodp. riaditeľ školy
* Príspevky do regionálnych novín ( Gelničan, Naše novinky.....) zodp. Záhornacká
* Inzeráty v novinách Noštek - zodp. riaditeľ školy
* Plagáty ku prázdninovým akciám
* Oznam o možnosti štúdia na štvorročnom a osemročnom štúdiu v obecných rozhlasoch

1. **Zamerania jednotlivých foriem štúdia:**

Pre štvorročné štúdium ostáva zameranie štúdia ako v predchádzajúcom období, t.j. prvé dva roky všeobecné, v 3. ročníku aplikované predmety a vo 4. ročníku maturitné predmety podľa záujmu žiakov a možnosti školy

Pri osemročnej forme štúdia je nutné skončiť s profiláciou a zachovať všeobecné štúdium so zvýšeným počtom hodín cudzieho jazyka.

1. Po zvážení podmienok školy a možného okruhu prijímaných žiakov sa komisia

rozhodla schváliť Kritéria prijímania žiakov pre štvorročné a osemročné štúdium v rozsahu, ktorý bude uplatnený v školskom roku 2016/2017.

Prijímacie skúšky pre štvorročné štúdium podľa zákona nemusia konať tí žiaci, ktorí v celoslovenskom testovaní žiakov 9. ročníka ZŠ (Testovanie 9) dosiahli v každom predmete samostatne úspešnosť najmenej 90%. Tí, ktorí budú robiť prijímacie skúšky si môžu vybrať z dvoch termínov: 1. termín - 11. máj, 2. termín – 14. máj. Pre osemročné štúdium sú prijímacie skúšky povinné pre všetkých žiakov. Úlohy písomnej skúšky pri obidvoch formách štúdia budú obsahovať úlohy s výberom odpovede a odpovede s krátkou odpoveďou. Pri úlohách z matematiky sa okrem výsledku bude hodnotiť aj postup riešenia. Pre úspešné vykonanie je nutné získať aspoň 7 bodov z matematiky a 7 bodov zo slovenského jazyka z maximálnych 20 bodov. Poradovník prijatých a neprijatých študentov bude zverejnený 14. mája, kedy budú opravené a vyhodnotené všetky testy.

Kritéria poriadia prijatých žiakov:

Osemročné štúdium

1. súčet bodov z prijímacích skúšok
2. priemerný prospech za 5. ročník bez výchovných predmetov
3. úspešnosť v súťažiach

Štvorročné štúdium

1. súčet bodov z prijímacích skúšok
2. Testovanie 9
3. úspešnosť v súťažiach
4. body za prospech

Podmienkou pre prijatie bude aj známka zo správania, ktorá môže mať stupeň uspokojivá len v jedinom školskom roku. Záujemcovia o štúdium sa môžu oboznámiť so vzorovými úlohami na prijímacích skúškach z minulých rokov, ktoré sú zverejnené na webe školy.

**Zmenou v kritériách prijatia na obe formy štúdia oproti minulému roku je, že sa budú udeľovať bonusové body za „prijímačky na neostro“.**

Termíny prijímacích skúšok budú zverejnené po informáciách z KSK.

**Uznesenie**

Prijímacia komisia prerokovala a odporúča RŠ na schválenie návrhu kritérií prijatia študentov do 1. ročníkov osemročného a štvorročného štúdia.

Prijímacia komisia sa zaväzuje uskutočniť všetky potrebné kroky pre prípravu prijímacích skúšok – propagačné materiály, test, oznamy na webe, články v médiách a nasledovne aj opravu testov a zverejnenie výsledkov prijímacích skúšok.

V Gelnici 21. 1. 2016 Zapísala: Mgr. Jaroslava Viťazková