**Gymnázium Gelnica, SNP 1, 056 01 Gelnica**

**Zápisnica**

z Pracovnej porady, ktorá sa konala dňa 18. 5. 2016

**Prítomní:** podľa priloženej prezenčnej listiny

**Program:** 1.Vyhlásenie 2. kola prijímacích skúšok

2. Maturitné skúšky 2016 – ústna časť

3. Diskusia, rôzne

**K jednotlivým bodom programu:**

K bodu 1:

Riaditeľ školy RNDr. D. Andraško informoval o výsledku 1. kola prijímacích skúšok na školský rok 2016/2017. Na základe zápisu, uzavretého dňa 17. 5. 2016 konštatoval nasledujúce fakty: osemročné štúdium – zapísaných 17 žiakov, štvorročné štúdium – zapísaných 21 žiakov. Riaditeľ školy navrhol pedagogickej rade vyhlásenie 2. kola prijímacích skúšok z dôvodu 5 voľných miest na osemročné a 10 voľných miest na štvorrročné štúdium. Dátum podania prihlášok je stanovený na 12. 6. 2016 a termín konania prijímacích skúšok je stanovený na 21. 6. 2016. Pedagogická rada návrh prerokovala a vyjadrila s ním súhlas.

K bodu 2:

Zástupkyňa škola RNDr. A. Slovenkaiová informovala o maturitných skúškach 2016 – ústnej časti, ktoré sa budú na našej škole konať v dňoch 23. 5. 2016 – 25. 5. 2016. V prehľadnej tabuľke ukázala maturitné predmety, predsedov jednotlivých predmetových maturitných komisií, členov PMK, pripomenula pedagógom základnú legislatívu – Vyhlášku 318/2008 o Ukončovaní štúdia na SŠ (časti týkajúce sa maturitných zadaní, času na prípravu a odpoveď žiaka, pomôcok, hodnotenia – vážený priemer v rámci každého predmetu), nasledovala inštruktáž k harmonogramu – stretnutia jednotlivých PMK sa uskutočnia každé ráno cca o 7.20 v riaditeľni školy. Ďalšie informácie sa týkali prípravy učební, v ktorých sa bude maturovať, bufetu pre členov maturitných komisií, bufetu pre žiakov. Nasledovala informácia o materiáloch pre členov PMK, všetky materiály budú v obaloch k dispozícii jednotlivým členom PMK, po skončení práce budú donesené do riaditeľne školy a vyzdvihnuté ďalší deň. Taktiež bude nutné ešte raz prekontrolovať verzie maturitných zadaní z jednotlivých predmetov pre predsedu PMK a žiaka.

V tejto časti pracovnej porady vystúpil riaditeľ školy RNDr. D. Andraško s návrhom riešenia štvrtka 26. 5. 2016. Na 1. – 3. vyučovacej hodine triedni učitelia Mgr. Burčák, Mgr. Blahovská budú pracovať so svojimi žiakmi v spolupráci s Mgr. Vozárovou – správkyňou fondu učebníc a zbierať učebnice, nasledovala by prestávka, po nej odovzdávanie maturitných vysvedčení a približne o 12.00 spoločný obed študentov 4.A a oktávy.

Pani zástupkyňa pripomenula, že do štvrtka 19. 5. 2016 je nutné uzatvoriť triedne knihy, taktiež katalógy a osobné spisy žiakov 4.A a oktávy.

K bodu 3:

Nasledovala diskusia, do ktorej sa prihlásil riaditeľ školy s pripomienkou, aby sa hodnotenia odpovedí žiakov na ústnej časti maturitnej skúšky realizovali citlivo, s prihliadnutím na študijné výsledky žiakov počas, známka, ktorú žiak získa, sa môže oblišovať od dosiahnutých výsledkov počas štúdia maximálne o 2 stupne.

Následne sa do diskusie nik neprihlásil.

**Uznesenie z praovnej porady:**

1.) Pedagogická rada prerokovala návrh riaditeľa školy RNDr. D. Andraška na otvorenie

2. kola prijímacích skúšok na školský rok 2016/2017.

2.) Koordinátorka maturitných skúšok RNDr. A. Slovenkaiová oboznámila členov

pedagogickej rady s legislatívou, organizačným zabezpečením a harmonogramom ústnej

časti maturitných skúšok 2016.

3.) Riaditeľ školy RNDr. D. Andraško poveril konkrétnymi úlohami:

– Mgr. Vozárová, PaedDr. Molnárová – príprava miestnosti – bufet pre členov PMK

– Mgr. Burčák, Mgr. Blahovská – príprava miestnosti – bufet pre žiakov 4.A a oktávy

– Mgr. Víťazková, M. Helcmanovská, Mgr. Burčák, Mgr. Blahovská – príprava

kmeňových učební 1.A,  3.A, 4.A a oktáva

– Mgr. Burčák – príprava miestnosti – etická výchova

– jednotliví skúšajúci – zabezpečenie pomôcok do učební v piatok 20. 5. 2016 popoludní

– vyučujúci zodpovední za maturitné zadania zrealizujú kontrolu verzie pre predsedu PMK

a žiaka do štvrtka 19. 5. 2016.

V Gelnici 18. 5. 2016 Zápisnicu zapísala: Mgr. K. Blahovská

................................................................

Zápisnicu overil: Mgr. R. Burčák

.............................................................