**Zápisnica zo zhromaždenia SVB a NP**

Slovinská 4, Krompachy

zo dňa 08. 07. 2018

Prítomní:

Podľa prezenčnej listiny, ktorá tvorí neoddeliteľnú súčasť tejto zápisnice.

Program zhromaždenia:

1. **Otvorenie**
2. **Voľba zapisovateľa a overovateľov zápisnice**
3. **Návrh a voľba SVB pre ďalšie funkčné obdobie**
4. **Informácia o aktuálnom stave finančných prostriedkov vo FúaO**
5. **Plán údržby a opráv v bytovom dome – návrhy na celkovú rekonštrukciu bytového domu /riešenie obnovy fasády, výmena výťahov, zateplenie, rekonštrukcia strechy,.../**
6. **Na riešenie rekonštrukcie bytového domu sú pozvaní hostia Fy Bautop – Ing. Smižanská – konateľka Fy, p. Vadel – poradca**
7. **Rôzne**
8. **Uznesenie a záver**
9. ***Otvorenie***

Na zhromaždení nás privítal predseda SVB Mgr. Anna Mosinová a oboznámila prítomných s programom zhromaždenia.

1. ***Voľba zapisovateľa a overovateľov zápisnice***

Za zapisovateľa bola navrhnutá a následne zvolená Mgr. Erika Repaská. Za overovateľov zápisnice boli navrhnutí a zvolení Mgr. Milan Stolárik a

1. ***Návrh a voľba SVB pre ďalšie funkčné obdobie***

Za predsedu SVB a NP bola navrhnutá Mgr. Anna Mosinová. Voľba predsedu SVB prebehla bez akýchkoľvek problémov, jednohlasne bola zvolená Mgr. Anna Mosinová, bytom Krompachy, Slovinská 4.

Prítomní: 22

ZA: 22

PROTI: 0

ZDRŽALI SA: 0

1. ***Informácia o aktuálnom stave finančných prostriedkov vo FúaO***

Mgr. Anna Mosinová informovala prítomných o stave finančných prostriedkov na účte k 31. 12. 2017, ktorých výška činí 16 800 €.

1. ***Plán údržby a opráv v bytovom dome***

Mgr. Anna Mosinová informovala prítomných o aktuálnych problémoch a nutných opravách v bytovom dome. Všetky opravy sa týkajú predovšetkým celkovej rekonštrukcie bytového domu.

1. ***Odborné poradenstvo Ing. Smižanskej***

K odbornému poradenstvu aktuálnych problémov boli prizvaní hostia firmy Bautop s.r.o., menovite konateľka Ing. Smižanská a odborný poradca p. Vadel, ktorý sa zo zdravotných dôvodov zhromaždenia nezúčastnil.

Konateľka firmy Bautop s.r.o. Ing. Smižanská informovala prítomných o možnostiach celkovej rekonštrukcie bytového domu, ktorými boli:

* prestavba výťahov – zväčšenie do šírky a hĺbky v rámci možnosti
* otázka zatepľovania obvodového plášťa – minerálnou vlnou a silikónovou omietkou
* výmena PVC dlažieb na stúpačkách
* výmena otvorových konštrukcií v pivničných priestoroch v zadnej časti bytového domu
* zateplenie strechy
* odkvapový chodník
* výmena bleskozvodu a uzemnenie s revíznou správou na 5 rokov
* výmena elektroinštalácie po byt
* výmena rozvodov zdravotechniky (voda, plyn, odpad)
* terénne úpravy okolo bytového priestoru

1. ***Rôzne***

* nutnosť vypratať priestory práčovne pre účely sušenia bielizne
* z dôvodu rozporov o teplú vodu budú namontované odvzdušňovače na 8. poschodiach
* povinnosť obyvateľov bytového domu otvárať dvere pomocou čipu, nie trhaním dvier
* požiadať BD o oznámenie termínu začatia opráv na Slovinskej 5
* vyhľadať recenzie na stavebné spoločnosti za účelom výberového konania pre rekonštrukciu bytového domu
* spracovanie projektovej dokumentácie pre účely rekonštrukcie

Prítomní: 22

ZA: 22

PROTI: 0

ZDRŽALI SA: 0

1. ***Návrh uznesenia (schválenie), záver***

**UZNESENIE**

zo zhromaždenia SVB a NP Slovinská 4, Krompachy

konaného dňa 08. 07. 2018

**Spoločenstvo vlastníkov bytov a NP prijalo uznesenie č.1:**

**A/ VOLÍ**

1. **za predsedníčku spoločenstva vlastníkov bytov a NP bytového domu Slovinská 4, Krompachy Mgr. Annu Mosinovú**

**B/ SCHVAĽUJE**

1. **montáž odvzdušňovačov na 8. Poschodiach**
2. **spracovanie projektovej dokumentácie pre účely celkovej rekonštrukcie so zapracovaním všetkých požiadaviek obyvateľov bytového domu**

V závere predsedníčka SVB poďakovala prítomným za účasť na zhromaždení.

Zapisovateľ: Mgr. Erika Repaská .....................................................

Overovatelia: Mgr. Milan Stolárik .....................................................

.....................................................