**Gymnázium, SNP 1, Gelnica**

**Zápisnica z pracovnej porady**

**20.12.2021**

**Prítomní:** všetci pedagogickí zamestnanci

**Program:**

1. Kontrola plnenia úloh z predchádzajúcich porád
2. Vnútorný pokyn RŠ č.08/2021 - inventarizácia
3. Informácie k činnostiam počas Vianočných prázdnin
4. Príprava DOD online
5. Diskusia/rôzne

**I. Plnenie uznesení z predchádzajúcich porád**

Pracovná porada začala kontrolou plnenia uznesení z predchádzajúcich porád.

1. Pedagogická rada prerokovala program na mesiac december 2021 a z toho vyplývajúce pracovné úlohy zadané riaditeľom školy, najmä:
   1. uskutočniť triednické hodiny - **splnené**
   2. realizovať online stretnutia Pedagogických klubov - **splnené**
   3. uskutočniť komisionálne preskúšania za I. štvrťrok 2021/2022 podľa menovacích dekrétov - **splnené**
2. Pedagogická rada prerokovala hlavné body pripravovaného Vnútorného pokynu RŠ č. 07/2021 Usmernenie ku kombinovanému vzdelávaniu počas núdzového stavu, berie ho na vedomie a odporúča jeho vydanie riaditeľom školy - **splnené**
3. Riaditeľ školy ukladá všetkým pedagogickým zamestnancom zaslať emailom na vypracované Podklady k priznaniu koncoročnej odmeny – **splnené**
4. Riaditeľ školy ukladá všetkým pedagogickým zamestnancom zaslať koordinátorovi informatizácie (ARI) novšie podklady pre prípravu videa na DOD online, ak sú k dispozícii – **plní sa priebežne**

**II. Vnútorný pokyn RŠ č.08/2021 - inventarizácia**

Riaditeľ školy informoval o Vnútornom pokyne RŠ č.08/2021, ktorý sa týka inventarizácie majetku školy ku 31.12.2021.

Na inventarizáciu školského majetku boli zriadené komisie s jedným predsedom a dvoma členmi. Pán riaditeľ informoval pedagogický zbor o zriadení týchto komisií, ako i o činnosti pri kontrole a evidencii školského majetku. Novým členom v komisiách je Mgr. M. Petríková. Vzhľadom na pandemickú situáciu prírastok majetku za školský rok 2020/2021 nebol až taký veľký. Ďalej pán riaditeľ informoval prítomných ako postupovať v prípade prírastku. Inventarizáciu školského majetku je potrebné uskutočniť do 7. 1. 2022. Každý nadobudnutý majetok je potrebné označiť evidenčným číslom.

**III. Informácie k činnostiam počas Vianočných prázdnin**

Riaditeľ oboznámil pedagogických zamestnancov s činnosťami počas obdobia Vianočných prázdnin:

* **20.12.2021 (pondelok)** –
  + žiaci: začiatok Vianočných prázdnin,
  + Nepedagogickí zamestnanci: práca na pracovisku
  + Pedagogickí zamestnanci:
    - 8.00-9.00 Pracovná porada
    - 9.00-12.30 Inventarizácia majetku (fyzická v škole)
    - 12.30-13.00 Obed
    - 13.30-16.30 Pedagogické kluby online
* **21.12.2021 (utorok)** –
  + nepedagogickí zamestnanci: práca na pracovisku
  + učitelia (práca z domu):
    - **9.00-11.00 Online školenie EDUSTEPS:** Ako motivovať žiakov počas dištančného vzdelávania
    - 11.00 – 16.30 **Práca z domu (HO)** –
      * prípravné činnosti k vyučovaciemu procesu (oprava žiackych prác, zápis komentárov a známok žiakov, tvorba nových vyučovacích materiálov,...),
      * aktualizácia materiálov do videoprezentácie školy a zaslanie ARI
* **22.12.2020 (streda)** 
  + nepedagogickí zamestnanci: náhrada mzdy
  + učitelia:
    - 08.00 – 16.00 – **Práca z domu (HO)** –
      * administratívne činnosti (dokladová inventarizácia, príprava skráteného Pracovného výkazu 12/2021, príprava štatistík 2022, ...)
      * projekt K4G - príprava projektových výkazov 09-11/2021, príprava záznamov ku krúžkom 09-11/2021, príprava zápisníc ku Pedagogickým klubom 09-12/2021,
      * vzdelávacie činnosti (samoštúdium, účasť na webinároch)
* **23.12.2021 (štvrtok) -** čerpanie DOV/NV predbežne do 05.01.2022 (6 dní v roku 2021 a 3 dni v roku 2022)
* **07.01. 2022 (piatok) –** nástup do práce (dokončenie inventarizácie, príprava vyučovania na nový rok....)

**IV. Príprava DOD online**

Na úvod tohto bodu Mgr. R. Andraško informoval prítomných o svojej účasti na   
 školení ako i o získaných skúseností pri tvorbe videí na on-line DOD. Ako uviedol, videá   
 majú byť čo najviac dynamické bez prázdnych statických snímok tried či didaktických   
 pomôcok. Videá k DOD majú predávať zážitok a náladu pri vyučovaní a rôznych školských   
 a mimoškolských akcií. Dôležitým prvkom pri tvorbe je vytvorenie scenáru v ktorom má participovať každý predmet nie viac ako 3 minúty. Video má byť uvádzané a moderované komunikatívnou osobou. Prezentácia má byť graficky pestrá a dĺžka nemá presiahnuť 40 min. Mgr. R. Andraško uviedol i ďalšie zásady ku ktorým sa vyjadrovali i ostatní vyučujúci. Pán riaditeľ informoval prítomných o tvorbe nášho videa, pričom sa diskutovalo čo nechať a čo doplniť do videa. Každý predmet majú uvádzať 2 žiaci, ktorí budú informovať o činnosti a aktivitách daného predmetu. Súčasťou videa má byť i rozhovor s bývalými žiakmi. Otvorenou otázkou ostalo navrhnúť moderátora. Ďalšia časť diskusie sa   
venovala odmene výhercov, ktorí budú na konci DOD vyžrebovaní.

**V. Diskusia a rôzne**

K tomuto bodu sa vyjadrila Mgr. K. Blahovská, ktorá informovala prítomných o on-line besede s absolventkou medzinárodného práva v Haagu Luciou Štiberovou v rámci týždňa on-line aktivít, Zážitkami k povolaniu“ , ktorý organizuje CPPPaP SNV. Beseda sa uskutoční 12. 1. 2021 s účasťou žiakov 3. a 4. ročníka.

**Uznesenie:**

Pedagogická rada všetkými prítomnými pedagogickými zamestnancami odhlasovala nasledujúce uznesenie:

1. Pedagogická rada prerokovala *Vnútorný pokyn riaditeľa školy č.08/2021 na prevedenie inventarizácie majetku školy ku 31.12.2021* a berie ho na vedomie. Riaditeľ školy v súvislosti s týmto pokynom ukladá uskutočniť inventarizáciu majetku školy.

**Zodpovedný:** členovia komisií **Termín:**10.1.2022 (fyzicky),

17.01.2022 (dokladovo)

1. Riaditeľ školy oboznámil pedagogických zamestnancov s pracovnými činnosťami počas Vianočných prázdnin a zadáva okrem iných najmä tieto pracovné úlohy:
   1. Realizovať vyššie uvedené pracovné činnosti počas nariadenej práce z domu (home office) 21.-22.12.2021, zapracovať ich do prípravy skráteného Pracovného výkazu 12/2021 podľa vzoru schváleného a zaslaného riaditeľom školy a umiestniť ho na GDrive GYMGL.

**Zodpovední:** všetci vyučujúci **Termín:** 31.12.2021

* 1. Vypracovať K4G projektové výkazy a záznamy ku krúžkom na GDrive GYMGL-K4G za 09-12/2021.

**Zodpovední:** vedúci krúžkov a workshopu **Termín:** 07.01.2022

1. Aktualizovať materiály ku DOD9 online a zavesiť na GDrive GYMGL, rozmyslieť za svoj predmet scenár videovstupu učiteľa (príp. žiaka), kontaktovať absolventov pre realizáciu videopozdravu, rozmyslieť si realizáciu videonahrávky I.O (projekt e-Twinning, príp. online rozhovor) ku DOD5 online.

**Zodpovední:** poverení podľa scenára DOD9/DOD5 **Termín:** 07.01.2022

V Gelnici ................ Zápisnicu zapísala: Mgr. R. Burčák

................................................................

V Gelnici ................ Zápisnicu overila: M. Helcmanovská

.............................................................

V Gelnici ................ Zápisnicu schválil: RNDr. D. Andraško

.............................................................