Propagácia a zviditeľnenie okolia Gelnice prostredníctvom eko-banskej hľadačky

Cez obdobie koronakrízy sme mali možnosť vidieť enormné zástupy ľudí v najnavštevovanejších lokalitách Slovenska. Aj tento stav vyvolal v ľuďoch záujem vidieť niečo neokukané, ale pritom podnetné a hodnotné a bez tlačiacich sa zástupov, v súkromí a lone prírody. Cieľom práce je propagácia banskej histórie a tradície v Gelnici formou navrhnutej eko-banskej hľadačky vytvorenej zo šifrovaných QR kódov, v ktorej sú zakódované najzaujímavejšie a najhodnotnejšie informácie o histórii baníctva a skvostoch v okolí niekdajšieho banského mesta a o verejnosti sprístupnenej banskej štôlni Jozef, v ktorej sme dobrovoľnícky strávili už druhé leto. Interaktívnu hľadačku, umiestnenú na stránke mesta pri oddelení kultúry ocenia hlavne nadšenci, ktorí si chcú rozšíriť svoj obzor a čo najviac z nášho okolia zapamätať a rodiny s deťmi, keďže prispeje k ozvláštneniu prehliadky. Súčasťou práce je aj krátka videovizualizácia ako upútavka pre zviditeľnenie pozoruhodných miest Gelnice a jeho krásneho okolia, ktoré banskou históriou doslova dýcha, pre podporu cestového ruchu v regióne Hnileckej hladovej doliny.