***Znovuoživenie tradície chorovodu „Voďeňe Uľijani“,***

***pre mladšie generácie***

Témou práce je snaha o znovuoživenie a zachovanie tradície unikátneho zvyku chorovodu *“Voďeňa Uľijani“* typického pre malebnú dedinku Kojšov v Košickom kraji. Pri vypracovaní práce sme spolupracovali so Združením Ulijana z Kojšova, s odborníkmi pre tradície a s obyvateľmi Kojšova. Práca obsahuje zozbierané informácie opisujúce priebeh celého zvyku, jeho históriu, postup prevedenia, tradičný odev nosený pri tejto príležitosti, piesne a jedlo. Formou medzigeneračnej besedy a spolupráce sme získali zaujímavé informácie, zaznamenali sme si citácie spomienok obyvateľov obce Kojšov a rozhovor s pani A. Balážovou, ktorá bola kedysi reálnou účastníčkou *“Voďeňa Uľijani“*. Práca obsahuje aj vypracovaný návrh panelu na oživenie spomínanej tradície, ktorý je umiestnený \_\_\_\_\_\_\_\_\_\_\_\_\_. Zámerom jeho vypracovania je pripomínať občanom históriu a tradíciu obce a mladých ľudí učí ju realizovať a uchovať pre budúce generácie. Prácou sme poukázali na to, ako nám tradície v kontexte histórie poskytujú informácie o našom pôvode, a je preto potrebné a nutné ich uchovávať.