**TEMATICKÉ OKRUHY PRE PRVÚ ATESTÁCIU**

**1. Klasifikácia metód výučby**

**2. Všeobecnodidaktické metódy**

**3. Klasifikácia metód založená na teóriách učenia**

**4. Organizačné formy vyučovacieho procesu**

**5. Didaktické zásady – aspoň tri zásady podrobnejšie vysvetliť**

**6. Osobnosť učiteľa – typológia, vyučovacie štýly**

**7. Učebné pomôcky – funkcie a požiadavky kladené na učebné pomôcky**

**8. Materiálne didaktické prostriedky**

**9. Kurikulum, štandardy**

**10. Skúšanie a hodnotenie**

**11. Ciele vyučovacieho procesu**

**12. Učebné štýly**

**13. Učebné zručnosti**

**14. Projektovanie vyučovacieho procesu**

**15. Vyberte aspoň tri moderné koncepcie vyučovacieho procesu a podrobne ich vysvetlite**

**1. KLASIFIKÁCIA METÓD VÝUČBY**

Metóda znamená – cesta, spôsob – ako dosiahnuť cieľ.

**Vyučovacia metóda** je: „zámerné usporiadanie obsahu vyučovania, činnosti učiteľa a žiaka, ktoré sa zacieľuje na dosiahnutie stanovených výchovných a vzdelávacích cieľov, a to v súlade so zásadami organizácie vyučovania.“Klasifikácia metód môže byť rôzna.

1. z hľadiska logického aspektu

* **ANALYTICKO-SYNTETICKÁ METÓDA –** na základe rozdelenia celku na časti sa skúmajú podstatné vzťahy, aby sa zhrnuli do všeobecného pojmu.
* **INDUKTÍVNA METÓDA** – vychádza z konkrétnych častí a na základe analýzy zhodných znakov sú sformulované všeobecné pojmy.
* **DEDUKTÍVNA METÓDA** – vychádza zo všeobecného pojmu, zákona, z princípu, metódy práce, z ktorých sa odvodzujú jednotlivé konkrétne prípady.
* **POROVNÁVACIA (synkritická) METÓDA** – zakladá sa na použití analogických vzťahov medzi rôznymi objektmi, javmi, procesmi

1. z hľadiska etáp vyučovacieho procesu delíme metódy na:

* **MOTIVAČNÉ** (navodzujú pozornosť žiakov),slúžia na prebudenie záujmu u dieťaťa, prebudenie jeho vlastnej aktivity, naštartovanie vnútorného pocitu potreby poznať, vedieť, uplatniť.
* **EXPOZIČNÉ** (prvotné oboznamovanie s učivom), prostredníctvom nich si žiaci osvojujú činnosti a poznatky, vedomosti, skúsenosti, rozvíjajú kompetencie
* **FIXAČNÉ** (upevňovanie učiva), slúžia na opakovanie a precvičovanie vedomostí, zručností, skúseností detí. Najčastejšou fixačnou metódou je metóda opakovania.
* **DIAGNOSTICKÉ** (klasifik., hodnotenie), zisťujeme dosiahnuté zmeny u detí, hodnotíme ich prácu
* **APLIKAČNÉ METÓDY**(metódy, ktoré zabezpečujú bezprostredné využitie vedomostí, spôsobilostí a návykov v konkrétnej činnosti)

1. podľa počtu žiakov rozdeľujeme metódy na:

* **FRONTÁLNE** – učiteľ pracuje s celou triedou
* **METÓDY SKUPINOVEJ PRÁCE**
* **METÓDY INDIVIDUÁLNEHO VYUČOVANIA**

1. podľa zdroju poznatkov (klasické výučbové metódy)

* **SLOVNÉ METÓDY** (zdrojom poznatkov je hovorená, tlačená alebo písaná reč – výklad učiva)
  + monologické (výkladové) – vysvetľovanie, prednáška, výklad, rozprávanie, opis,
  + dialogické – rozhovor, diskusia, dialóg,
  + práca s textom – s učebnicou alebo inými literárnymi či študijnými materiálmi),
  + metóda písomnej práce.
* **NÁZORNO-DEMONŠTRAČNÉ** (spočívajú v názornom predvedení predmetov, činností, javov). sprostredkúvajú spoznávanú skutočnosť a majú vyvolávať vo vedomí žiakov zmyslové zážitky, na základe ktorých si vytvárajú predstavy o javoch; zdrojom poznania je živé nazeranie.
  + demonštrovanie – diafilm, TV, obrázky, pokusy, zmyslová demonštrácia (čuchová, chuťová, zvuková), pozorovanie, ukazovanie trojrozmerných objektov,
  + pozorovanie – deti poznávajú predmety alebo javy v prirodzených alebo v simulovaných podmienkach. Môže byť krátkodobé, dlhodobé, pokusné, porovnávacie, popisné.
  + exkurzia
* **PRAKTICKÉ METÓDY** (zdrojom poznania je aktívna činnosť - práca s papierom, textilom, drevom, hračkami atď.; metódy praktických pestovateľských a chovateľských prác – inštruktáž, kombinovaná metóda vrátane vysvetľovania, predvádzania a vlastného nácviku činnosti)
  + nácvik pohybových a pracovných zručností,
  + laboratórna činnosť žiakov, pracovné činnosti,
  + hudobné, grafické a výtvarné činnosti.

**Iné delenie**:

1. klasické *výučbové metódy* – slovné, názorno-demonštračné, praktické
2. *aktivizujúce metódy* – diskusné, situačné, inscenačné, riešenie problémov, didaktické hry
3. *komplexné výučbové metódy* – frontálna výučba, skupinová a kooperatívna výučba, brainstorming, projektová výučba, výučba podporovaná počítačom

**2. VŠEOBECNODIDAKTICKÉ METÓDY**

**A, Informačno-receptívna metóda –** najčastejšie sa realizuje v podobe monológu učiteľa

* učiteľ oznamuje žiakom informácie v hotovej podobe
* informuje ich a žiaci tieto informácie prijímajú prostredníctvom receptorov (zapamätávania, prípadne porozumenia, počúvajú, pozorujú, vykonávajú, obkresľujú...).
* patrí sem: rozprávanie, vysvetľovanie, opisovanie, ilustrácia textom alebo pomôckami, demonštrácia pokusom, predvádzanie, púšťanie hudby (výklad, prednáška, metóda demonštrovania a metóda práce s knihou)

**B, Reproduktívna metóda –**realizuje sa v podobe metódy riešenia úloh a metódy rozhovoru

* základným znakom je reprodukcia (obnovovanie) a opakovanie činnosti.
* deti si osvojujú hotové informácie a na požiadanie ich reprodukujú.

**C, Problémový výklad** – konkretizuje sa vo vyučovacom procese najmä v podobe výkladu, prednášky, spojených často s metódou demonštrovania a pozorovania.

* pri tejto metóde si možno učivo osvojiť na úrovni porozumenia.
* myšlienkový dialóg učiteľa so žiakmi.
* Učiteľ kladie otázky, ktoré stimulujú myslenie.
* metóda umožňuje prepájanie práce vo veľkej skupine s voľnou prácou v malých skupinách, preto je vhodná pre súčasný model materskej školy.
* Učiteľ vytýči problém alebo úlohu, na ktorú deti nepoznajú odpoveď. Dopracujú sa k nej na základe vlastných činností za pomoci učiteľa.

Postup:

* Stanovenie problému učiteľom veľkej skupine,
* hľadanie informácií, argumentov (činnosť učiteľa a činnosť detí vo veľkej skupine alebo v malých skupinách),
* vytýčenie postupu riešenia, uvedenie rôznych možností riešenia (činnosť učiteľa) a tvorivá činnosť a hľadanie riešení deťmi v malých skupinách,
* hodnotenie návrhov riešenia, výber najvhodnejšieho riešenia deťmi, za pomoci učiteľa,
* vyriešenie problému, realizácia riešenia.

**D, Heuristická metóda** – túto metódu je vhodné používať na osvojovanie učiva, ktoré pozostáva z kauzálnych (príčinno-dôsledkových) vzťahov, na osvojovanie zovšeobecnených pojmov, vzťahov, princípov, zákonov, teórií a všeobecných metód práce, ktorých osvojenie samostatnou prácou presahuje možnosti žiakov.

* žiaci sa aktívne zúčastňujú na objavovaní nových poznatkov, na osvojovaní učiva.
* neriešia samostatne celé úlohy, ale len ich časti.

**E, Výskumná metóda**

* vo vyučovacom procese sa konkretizuje najmä metódou riešenia úloh a metódou práce s knihou.
* učiteľ alebo žiaci nastolia problémovú úlohu, ktorej vyriešenie si vyžaduje objavenie neznámych vedomostí alebo ich aplikáciu.

**3. KLASIFIKÁCIA METÓD ZALOŽENÁ NA TEÓRIÁCH UČENIA**

Teória učenia je súbor definícií, ktoré sa zaoberajú procesom učenia sa ľudskeho jedinca. Ich poznanie je nevyhnutným predpokladom pôsobenia pedagóga v praxi.

Na základe doterajších bádaní v oblasti psychológie a pedagogiky sa najviac uvádzajú teórie učenia sa – koncepcie (modely) vzdelávania:

* **Transmisívna (behaviorálna)**
* **Humanistická (personálna)**
* **Sociokognitívna**
* **Konštruktivistická**

Klasifikácia založená na teóriách učenia nevyužíva pojmy **formy a metódy výučby**, ale zaviedla **označenie model vyučovania**

* model definuje ako majú kooperovať tri základné prvky - učivo, metódy učenia a sociálne prostredie.
* pedagóg pripraví prostredie, ponúkne príležitosť k osvojeniu si skúseností v tomto prostredí a nakoniec sa pokúša zistiť, k akým zmenám v priebehu učenia došlo, sleduje zmeny v chovaní žiakov
* **TRANSMISÍVNA (BEHAVIORÁLNA)**
* B. F. Skinner založil teóriu učenia sa na programovom učení – technike vedúcej študujúceho prostredníctvom série vyučovacích krokov k požadovanej úrovni
* princípy behaviorizmu sa využívajú pri navrhovaní webových kurzov a vzdelávaní s podporou počítača.
* **Behaviorálne učenie –** zmenou vonkajších podmienok môžeme meniť správanie žiaka.
* Učiteľ vysvetľuje, podáva informácie, formuje vedomosti, zručnosti a návyky, predkladá nový materiál, upevňuje vedomosti a zručnosti žiakov (opakovaním a cvičením) a klasifikuje výsledky tohto priebehu.
* Tradičné vyučovanie má reproduktívny charakter, poznatky i spôsob realizácie praktickej činnosti sa predkladajú žiakom v hotovej forme.
* Prevládajú tu informatívno-receptívne metódy ako výklad, vysvetľovanie, prednáška, demonštrácia, cvičenie, opakovanie.

Behaviorizmus:

1. Žiaci potrebujú známky, alebo iné ohodnotenie (pečiatky, smajlíky) ako motiváciu k učeniu sa a k plneniu požiadaviek školy.

2. Žiaci by mali byť hodnotení vzhľadom na štandardy výkonu, ktoré učiteľ pre triedu stanovuje.

3. Kurikulum by malo byť organizované vzhľadom k požadovanému učivu, ktoré je starostlivo usporiadané.

* **HUMANISTICKÁ (PERSONÁLNA)**
* Rogers, Zelina, Zelinová –
* rešpektovanie jedinečnosti každého človeka, osobnostný rozvoj, nedirektívny individuálny prístup, sebarealizácia, empatia, socializácia, komunikácia, porozumenie a pochopenie druhých, kreativizácia, pozitívne hodnotenie,
* žiak má možnosť spolurozhodovať, treba naučiť žiakov myslieť, riešiť problémy, vychovávať k tvorivosti
* Tvorivé vyučovanie, vrstovnícke vyučovanie, kooperatívne vyučovanie, projektové vyučovanie
* Vyžaduje sa nedirektívny prístup, bezpodmienečne akceptujúci vzťah, sloboda, tvorivosť, zvedavosť
* **SOCIOKOGNITÍVNA**
* skúma sa efekt sociálnej organizácie triedy na učenie sa (aká je štruktúra triedy, aká je štruktúra autorít, koľko nezávislosti majú študujúci pri riadení svojich aktivít, je odmeňovaná kooperácia alebo súťaženie?)
* Napríklad Rober Slavin uvádza, že kooperatívne učenie sa je aj efektívnejšie, aj sociálne ziskovejšie ako individuálne štúdium v súťaživom prostredí.
* **Kognitivistický koncept** (Jean Piaget) študujúci sú menej závislí na vedení učiteľom a viac sa spoliehajú na vlastné poznávacie stratégie vo využívaní dostupných vzdelávacích zdrojov
* do popredia sa kladie sebavzdelávanie, sebareflexia, hľadanie vlastnej cesty k poznaniu, samostatné posudzovanie, rozhodovanie, hodnotenie prechádza zo strany učiteľa na stranu žiaka
* **Sociálne modely v**ychádzajú z predpokladu, že spolupráca a sociálna interakcia nie je prínosom len pre získanie sociálnych zručností, ale aj vedomostí (doučovanie spolužiakov); a že škola prostredníctvom kooperatívnych foriem spolupráce môže deti pripraviť pre výkon najrôznejších povolaní. Základnými metódami sú skupinové a kooperatívne práce, metóda rolovej hry, simulácie a pod.

**4. KONŠTRUKTIVIZMUS**

* teória aktívneho učenia sa, že každý človek si sám vytvára (konštruuje) svoje vlastné poznanie sveta, v ktorom žije

**Konštruktivistický koncept** - študujúci si vytvárajú vlastnú interpretáciu sveta na základe svojej skúsenosti.

* cieľom výučby nie je odovzdávanie "hotovej" informácie, ale vytváranie situácií, aby študujúci mohli interpretovať informácie v konfrontácii so skúsenosťou pre vlastné porozumenie.
* Úlohou učiteľa nie je poskytovať fakty, ale ukázať spôsob, ako budovať poznatky.
* učenie je efektívnejšie, keď študujúci plnia zmysluplné úlohy v reálnom kontexte – učenie sa aktívnou činnosťou (robením).

**4. ORGANIZAČNÉ FORMY VYUČOVANIA**

Organizačná forma vyučovania je **časová jednotka** zameraná na realizovanie obsahu a cieľov vyučovania, pričom sa uplatňujú viaceré metódy a prostriedky, rešpektujú sa didaktické zásady a je v nej interakcia medzi učiteľom a žiakom.

DELENIE

1. Podľa typu komunikácie medzi učiteľom a žiakmi:

* + Frontálne vyučovanie
  + Skupinové vyučovanie
  + Kooperatívne vyučovanie
  + Individuálne vyučovanie

2. Podľa typu prostredia:

* Vyučovanie v triede a v špecializovaných priestoroch školy, napr. laboratórium, dielne, pozemky, knižnica)
* Vyučovanie v mimoškolských priestoroch (podnik, múzeum, galéria, športové zariadenia a pod.)

Organizačná forma **nie je len vyučovacia hodina, ale aj vychádzka, výlet, exkurzia a pod.**

**VYUČOVACIA HODINA** je relatívne uzavretá  jednotka vyučovacieho procesu, ktorá sa skladá z viacerých častí tvoriacich štruktúru vyučovacej hodiny.

* sa pokladá za takú OF vyučovania, pri kt. učitel:
  + pracuje v presne vymedzenom čase,
  + so stálou skupinou žiakov (trieda),
  + v učebni kt. je pre túto triedu vyhradená,
  + pracuje podľa klasického rozvrhu hodín,
  + využíva pri tom vhodné metódy a prostriedky, aby dosiahol V-VZ ciele pri rešpektovaní didaktických princípov.
* Najčastejšie sa uplatňuje nasledovná štruktúra:
  + organizačná časť hodiny,
  + kontrola domácej úlohy,
  + opakovanie učiva (môže i nemusí byť spojené s hodnotením),
  + vytváranie nových vedomostí, zručností, návykov (viacerými metódami).
  + opakovanie a upevňovanie prebratého učiva uloženie domácej úlohy,
  + krátke zhodnotenie práce,
  + záver vyučovacej hodiny.
* **Vychádzka** – OF, ktorá umožňuje žiakovi poznávať predmety a javy, ktoré sú v blízkosti školy. Ich bezprostredné pozorovanie a poznávanie prispieva k vytváraniu správnych predstáv a vedomostí. Je spravidla časovo kratšia – do parku, k rybníku a pod.
* **Exkurzia** – OF, ktorá umožňuje žiakovi poznávať predmety a javy, ktoré sú vzdialenejšie od okolia školy, podľa zamerania poznáme exkurzie: historické, vlastivedné, zemepisné, do výrobných podnikov.
* **Výlet** – sa uskutočňuje na konci školského roka.  Okrem oddychovo-rekreačného charakteru má významné vzdelávacie a výchovné ciele. Tie spočívajú v tom, že umožňuje žiakom poznať tie obsahy učiva, ktoré nie sú dostupné počas školského roka.

**5. DIDAKTICKÉ ZÁSADY**

* sú najvšeobecnejšie alebo najzákladnejšie požiadavky, ktoré v súlade s cieľmi výchovno-vzdelávacieho procesu a jeho základnými zákonitosťami určujú jeho charakter.
* sú pokyny, požiadavky, zákonitosti, ktoré musí rešpektovať učiteľ, aby dosiahol didaktický cieľ.
* správne uplatňovanie zásad má vplyv na priebeh a najmä výsledky učebnej činnosti žiakov
* rešpektovanie zásad uľahčuje a urýchľuje učenie žiakov, ale i odovzdávanie vedomostí prostredníctvom vyučovania učiteľmi

***1. Zásada uvedomelosti a aktivity***

* vyjadruje požiadavku, aby žiaci k učebnej činnosti pristupovali uvedomele a aby vlastnou aktívnou činnosťou získavali nové vedomosti, spôsobilosti, zručnosti a návyky.
* Uvedomelosť a aktivita sa musia prelínať celým vyučovacím procesom.
* Uvedomelosť neznamená iba to, aby žiak vedel čo a prečo sa učí, ale, aby si k tomuto vytvoril kladný vzťah.
* zásada aktivity nespočíva iba v hlásení sa žiakov, ani prezentovaní vedomostí a pod. teda o vonkajšom prejave aktivity, ale žiaci môžu byť aktívni aj vtedy, ak sa nehlásia, ale myšlienkovo „spracúvajú“ učivo.
* aktivita sa týka teda viacerých stránok – myšlienkovej, citovej i vôľovej.
* význam aktivity spočíva v tom, že rozvíja schopnosti žiakov, ich samostatnosť, iniciatívu a tvorivosť.

***2. Zásada názornosti***

- vyjadruje požiadavku, aby žiak získaval nové vedomosti, spôsobilosti, zručnosti a návyky na základe konkrétneho zmyslového vnímania predmetov a javov.

* Lepšie pochopenie nového učiva umožňuje žiakom priblíženie učiva prostredníctvom učebných pomôcok
* Krieda a tabuľa sú významnými prostriedkami názoru.
* zásada názornosti umožňuje ľahšie pochopenie nového učiva, ktoré môže mať pre žiaka aj trvácnejší charakter
* Názornosť sa však musí používať uvážene, aby sa časté využívanie názoru negatívne neprejavilo v nedostatočnom rozvíjaní predstavivosti a myšlienkovej postupnosti pri získavaní nových poznatkov.

***3. Zásada primeranosti***

* Vyjadruje požiadavku, aby obsah a rozsah učiva, ale i metódy jeho sprostredkúvania žiakom boli primerané k ich biologicko-psychologickým schopnostiam.
* Zásada sa týka obsahu a rozsahu učiva, ale aj samotného vyučovacieho procesu, t.j. vyučovacích metód, foriem a prostriedkov.
* všetka činnosť, ktorá sa realizuje vo vyučovacej hodine, musí byť pre žiakov primeraná.
* Zásada primeranosti úzko súvisí so zásadou individuálneho prístupu k žiakom a učiteľ si musí uvedomovať, že to, čo je primerané pre jedného žiaka alebo pre skupinu žiakov, pre iného žiaka alebo pre inú skupinu môže byť náročné, alebo až neprimerané.
* orientujeme sa na potenciálne možnosti a schopnosti, t.j. že máme na žiakov mierne zvýšené nároky, ktoré sú schopní zvládnuť, a tým súčasne významne prispievame k ich rozvoju

***4. Zásada systematickosti***

* Vyjadruje požiadavku logicky usporiadaného didaktického systému učiva so zreteľom na vekové osobitosti žiakov, ktorý si žiaci systematicky osvojujú pod vedením učiteľa.

***5. Zásada trvácnosti***

* Vyjadruje požiadavku, aby si žiaci učivo bezpečne zapamätali a aby si ho v prípade potreby vedeli vybaviť v pamäti a využiť v činnosti.

***Zásada vedeckosti***

* Obsah vyučovania musí rešpektovať najnovší stav poznatkov v príslušnom vednom odbore.
* Zásada predpokladá, že obsah učiva musí byť vedecký a učiteľ musí používať vedeckú terminológiu.

***Zásada postupnosti***

* Obsah učiva je dôležité žiakom odovzdávať na základe ich vekových osobitostí a individuálnych zvláštností.

**6. OSOBNOSŤ UČITEĽA – TYPOLÓGIA, VYUČOVACIE ŠTÝLY**

* Učiteľ musí byť osobnosť- duševne zdravá ☺, optimálna, sociálne a emocionálne zrelá, s rozvinutou emočnou schopnosťou, schopná empatie, zdravé sebavedomie.

TYPOLÓGIA UČITEĽA

**a) ideový (náboženský) typ učiteľa** – má významný sociálny zmysel, je spoľahlivý, vážny, uzavretý, malý zmysle pre humor, hru – *žiakom* sa javí ako nudný pedant

**b) estetický typ učiteľa** – chýba obetavá láska, neberie ohľad na žiakovu konkrétnu osobnosť, často je sklamaný výsledkami svojho výchovného pôsobenia

**c) sociálny typ učiteľa** – svoje sympatie upriamuje na všetkých žiakov triedy, je trpezlivý, žiaci sa pri ňom nenudia a majú ho radi - je to *ideálny typ* učiteľa

**d) teoretický typ učiteľa** – väčší záujem má o predmet, ako o žiaka, vedomosti podáva mechanicky a chýba mu vzťah k žiakom

**e) ekonomický typ učiteľa –** rád vedie žiakov k samostatnej práci, je často vynikajúcim metodikom, chce dosahovať čo najlepšie výsledky s minimálnym vynaložením úsilia - *žiaci* ho skôr oceňujú, ako majú radi  
**f) mocenský typ učiteľa** – presadzuje vlastnú osobnosť, chce vyniknúť, presadiť vlastný názor, je spokojný ak sa ho žiaci boja (udržanie moci → nadávky, zákazy, vyhrážky)

**VYUČOVACIE ŠTÝLY UČITEĽA**

• **autoritatívny vyučovací štýl**

* Učiteľ určuje sám, čo a ako sa bude vyučovať, čo majú žiaci robiť.
* Je dominantným prvkom výučby, vyžaduje prísnu disciplínu, názory žiakov ho nezaujímajú a v prípade ich prezentácie ich nerešpektuje.
* Udržiava si od žiakov odstup.
* Žiaci ho vnímajú ako prísneho, netolerantného, s nedostatoč- ným zmyslom pre humor.
* Niektorí žiaci majú z neho strach, ale rešpektujú jeho odbornosť;

• **demokratický vyučovací štýl**

* Je sebareflexívny, zaujíma sa o názory žiakov, pracuje so spätnou väzbou o svojej práci.
* So žiakmi diskutuje, ich názory si vypočuje, premýšľa o nich a niektoré aj rešpektuje.
* Vytvára pozitívnu klímu, podporuje samostatnosť, iniciatívu a tvorivosť, využíva aktivizujúce formy a metódy.
* O problémy žiakov sa zaujíma, pomáha im a podporuje ich.
* Je tolerantný.
* Žiaci si ho vážia a majú ho radi;

• **liberálny vyučovací štýl**

* Učiteľ sa snaží plniť svoje povinnosti, je však príliš nerozhodný, a to žiaci zneužívajú.
* Disciplína na výučbe býva uvoľnená.
* Žiaci ho majú radi, ale väčšinou ho veľmi nerešpektujú;

• **nevyhranený vyučovací štýl**

* Tento vyučovací štýl je typický pre začínajúcich učiteľov, ktorí sa ešte len hľadajú, preto sú nevyhranení.
* V závislosti od situácií sa snažia byť aj demokratickí, potom zase autoritatívni alebo liberálni.

**7. UČEBNÉ POMÔCKY – FUNKCIE A POŽIADAVKY KLADENÉ NA UČEBNÉ POMÔCKY**

**Učebné pomôcky** − sú prostriedky, kt. slúžia k názornosti vyučovania a umožňujú dokonalejšie, rýchlejšie a komplexnejšie osvojenie učiva.

* „približujú to, čo je ďaleké, zväčšujú, zmenšujú, spomaľujú to, čo je rýchle, zrýchľujú to, čo je pomalé, odhaľujú skryté, konkretizujú abstraktné, apod.
* v niektorých prípadoch sa môžu uplatniť len prostredníctvom rozličných zariadení, prístrojov – **didaktická technika (DT)**
* **základné skupiny UP:**

**Reálne** – pôvodné predmety (prírodniny v pôvodnom stave – nerasty, živočíchy, rastliny, vzorky polo/výrobky, nástroje, prístroje, stroje, umelecké diela)

**Modely** – trojrozmerné pomôcky – zámerne zjednodušované na uľahčenie vnímania informácie

**Dvojrozmerné zobrazenia** – sprístupňujú javy a predmety v konkrétnej podobe alebo v grafickom znázornení  
– *prezentované priamo* (nástenné obrazy, schémy, fotografie, diagramy, mapy a pod.)

– *pomocou didaktickej techniky* (priesvitky premietané pomocou spätného projektoru, diapozitívy, rôzne statické alebo dynamické obrazy so zvukom alebo bez zvuku premietané alebo zobrazované pomocou televízie, výpočtovej techniky a pod.)

**Zvukové pomôcky alebo zvukové záznamy** : (gramof. platne, film, videozáznam, CD, počítač. program)

**Textové pomôcky -** *učebnice a učebné texty,* *pracovné materiály* (pracovné zošity, atlasy)

**Relácie a programy sprostredkované didaktickou technikou**: relácie v školskom rozhlase, videoprogramy, r. v školskej televízii a *programy* (software pre počítače, programy pre vyučovacie stroje a pod.

**Špeciálne pomôcky** – experimentálne súpravy, materiálne vybavenie školských laboratórií, pracovné pomôcky ...

**Delenie UP a DT podľa:**

* auditívne – sluchové (gramofón - DT), gram. platňa (UP), magnetofón a m. páska (DT)
* vizuálne (zrakové) – učebnica, fotografia, výkres, projekt
* taktilné (hmatové) – reálie, modely
* audiovizuálne (zvukovo-zrakové) – televízor (DT), televízny program (UP), film, videomag.
* použitie UP a DT súvisí najmä s didaktickou zásadou názornosti.
* prvý túto zásadu zdôvodnil a prepracoval **J. A. Komenský** – sformuloval zlaté pravilo pre U:

*“Všetko nech sa predkladá všetkým zmyslom, nakoľko je to len možné. A teda veci viditeľné zraku, počuteľné sluchu, voňajúce čuchu, ochutnateľné chuti a hmatateľné hmatu, ak sa niečo môže vnímať naraz viacerými zmyslami, nech sa to predloží viacerým zmyslom”*

* UP a DT uľahčujú pochopiť abstraktné prvky učiva, prispievajú k rozvoju myslenia, môžu zintenzívniť motiváciu žiakov, majú nezameniteľné miesto vo všetkých etapách VP

FUNKCIE

* **informatívna** – informujú o vzťahoch, súvislostiach – aj informuju ziaka o tom ako vie spatna vazba
* **formatívna** - práca s pomôckami a technikou, experimentovanie, porovnávanie a i. prispievajú k rozvoju tvorivej činnosti žiakov, a tým súčasne aj k rozvoju myšlienkových operácií,
* **inštrumentálna** – nástroj na získavanie vedomosti zručnosti návyky...
* **motivačná** – vzbudzujú záujem, spestrujú systematizujúca – pomáhajú zaraďovať vedomosti do systému
* **názorná** – konkrétna a ucelená predstava, pôsobia na zmysli
* **zdroj a nositeľ informácií** – dopĺňajú slovo
* **racionálna a ekonomická** – urýchľujú a uľahčujú proces učenia uľahčujú prechod od teórie k praxi - žiak nepočúva len slová, ale vidí, počuje, manipuluje s vecami, experimentuje a pod.
* **podporuje samoštúdium** - žiak na základe pozorovania, narábania s predmetmi a prístrojmi aj sám v mimoškolskom čase často „experimentuje“

POŽIADAVKY

Pri používaní učebných pomôcok je dobré, ak sa riadime nasledujúcimi zásadami:

* podľa druhu pomôcky zvolíme didaktickú techniku, ktorú pripravíme tak, aby sa daná pomôcka realizovala najúčinnejším spôsobom, bez časových strát, alebo naopak podľa dostupnej didaktickej techniky zvolíme adekvátne učebné pomôcky
* aktivizujeme žiakov a snažíme sa o to, aby sami získali čo najviac informácií vložených do pomôcky
* sprievodné slovo volíme tak, aby sme usmerňovali žiakovu pozornosť a jeho učenie sa zamýšľaným smerom,
* nepopisujeme slovom to, čo je žiakom z pomôcky zrejmé
* pomôcku predkladáme žiakom až v čase, keď chceme zamerať ich pozornosť na dané učivo,
* tam, kde je nutné zdôrazniť zložitosť javov, genéz, vzájomné vzťahy a súvislosti, dynamiku procesu, nechávame možnosť pre dotváranie pomôcky počas výkladu, prenosový kanál volíme podľa požiadavky na efektívnosť prenosu informácií a interakcie medzi učiteľom a žiakom, ale aj z hľadiska hygieny duševnej práce.
* pri tvorbe, výbere a používaní UP a DT je potrebné rešpektovať aj požiadavky ako:
  + ergonomické (prihliadanie na antropometrické a psychologické osobitosti U a Ž)
  + estetické (vonkajšia úprava)
  + technické (bezpečnosť, spoľahlivosť)
  + ekonomické (prístupná cena)

**8. MATERIÁLNE DIDAKTICKÉ PROSTRIEDKY**

* vyučovací prostriedok môže byť svojou povahou nemateriálny (učebné metódy a formy) alebo materiálny.
* **Materiálne vyuč. prostriedky** sú učebné pomôcky a technické prostriedky, kt. vykonávajú didaktické funkcie.
* DP (didakt. prostriedky), ktoré majú materiálny charakter predstavujú súbor predmetov, slúžiaci k didaktickým účelom, to znamená, že pôsobia v spojení s obsahom alebo metódami a formami k dosiahnutiu stanovených cieľov vyuč. procesu priamo, alebo vytvárajú vhodné podmienky.
* v užšom zmysle do DP patria:
  + **učebné pomôcky** (každý materiálny prostriedok, ktorý informuje o predmetoch, javoch, skutočnej, originálnej forme, alebo didakticky upravenej), majú bezprostredný vzťah k učivu ako zdroj informácie
  + **didaktická technika -** technické prostriedky, kt. umožňujú prezentáciu obrazových médií, predmety, prístroje a zariadenia, pomocou ktorých sa niektoré učebné pomôcky realizujú, nemajú bezprostredný vzťah k učivu. Sú prostriedkami, ktoré majú vo vyučovacom procese pomocnú úlohu.
* v širšom zmysle do DP patrí: školská budova, výukové, účelové priestory, vybavenie školy.
* cieľom **MDP** je napomáhať k dosiahnutiu cieľov vyuč. procesu vytvorením vhodných podmienok pre optimálne osvojovanie stanoveného učiva.
* MDP sú predmety hmotného charakteru používané na sprostredkovanie istého poznania žiakom, členia sa na:

a) **učebné pomôcky textové** v tlačenej alebo v elektronickej podobe (učebnice, učebné texty, pracovné zošity),

b) **učebné pomôcky predmetné** (reálne), **obrazové** (ikonické) a **zvukové** (fonické), **audiovizuálne**,

c) **technické prostriedky** (zariadenia učební, stroje a prístroje, nástroje a technické pomôcky, materiál).

* MDP učivo prezentujú, konkretizujú a znázorňujú, čím plnia funkciu pri rozvoji predstáv a vytváraní pojmov.
* prostredníctvom MDP sa rozvíja žiakova aktivita, samostatnosť, tvorivosť, prispieva sa k vytváraniu postojov, návykov schopností a celkovému formovaniu žiaka.
* MDP spolu s prostriedkami nemateriálnymi, imateriálnymi (vyučovacie formy, vyučovacie metódy, poznatky učiteľa, skúsenosti učiteľa, základné poznatky žiakov všeobecného charakteru, vstupné poznatky žiakov), nehmotnými predstavujú vyučovacie – didaktické prostriedky
* MDP delíme na:

**Učebné pomôcky** - sú materiálny prostriedok, ktorý je priamym nositeľom informácií (učiva, pokynov) súvisiacich s učivom, zastávajú funkciu znázorňovania učiva,:

* + - pôvodné predmety –rastliny, zvieratá, plodiny, minerálie a kamene, ľudské výrobky, náradie, stroje a pod.,
    - modely – sú trojrozmerné pomôcky,
    - zobrazenia – fotografie, nástenné didaktické obrazy, mapy, záznam na šk. tabuli, diapozitívy, priesvitky, filmy a obrázky,
    - zvukové pomôcky –gramoplatňa, CD-platňa,
    - videozáznamy,
    - špeciálne pomôcky – slúžia na znázornenie prírodných javov, napr. magnetkou a železnými pilinami zviditeľníme magnetické siločiary.
    - literárne pomôcky – obsahujú písaný text (učebnice, metodické príručky, slovníky, encyklopédie, notové materiály, odborné časopisy)
    - vyučovacie programy – sú UP, v ktorých učivo je spracované podľa všeobecných zásad programovanej výučby (programované učebnice, vyučovacie programy spracované audiovizuálnou formou, ktoré sa reprodukujú špeciálnymi vyučovacími strojmi, vyučovacie programy v digitálnej forme ako počítačové programy

**Didaktická technika** – plní tie isté úlohy a rozumieme ňou využívanie rôznych prístrojov a technických zariadení – film ,zvukové prístroje, výpočtová technika.

**Technický prostriedok** - materiálny didaktický prostriedok, kt. vytvára podmienky na odovzdávanie predpísaného učiva študentom. Je sprostredkovateľom, kt.vo vzťahu k obsahu vzdelávania plní sekundárnu funkciu (napr. filmový projektor, ktorým sa premieta didaktický film).

**Materiálne prostriedky** vyuč. procesu pomáhajú utvárať jasnejšie predstavy o pojmoch a predmetoch, umožňujú dať vzdelávanému subjektu presnejšie informácie v krátkom čase, pričom zachovávajú kvalitu a presnosť spracovaných poznatkov. Učiteľovi umožňujú riadiť vyučovací proces tak, aby bola zabezpečená spätná väzba medzi učiteľom a žiakom i naopak. Využívaním materiálnych prostriedkov je vyučovací proces zaujímavejší, nie je stereotypný, evokuje žiaka do činnosti, čo sa prejaví zvýšeným záujmom o vzdelávanie. Materiálne prostriedky sú významné aj z hľadiska pomoci pri preklenutí rozdielov medzi teóriou a praxou.

|  |  |
| --- | --- |
| |  | | --- | |  | |
|  |

**9. KURIKULUM, ŠTANDARDY**

**KURIKULUM** - z lat. currere = bežať určitým smerom, po určitej trase k určitému cieľu

* pojem kurikulum je možné vymedziť otázkami typu:
  + prečo ? (zmysel, ciele vzdelania a pod. koho, ktorú časť populácie)
  + v čom? (s akým obsahom)
  + ako? (aké vyuč. stratégie.)
  + kedy? (v ktorých obdobiach života)
  + za akých podmienok? (v akom prostredí)
  + s akým efektom? (aké sú očakávané výsledky)

- v súčasnosti prevládajú dva výzamy pojmu kurikulum:

**1. vzdelávací program, projekt, plán vzdelávania (vyučovania)**

**2. vlastný vyučovací proces, jeho obsah a priebeh**

* Kurikulum možno definovať *ako obsah všetkej skúsenosti, ktorú žiaci získavajú v škole a v činnostiach, ktoré sa k škole vzťahujú, ale aj jej plánovanie a hodnotenie*.
* **Formálne kurikulum** – komplexný projekt cieľov, obsahov, prostriedkov a organizácie vzdelávania, realizácia projektovaného kurikula vo vzdelávacom procese (vo výučbe) a spôsob kontroly a hodnotenia výsledkov vzdelávacieho procesu (výučby).
* **Neformálne kurikulum** – zahŕňa aktivity a skúsenosti vzťahujúce sa k škole (mimotriedne, mimoškolské aktivity organizované školou, napr. exkurzie, výlety, súťaže, záujmové činnosti) i domáce štúdium, úlohy a prípravu žiaka na vyučovanie.
* **Skryté kurikulum** – postihuje ďalšie súvislosti života školy, ktoré nie sú zvyčajne vyjadrené v programoch: klíma školy, vzdelávacie hodnoty, vzťahy medzi učiteľmi a žiakmi, vzťahy medzi školou, spôsoby diferenciácie žiakov, pravidlá správania sa v triede, sociálna štruktúra triedy, charakter školského prostredia
* v súčasnosti slov. školstvo je založené na **dvojúrovňovom systéme kurikula** → štátny vzdelávací program a školský vzdelávací program (škola si dotvára svoje kurikulum sama, vychádzajúc zo zmapovania regionálnych podmienok, potrieb klientov, vlastných silných a slabých stránok, možností a rizík)
* požiadavky na výstup žiakov sú sformulované v časti štátneho vzd. programu s názvom „vzdelávací štandard“.

**ŠTANDARDY** – pod pojmom štandard sa rozumie stupeň dokonalosti požadovaný pre určitý účel

* štandard je v určitej výške postavená latka, ktorú je potrebné preskočiť, aby výkon mohol byť považovaný za vyhovujúci.
* vzdelávací štandard sa skladá sa z dvoch častí:

1. obsahový štandard - určuje minimálny obsah vzdelávania, čo majú žiaci vedieť, alebo vedieť urobiť

* hlavným cieľom je zjednocovať, koordinovať resp. zabezpečovať kompatibilitu minimálneho obsahu vzdelávania na všetkých školách.
* tvorí učivo, ktoré je všetkými žiakmi osvojiteľné.

1. výkonový štandard - formulácia výkonov, ktorá určuje, na akej úrovni má žiak dané minimálne učivo ovládať a čo má vykonať.

* je požiadavkou na výstup zo stupňa vzdelania a zároveň požiadavkou na vstup pri ďalšom stupni vzdelania.
* popisuje produkt výučby, nie proces.
* obsahový štandard je skôr záväzkom pre učiteľa a výkonový štandard normou pre žiakov.

**Štandardy pre učiteľov** obsahujú v podstate podrobné kvalifikačné požiadavky na učiteľa, aby mohol pomôcť žiakom dosiahnuť výkonové štandardy.

**Štandardy pre školy** obsahujú kritériá, ktorých splnenie má zabezpečiť všetkým žiakom rovnakú príležitosť dosiahnuť obsahové a výkonové štandardy.

**Štandardy pre štát** a miestne školské orgány obsahujú kritériá, podľa ktorých sa posudzuje úspešnosť štátu a miestnych školských orgánov v plnení ich poslania vo vzdelaní.

**10. SKÚŠANIE A HODNOTENIE**

* zo všetkých činností, ktoré sa odohrávajú v škole, verejnosť najviac zaujíma práve kontrola vyučovacieho procesu: skúšanie, hodnotenie a klasifikácia žiakov, pretože na základe kontroly a z nej vyplývajúceho hodnotenia a klasifikácie sa rozhoduje o ďalšom osude žiakov (voľba povolania, životné zameranie, prijatie na vyšší typ školy...)

**SKÚŠANIE** možno považovať za meranie, ktoré by malo byť čo najpresnejšie a najobjektívnejšie, to znamená, že na všetkých skúšaných a hodnotených jedincov treba používať rovnaký „meter“.

* kontrola (overovanie) výsledkov edukačného procesu sa realizuje skúšaním a hodnotením.
* predmetom kontroly je práca žiakov a učiteľov.
* výsledky edukačného procesu sa posudzujú vzhľadom na krátkodobé a dlhodobé ciele stanovené v učebných osnovách, cieľových štandardoch, časovo-tematických plánoch a plánoch vyučovacích hodín
* skúšanie možno kategorizovať podľa rôznych hľadísk:
  + Podľa spôsou vyjadrovania – ústne, písomné, praktické
  + Podľa počtu súčasne skúšaných žiakov – individuálne, skupinové, frontálne
  + Podľa časového zaradenia a funkcie – prijímacie skúšky, priebežné skúšanie, súhrnné skúšanie, záverečné skúšky, opravné skúšky.
  + Podľa toho, či žiak vie, že je skúšaný – formálne (priebežné alebo súhrnné klasifikované), neformálne (žiak nevie, že učiteľ bude hodnotiť jeho výkon, napr. oznámkovanie niekoľkých žiakov, ktorí dobre obstáli v skupinovej aktivite alebo sústavne správne odpovedajú pri frontálnom overovaní vedomostí)
* školské hodnotenie chápeme ako zaujímanie a vyjadrovanie kladného alebo záporného stanoviska k rôznym činnostiam a výkonom žiakov (detí) vo výchovno-vzdelávacom procese,
* v praxi môže mať rôzne podoby:
  + súhlasné či nesúhlasné pokyvovanie hlavou, prísny pohľad, zmena tónu hlasu, kladná alebo negatívna poznámku, záujem o osobnosť žiaka (dieťaťa),pochvala či napomenutie, odmena či trest až po známku, podrobnejšia analýza výkonu, vrátane záverečného hodnotiaceho súdu, atď.
* za školské hodnotenie považujeme každé posudzovanie vedomostí, zručností a návykov žiaka (dieťaťa), rôznych jeho činností a ich výsledkov.
* hodnotenie žiaka sa v rámci vzdelávania na ZŠ a SŠ vykonáva podľa úrovne dosiahnutých výsledkov,a to:
* slovným hodnotením
* klasifikáciou
* kombináciou klasifikácie a slovného hodnotenia

KLASIFIKÁCIA , HODNOTENIE

* zaraďovanie jednotlivých žiakových výkonov do výkonnostných skupín, stupňov.
* v našom školstve je päť stupňov,
* hodnotenie učiteľ vyjadruje v podobe čísla – známky, alebo inou formou – na VŠ sa klasifikácia vyjadruje pomocou písmen A, B, C, D, E, Fx.
* v 1.roč. primárneho vzdelávania môže mať klasifikácia podobu symbolickú: odtlačok obľúbeného zvieratka (včielka – symbol pracovitosti, mačka – symbol pozornosti, medveď – symbol lenivosti a pod.)
* základom na pridelenie klasifikačného stupňa, známky, je výsledok získaný skúšaním, preverovaním.
* hodnotenie žiaka môže mať aj slovnú formu – hovoríme o slovnom hodnotení (slovné hodnotenie výkonu žiaka poukázaním na jeho prednosti, čo urobil dobre, čo zvládol dobre,..., nedostatky, chyby a príčiny týchto chýb)
* súčasťou slovného hodnotenia je aj usmernenie, ako sa týchto nedostatkov či chýb má žiak vyvarovať, ako ich má odstrániť, ako má zlepšiť svoj výkon.
* hodnotenie je výsledkom kontroly vyuč. procesu (skúšaním, preverovaním,...), má spĺňať funkcie:
* diagnostická funkcia - spočíva v určení miery vedomostí, zručností a návykov žiakov, v rozpoznaní ich schopností, postojov, hodnotovej orientácie, v zistení predností a nedostatkov
* prognostická funkcia - spočíva v určení perspektívy žiakov, možnosti ich ďalšieho vývoja, čím a za akých predpokladov sa môžu stať, ako môžu napredovať
* motivačná funkcia – hodnotenie je vonkajšou motiváciou učenia žiaka; udržiava, prípadne zvyšuje študijnú aktivitu žiaka
* výchovná funkcia – hodnotenie má formovať pozitívne morálne, charakterové a vôľové vlastnosti a postoje žiaka (napr. čestnosť, samostatnosť, pracovitosť, vytrvalosť,...) a odstraňovať negatívne vlastnosti (lenivosť, pohodlnosť, povrchnosť,...)
* informačná funkcia – hodnotenie poskytuje informáciu o výsledkoch vyučovacieho procesu žiakovi, jeho rodičovi, učiteľovi, riaditeľovi školy, zriaďovateľovi
* spätnoväzbová funkcia –získané informácie o výsledkoch výchovy a vzdelávania poskytujú žiakovi (vnútorná spätná väzba) a učiteľovi (vonkajšia spätná väzba) možnosť regulovať svoj postup pri učení (žiak) a vyučovaní (učiteľ) tak, aby sa efektívne dosiahli ciele vyučovacieho procesu
* žiaci ZŠ a SŠ sú hodnotení a klasifikovaní z prospechu a správania
* predmetom hodnotenia sú výsledky, ktoré žiak dosiahol vo vyučovacích predmetoch v súlade s požiadavkami učebných osnov, schopnosť používať osvojené vedomosti, zručnosti a návyky v konkrétnych situáciách, rešpektovanie práv iných osôb, ochota spolupracovať a správanie žiaka.
* hodnotenie žiakov je založené na vzdelávacích výkonových štandardoch pre jednotlivé vekové kategórie na každom stupni vzdelávania, ktoré sú súčasťou zákonom stanoveného ŠVP
* štandardy stanovujú minimálny obsah, ktorý musí byť odučený, a minimálny štandard výkonu, ktorý by mali žiaci dosiahnuť
* **Sumatívne hodnotenie** - hodnotenie výsledkov po ukončení jednotiek učiva, tematických celkov ako aj celkových výstupov, označuje sa aj ako hodnotenie záverečné, cieľom je určenie výsledkov vyučovania, úroveň vedomostí v priebežnom hodnotení a záverečnom hodnotení, napr. vstupné, polročné, výstupné písomné práce.
* **formatívne hodnotenie** – priebežné, ktorého cieľom je získať informácie o priebehu procesu, javu, o aktuálnom stave, momentálnej výkonnosti; diagnostikovať prípadné závady, odchýlky, typické chyby, tak, aby bolo možné včas poskytnúť spätnú väzbu všetkým zúčastneným, urobiť potrebné zmeny a odstrániť prípadné nedostatky, napr. overovanie naučeného učiva na vyuč. hodine

**11. CIELE VYUČOVACIEHO PROCESU**

* pojmom cieľ sa rozumie „ideálna predstava toho, čo sa má v činnosti dosiahnuť“, ideálna predstava očakávaného výsledku
* vyučovací cieľ je zamýšľaný výsledok vyučovacej činnosti, ku ktorému učiteľ so žiakmi smeruje, musí byť formulovaný tak, aby sa dal overiť, ide o predstavu kvalitatívnych a kvantitatívnych zmien žiaka v oblasti kognitívnej, psychomotorickej a afektívnej
* členenie cieľov:

1. všeobecné – konkrétne (špecifické)

2. spoločenské – skupinové – jednotlivca

3. dlhodobé – etapové – krátkodobé

4. adaptačné – anticipačné

Ciele môžeme usporiadať (hierarchia):

**1. všeobecné ciele** (vyjadrujú určitý ideál, rôzne prístupy k obsahu výchovy a vzdelávania. Je to všeobecná formulácia slúžiaca učiteľovi ako základná orientácia. Musia byť merateľné. Žiak si osvojí základné učivo – kurikulum.)

**2. čiastkové ciele** (predstavujú určitú konkretizáciu všeobecných cieľov, ich formulácia je konkrétnejšia. Napr. Žiak 1. stupňa ZŠ vysvetlí význam prečítaného textu, žiak 6. ročníka gymnázia navrhuje riešenia problémovej úlohy)

**3. špecifické ciele** (konkrétne ciele, ciele vyučovacích predmetov, tematických celkov, ide najmä o to, ktoré konkrétne vedomosti, zručnosti, návyky, postoje, schopnosti, spôsobilosti si má žiak osvojiť, prípadne do akej hĺbky a za akých podmienok v zmysle obsahového a výkonového štandardu.

- uvedené ciele sú definované ako **kognitívne (vzdelávacie), afektívne (postojové) a psychomotorické (výcvikové).**

* v rámci **kognitívnych cieľov** sa od žiakov vyžaduje, aby si zapamätali a dokázali spomenúť na určité informácie, zistili, určili, či odvodili význam nejakej skutočnosti alebo informácie a zaradili túto informáciu do vzťahu a súvislosti s predchádzajúcimi poznatkami. Takže cieľ by sa nemal týkať len zapamätania si všeobecne prijímanej správnej odpovede na určitú otázku. Žiak by mal pochopiť, aký výkon sa od neho očakáva.
* **afektívne ciele** sa týkajú prejavov emocionálneho správania – citov, postojov, preferencií, hodnôt. Predstavujú učenie sa procesom. Učiteľ premýšľa ako môže téma ovplyvniť postoje žiakov a ich hodnotovú orientáciu. Napr. cieľom môže byť vedomie, že rôzne rasové a etnické skupiny sa líšia v tom, aké správanie očakávajú a považujú za štandardné. Konkrétnejší cieľ – žiaci dokážu komunikovať so spolužiakmi z iných etnických, resp. rasových skupín vhodným spôsobom.
* **psychomotorické ciele** sú založené na schopnostiach pozorovania, počúvania, rozprávania, jemnej a hrubej koordinácii svalov a svalových skupín (hlavne v telesnej výchove, pracovnom vyučovaní, estetickej výchove). Učiteľ stanoví aké psychomotorické schopnosti majú žiaci získať (žiak dokáže pracovať s prístrojom)

**Správna formulácia cieľov si vyžaduje dodržanie istých požiadaviek** (Turek)

1. *konzistentnosť* – podriadenosť nižších cieľov vyšším. Cieľ témy vychádza z cieľa tematického celku, cieľ tematického celku z cieľa vyučovacieho predmetu.
2. *primeranosť*– ciele majú byť primerané možnostiam a schopnostiam žiakov a učiteľov a reálnym podmienkam vyučovacieho procesu.
3. *vyjadrenie v pojmoch výkonov žiakov, študentov*– ciele majú vyjadrovať, čo žiaci vedia, dokážu na konci aktivity, vyučovacej hodiny a pod
4. *jednoznačnosť*– ciele majú vyť formulované tak, aby sa nedali vyložiť viaczmyselne
5. *kontrolovateľnosť, merateľnosť*– vyžaduje konkrétnosť cieľov, čo umožňuje vyjadrenie, do akej miery sa ciele dosiahli.

**12. UČEBNÉ ŠTÝLY**

* problematiku učebných štýlov môžeme zaradiť do oblasti psychodidaktiky.
* poznať učebný štýl žiakov je pre učiteľa dôležité, nakoľko môže pomôcť žiakovi naučiť sa učiť, nájsť efektívne a pre jedinca zrozumiteľné stratégie učenia, spoznať vlastný prevládajúci učebný štýl.
* klasifikácia učebných štýlov podľa zmyslových preferencií (VARK):
  + **vizuálny, zrakový** (visual)
  + **auditívny, sluchový** (aural)
  + **čítať/písať, verbálny, slovný** (read/write)
  + **pohybový** (kinestetic)

**Žiaci preferujúci pri učení zrak**

* uprednostňujú učivo v obrazovej podobe – obrázky, diagramy, grafy, mapy, fotografie, filmy, rôzne symboly.
* v texte si vyznačujú dôležité časti farebne a graficky (šípky, bloky, kružnice...).
* majú radi bohato ilustrované a štruktúrované texty, pri vysvetľovaní sami používajú schémy a pojmové mapy.
* nemajú radi prednášky

**Žiaci preferujúci pri učení sluch**

* najlepšie sa učia počúvaním a verbálnou komunikáciou, diskutovaním,
* sú pre nich vhodné skupinové formy práce.
* dobre si zapamätajú počuté.
* pri učení si učivo nahlas opakujú, jedinci majú hudobný sluch i nadanie a predpoklady úspešne si osvojovať cudzie jazyky.
* pri učení im neprekážajú zvukové kulisy v pozadí, naopak, hudba podporuje ich procesy učenia sa.

**Žiaci preferujúci pri učení zrak v spojení so slovom**

* uprednostňujú prácu s písaným textom.
* to, čo si prečítajú, si dokážu premietnuť do pamäti a následne identicky z pamäti vybaviť.
* počuté si zapisujú, dokážu pracovať samostatne, majú dobre rozvinuté abstraktné myslenie.
* učiteľ podporuje tento štýl aj prácou s pracovnými listami, dostatočnými zdrojmi rôznych študijných materiálov.

**Žiaci preferujúci pohybový učebný štýl**

* potrebujú fyzickú činnosť, pohyb, manipuláciu s predmetmi, pomôckami.
* často žujú žuvačky, čím uspokojujú potrebu pohybu, nevydržia dlho sedieť, radi sa učia pri chôdzi.
* potrebujú častejšie prestávku na krátke pohybové rytmické cvičenie, potom dokážu pokračovať v učení (tzv. eurytmia – waldorfská pedagogika).
* žiakom vyhovujú laboratór. práce, praktické cvič., exkurzie, inscenačné metódy, rolové hry a projektové vyuč.
* učitelia by v práci s týmto typom žiakom mali dbať o dôsledné uplatňovanie didaktickej zásady prepojenia teórie a praxe, školy so životom.

Prakticky existujú žiaci s rôznymi zmiešanými štýlmi. Dospievaním, učením a skúsenosťami sa učebné štýly zdokonaľujú a môžu sa meniť.

**13. UČEBNÉ ZRUČNOSTI**

* učebné zručnosti predstavujú súbor čiastkových činností, ktoré subjekt uplatňuje pri učení sa,
* ide o efektívne používanie postupov činnosti a techník učenia sa na splnenie učebných úloh.
* existujú tri rôzne kritériá delenia učebných zručností:

**1. zručnosti súvisiace s prípravou na učenie sa**

* schopnosť zabezpečiť si relevantné zdroje informácií obsahujúce učivo, ktoré sa treba naučiť,
* zručnosť plánovať vlastné učenie sa, stanovovať jeho ciele, (napr. efektívne využívať knižničné služby a moderné informačné technológie, pracovať s internetom a pod.),
* schopnosť vytvoriť si optimálne prostredie na učenie sa (plánovať si čas, vytvoriť si priaznivé podmienky na učenie, sústrediť sa na učenie, odolávať stresu).

**2. zručnosti súvisiace s procesom učenia sa**

* byť aktívny na vyučovaní (robiť si poznámky, aktívne sa zapájať do riešenia úloh, rozhovorov)
* využívať rôzne zdroje informácií pri učení a riešení úloh a problémov (najmä textových, obrazových, internetových, prezentovaných učiteľom a pod.)
* racionálne a samostatne sa učiť – pripravovať sa na vyučovanie (efektívne sa učiť z textu, používať efektívne techniky zapamätávania, písať seminárne práce, riešiť úlohy, projekty, zadania),
* identifikovať a riešiť učebné úlohy a problémy (analyzovať úlohy a problémy, klásť otázky, formulovať hypotézy riešenia, navrhovať alternatívne riešenia úloh a problémov, identifikovať a korigovať chybné kroky v učebnom postupe a pod.,
* štruktúrovať poznatky, samostatne ústne a písomne spracovávať a vyjadrovať výsledky analýz, hodnotenia, vytvárať obrázky, grafy, schémy, tabuľky, prehľady učiva a pod.,
* uplatňovať učebné postupy podľa cieľov, charakteru učiva a učebného štýlu.

**3. zručnosti súvisiace s kontrolou učenia sa**

* efektívne sa pripravovať na skúšanie, úspešne skladať skúšky.
* kontrolovať a  hodnotiť vlastné učebné postupy a výsledky (sebareflexia)

**Ako sa učiť z učebnice**

* + - pozorne a naraz prečítajte celý text
    - ešte raz prečítajte celý text a rozčleňte ho podľa významu, logiky na relatívne samostatné časti – mikrotémy
    - každú mikrotému prečítajte samostatne tak, aby ste rozumeli každé slovo, každý výraz → výsledkom má byť vyčlenenie oporných bodov
    - oporné body (to sú vety, ktoré sú nositeľom základného významu – vedieť ich prerozprávať vlastnými slovami)
    - dôkladne preštudujte obrázky, schémy a fotografie
    - bez nahliadnutia do akejkoľvek pomôcky (učebnice, plánu) text nahlas opakujte, kým nedokážete zopakovať celý text vlastnými slovami

**Z uvedeného postupu vyplýva, že pre efektívne učenie sa z učebnice či iného písaného textu by ste si mali osvojiť tieto zručnosti:**

* + - určiť si cieľ štúdia knihy (získať prehľad, podrobne preštudovať, naučiť sa doslovne naspamäť a pod.)
    - prispôsobiť rýchlosť čítania cieľu čítania
    - prispôsobiť rýchlosť čítania typu a obťaznosti textu
    - samostatne rozdeliť text na logicky ucelené časti

**14. PROJEKTOVANIE VYUČOVACIEHO PROCESU**

* projektovanie / plánovanie môže byť dlhodobé a krátkodobé.

**A) Dlhodobé plánovanie:**

* je to príprava na vykonávanie učiteľskej profesie (počas štúdia)

- dlhodobejšia príprava na vyučovanie v školskom roku (učiteľ sa v časovom predstihu, t. j. už pred začiatkom školského roka, pripravuje na vyučovanie). Do tejto prípravy patrí:

* preštudovanie Pedagogicko-organizačných pokynov,
* oboznámenie sa s hlavnými úlohami školy,
* preštudovanie príslušných učebných osnov,
* zistiť stav učebných pomôcok a didaktickej techniky,
* štúdium dokumentácie o predchádzajúcom vyučovaní a žiakoch, ktorých bude vyučovať
* štúdium týchto materiálov vyúsťuje do spracovania tematického plánu.
* dlhodobá príprava má nesmierny význam a je vlastne organickou súčasťou prípravy učiteľa na vyučovanie.
* k dlhodobej príprave patrí aj sústavne sebavzdelávanie.

**B) Krátkodobé plánovanie:**

* pod krátkodobou prípravou učiteľa rozumieme prípravu na konkrétnu vyuč. hodinu, vychádzku alebo exkurziu.
* formu prípravy nestanuje žiadny predpis.
* písomná a podrobná príprava na vyučovaciu hodinu sa odporúča začínajúcim učiteľom.

Štruktúra prípravy:

* základná údaje o vyučovacej hodine (trieda, dátum, vyučovací predmet)
* vypísanie časti preberaného tematického celku
* pomôcky a didaktická technika
* výchovnovzdelávací cieľ vyučovacej hodiny
* priebeh vyučovacej hodiny
* uloženie domácej úlohy
* zhodnotenie a ukončenie hodiny
* poznáme tri typy prípravy učiteľa na vyučovaciu jednotku:

**1. tzv. blesková príprava** zodpovedajúcu na otázky: Čo? Ako? (Učiteľ vymedzí obsah, premyslí metódy a prostriedky).

**2. Druhý typ prípravy** odpovedá na otázky: Čo už bolo? Čo chcem dosiahnuť? Ako a čím to dosiahnuť? Aké bude mať táto hodina pokračovanie?

**3. Tretí typ** je najnáročnejší, je charakterizovaný otázkami:

a) Ciele – čo chcem, čo zamýšľam dosiahnuť:

b) Akými prostriedkami chcem tieto ciele dosiahnuť (obsah učiva – stručný náčrt, voľba metód)

c) Výchovné možnosti (Ako môžem učivo i v priebehu vyučovania výchovne využiť, so zreteľom na cieľ k triede i k jednotlivcom)

d) Organizácia vyučovacej jednotky

e) Časový projekt vyučovacej jednotky (koľko času môžem venovať jednotlivým fázam vyučovacej jednotky? Koľko času si vyžiada domáca príprava žiakov na ďalšie vyučovacie jednotky? )

f) K realizácii prípravy (Ako budem zabezpečovať spoluprácu žiakov?)

**15. VYBERTE ASPOŇ TRI MODERNÉ KONCEPCIE VYUČOVACIEHO PROCESU A PODROBNE ICH VYSVETLITE**

Z veľkého množstva rôznych koncepcií vyučovacieho procesu, ktoré sú v súčasnosti rozvíjané na niektorých našich školách alebo ich možno aplikovať bez podstatnejších zásahov do nášho školského systému:

**A) Problémové vyučovanie**

* je veľmi rozšírená koncepcia vyučovania
* Pojem problémové vyučovanie zahŕňa viacero názvov vyučovacích postupov a stratégií, napr. heuristické vyučovanie, tvorivé vyučovanie, discovery learning – ***učenie objavovaním***.
* spoločným znakom je **snaha rozvíjať tvorivé myslenie, tvorivé schopnosti žiakov, ich poznávaciu motiváciu a samostatnosť**
* spočíva v tom, že nech by človek akokoľvek dlho počúval o tvorivej činnosti, akokoľvek dlho by sa jej prizeral, nikdy sa nenaučí tvoriť, kým to neskúsi sám.
* žiak akoby sám objavoval poznatky riešením úloh, ktoré mu vytýči učiteľ, alebo ktoré objaví sám
* nosnou bázou problémového vyučovania je problémová situácia (situácia, v ktorej sa študent stretne s objektívnou prekážkou, ťažkosťou vo svojej činnosti, pričom spôsob prekonania prekážky mu nie je známy)
* metódy problémového vyučovania sú: **heuristické metódy, brainstorming**, **situačné metódy**, **výskumné metódy, didaktické hry, projektová metóda**, **konfliktné situácie, prípadové štúdie**, **riešenie modelových problémových situácií**

**B) Zážitkové učenie:**

* je jedna z najúčinnejších foriem učenia sa.
* namiesto nudných grafov a tabuliek sa predkladajú ľuďom zážitky.
* ak na vlastnej koži zažijeme niečo zaujímavé, vytvorí nám to skutočné spomienky a žiaci vedia efektívnejšie využívať nadobudnuté poznatky v praxi
* n*apr.* chémia dostane iný rozmer, ak sa raz za čas prejde od teórie do laboratória a nechá sa niečo vybuchnúť.

**C) Využívanie IKT vo vyučovaní**

* počítače sa lepším softvérovým vybavením a hlavne dostupnosťou pre školy, učiteľov a žiakov sa postupne menili na aktívny nástroj učenia sa
* najskôr priniesli názornosť, keď si učiteľ namiesto glóbusu priniesol na zemepis dataprojektor a premietol družicové snímky Zeme, potom multimediálnosť, keď učiteľ hudobnej výchovy mohol na hodine analyzovať zvuk každého hudobného nástroja, alebo zjednodušenú diagnostiku vedomostí vo forme rôznych testov atď.
* v dnešnej dobe sa najviac akcentuje interaktívnosť.

**D)** **Kooperatívne vyučovanie**

* je to forma vyučovania, pri ktorej je trieda rozdelená na podskupiny (najlepšie 3 – 6 žiakov) žiakov, ktorí tichou prácou spoločne pracujú na zadaných úlohách, žiaci triedy na vyučovaní pracujú v malých skupinkách
* riešia úlohy, osvojujú si vedomosti, vykonávajú rôzne praktické činn. v atmosfére rovnoprávnosti a spolupráce.
* hodnotenie žiaka závisí od výkonu skupiny, ktorej je členom.
* **výhody:**
* žiaci dosahujú lepšie výsledky pri osvojovaní si učiva, t.j. vedomostí, ako aj rôznych zručností,
* zvyšuje sa sebadôvera žiakov a motivácia k učeniu,
* žiaci sa učia kritickému mysleniu,
* vytvárajú sa pozitívne vzťahy medzi žiakmi, učia sa pracovať v tíme,
* dochádza k lepšej integrácii žiakov v multikultúrnych skupinách, k rozvíjaniu sociálnych zručností a kompetencií,
* znižuje sa úroveň strachu a stresu žiakov, objavuje sa menej disciplinárnych ťažkostí,
* kooperatívne vyučovanie môže mať silný výchovný – afektívny efekt

**E) Projektové vyučovanie:**

* projektové vyučovanie založené na projektovej metóde.
* je založené na riešení komplexných teoret. alebo praktických problémov na základe aktívnej činnosti žiaka.
* projekt. vyuč. vychádza z toho, že sa nemôže od seba oddeľovať poznávanie a činnosť (práca hlavy a činnosť rúk), základom poznávania je praktická činnosť a experimentovanie, ktoré umožňuje žiakom získať skúsenosti.
* Projekty sa delia na:
* **problémové** – úlohou je vyriešiť problém zo života,
* **tvorivé** – vytvoriť, navrhnúť niečo nové,
* **hodnotiace** – niečo posudzovať, hodnotiť, vypracovať kritériá hodnotenia,
* **nácvikové** – niečo si natrvalo osvojiť.
* postup pri projektovom vyučovaní: výber témy, formulácia zadania, realizácia projektu, vyhodnotenie výsledkov
* **výhody:** je kreatívne, podporuje logické myslenie, fantáziu, predstavivosť
* **nevýhody:** od učiteľa sa vyžaduje vysoká tvorivosť, improvizačné schopnosti, náročné na organizáciu