**Mgr.Kamila Blahovská, Gymnázium Gelnica, SNP 1, 056 01**

**Dištančná úloha č. 2**

Spracujte podrobný návrh na spôsob použitia ľubovoľnej inovatívnej metódy, prostriedku alebo stratégie pri realizácii projektového vyučovania. Návrh má byť spracovaný pomocou aplikácie na spracovanie textu alebo prezentácií.

-----------------------------------------------------------------------------------------------------------------

**Rozvoj čitateľskej gramotnosti formou učiteľského (neštandardizovaný) didaktického testu**

**Ročník:** Druhý ročník

**Predmet:** Slovenský jazyk a literatúra

**Tematický celok:** Dramatická literatúra, dráma

**Téma:** J.G. Tajovský – Statky-zmätky

**Cieľ:** komunikovať zreteľne a kultivovane na primeranej úrovni

rozvíjať čítanie s porozumením

spracovávať a využívať písomné materiály

**Pomôcky:** literárna ukážka, didaktický test, pero

Ukážka: J. Gregor-Tajovský – Statky-zmätky (úryvok)

2. dejstvo, 17. výstup

Predošlí, Ondriš.

ONDRIŠ: A ty si ešte tu? (K Zuzke.) Už sa ber! Ja ťa nenechám pri týchto ľuďoch. Keď oni nezachodia s tebou, ako sa patrí, tak hybaj domov. (K Ďurkovi). A ty si neporiadny človek, keď si moju sestru na takôto doviedol.

ĎURKO: Nerozumieš, Ondriš, nestar sa medzi nás.

ONDRIŠ: Rozumiem! Moja sestra sa ti smiať nevie, nevie ti hrkútať. Doveď si Betu, tá ťa bude i na rukách nosiť.

ĎURKO: To je moja vec!

PALČÍK: Ondriš, Ondriš…

MARA: Syn môj, nieže…

ONDRIŠ: Ba keby bol poriadny človek, nerobil by toto. Ale ja ti poviem, čo si ako rozmyslíš, do môjho otcovského domu viac nepríď, lebo sa zle rozlúčime. Len si ber sestra všetko čo máš.

ZUZKA (zaväzuje batoh).

PALČÍK: No, len tu nechaj háby. Ešte je deň. Nepôjde s batohom cez dedinu. Prídeš si po ne, keď sa vyspíš. A ty nevieš, čo je medzi nimi, nezadieraj.

ONDRIŠ: Prečo by som nezadieral doň… i do vás, keď tak robíte, ako sa nepatrí. Pred svadbou sa vyratuje, aký on bude človek, a čo vy z neho!… Keď on robí z mojej sestry taký posmech, nech jeho pán boh na posmech obráti!

ĎURKO: Ty sa nestar medzi nás, vravím ti pokojne ešte raz. Ty nevieš o ničom nič. I ty by si bol taký, keby si bol v tom, čo ja.

ONDRIŠ: Mne nerozprávaj takô. Neschovávaj sa! Mňa ani svojím rozumom, ani fígľami neprevrátiš. Ja som nie Zuzka. Viem ja o tvojich chodníčkoch. Sestra, hybaj! Už som mal dávno po teba prísť, ako som ťa sem vôbec nechcel dať. (Opovržlivo.) A ty si doveď tú, ku ktorej chodievaš! Nech ti už bude tá milá, keď ti je statočná osoba nie!...

(Dvořák, K.: Čítanka pre 2. ročník gymnázií a stredných odborných škôl. Harmanec: VKÚ, 2009, s. 106 – 107.)

**Učiteľský (neštandardizovaný) didaktický test**

**Úloha 1**

**Rozhodnite, aké pocity prevládajú u Ondriša vo vzťahu k Ďurkovi.**

(A) radosť

**(B) hnev – Správna odpoveď**

**(**C) smútok

(D) ľahostajnosť

**Úloha 2**

**Vysvetlite, v ktorej z možností nie je vystihnutý význam slova hrkútať.**

(A)milo sa rozprávať

(B) dvoriť niekomu

**(C) lichotiť niekomu – Správna odpoveď**

(D) zaľúbene sa rozprávať

**Úloha 3**

**Napíšte, aké prostredie zobrazil autor v diele Statky-zmätky?**

**(A) dedinské – Správna odpoveď**

(B) vrchárske

(C) malomestské

(D) veľkomestské

**Úloha 4**

**Vypíšte z textu ukážky Statky-zmätky meno postavy, o ktorej hovorí Ondriš v poslednej replike opovržlivo. ............. Beta/o Bete – Správna odpoveď**

**Úloha 5**

**Vypíšte z ukážky Statky-zmätky jedno hovorové slovo, ktoré je použité v podobnom význame ako slovo žart ............... fígľami/fígeľ– Správna odpoveď**

**Úloha 6**

**Pomenujte, aký slovesný spôsob je použitý vo vete: Už sa ber!**

**(A) rozkazovací – Správna odpoveď**

(B) podmieňovací

**(**C) opytovací

(D) oznamovací

**Úloha 7**

**Napíšte, koľko čiarok chýba v podčiarknutej vete tretej Ondrišovej repliky? ............................ tri/3 – Správna odpoveď**

**Úloha 8**

**Určte, ktorý slohový postup prevláda v Ondrišových replikách ukážky Statky-zmätky? ............................ úvahový – Správna odpoveď**

**Úloha 9**

**Rozhodnite, aké dielo z hľadiska žánrovej formy predstavuje ukážka Statky-zmätky?**

(A) komédia

(B) fraška

**(C) činohra – Správna odpoveď**

(D) tragédia

**Úloha 10**

**Určte, ako sa nazývajú samostatné prehovory jednotlivých postáv v ukážke Statky-zmätky? ............................replika/repliky – Správna odpoveď**

Po expozičnej fáze vyučovacej hodiny, v ktorej žiaci realizovali dramatizované čítanie /niekoľko skupín/ a následne žiaci vybrali skupinu, ktorá sa im najviac páčila z hľadiska komunikačných schopností, empatickosti, estetickosti a podobne, nasledovala ďalšia časť vyučovacej hodiny – **fixácia.**

Vo fixácii sa bude realizovať prvotné opakovanieučiva úlohami na rozvoj čitateľskej gramotnosti formou učiteľského (neštandardizovaný) didaktického testu. Test som zostavila ja /vyučujúca daného predmetu v konkrétnej triede/.Test obsahoval 10 testových položiek, polovica z nich bola zameraná na čítanie s porozumením, čo je jedna z kľúčových kompetencií, ktorú v predmete slovenský jazyk a literatúra rozvíjame /5 testových položiek tvorili zatvorené a 5 testových položiek tvorili otvorené otázky/.Test uvádzam aj so správnymi odpoveďami /pre potreby hodnotiteľa dištančnej úlohy/.

V ďalšej fáze vyučovacej hodiny - diagnostike žiaci spoločne kontrolujú správne odpovede, snažia sa doložiť argumenty. Učiteľ dohliada na prácu žiakov, v prípade nejasností koriguje chyby.