Stanislava Augustiňáková, študentka zubného lekárstva v Košiciach:

Čo sa týka prínosu gymnázia pre moje ďalšie štúdium, tak určite zohralo veľkú rolu v tom, že ma inšpirovali hodiny biológie a chémie, rovnako o ne vyvolalo aj väčší záujem. Vďaka podpore a iniciatíve pedagógov som dostala možnosť súťažiť aj v rámci biológie s prácou SOČ a takisto veľmi oceňujem pomoc a ochotu z ich strany, ktorú neváhali poskytnúť počas príprav a mnohokrát aj mimo vyučovacieho procesu, či už sa jednalo o prípadne dovysvetľovanie látky alebo aj o pomoc na prijímacie konanie vš. Gymnázium sa podpísalo nielen na základných a nevyhnutných vedomostiach, ale aj na ich obšírnejšom prehľade, na ktoré často naväzujem aj dodnes. Okrem toho však bolo aj súčasťou krásneho času dospievania s množstvom zážitkov z výletov, akcií a v neposlednom rade aj s ľuďmi, ktorých som vďaka nemu mohla spoznať.  
To je asi taký ten môj úprimný postreh.

Nikola Imrichová, študentka zubného lekárstva v Košiciach

Priatelsky pristup profesorov, snaha studentov naucit co najviac, ochota venovat sa studentom nad ramec svojich povinnosti, komorna atmosfera gymnazia ktora vedie k lepsim medziludskym vztahom, nezabudneme na: v prvom rade na (niektorych 😀) skvelych profesorov 😊a za mna vasa motivacia a zachrana nasej chemie😉super vylety, moznosti vyletov do zahranicia, vymenny pobyt v nemecku, lyziarsky vycvik, fungovanie studenstkej rady —> spolocenske akcie  
Priprava na VS- gymnazium ma pripravilo, v mojom pripade najma v zmysle pravidelneho ucenia sa zvyku na zataz a povinnosti ale co sa tyka hlbky uciva myslim ze VS mala naroky nad ramec stredoskolskeho uciva.

Tomáš Marcinko, Ekonomická VŠ Bratislava

Pokračovať po prvom stupni základnej školy na Gymnáziu v Gelnici hodnotím, ako jedno z mojich najlepších rozhodnutí. Človek na to príde, až postupom času, ale v Gelnici máme skutočne kvalitné gymnázium, za všetko povie jedna moja príhoda. Ešte v prvom ročníku na vysokej škole, na cvičení z matematiky, som bol jediný, asi z dvadsiatich študentov, ktorý pri preberaní istej látky, vedel, čo preberáme a ako sa dostaneme k výsledku, všetci ostatní povedali, že nemajú ani tušenie, čo práve preberáme, a že to na strednej škole nepreberali a to tam boli spolužiaci z gymnázií od Bratislavy po Michalovce. Profesor povedal, že o našom gymnáziu nepočul, ale že ako je možné vidieť je to určite veľmi kvalitné gymnázium. Vtedy som bol ozaj pyšný na to, že som absolvent nášho gymnázia. V gelnickom okrese nie je veľa príležitosti na rozvoj, ale ak je človek snaživý a chce niečo v živote dokázať práve Gelnické gymnázium je to, ktoré ponúka množstvo príležitosti na osobný rozvoj a pôsobili tu, niektorí ešte stále pôsobia, veľmi odbornosťou kvalitní pedagógovia, ktorí sú ochotní pomôcť a poradiť aj mimo vyučovania. Veľmi rád spomínam na časy na strednej škole a ďakujem gymnáziu, že ma kvalitne pripravilo na vysokú školu, ako aj za kopec príležitostí a zážitkov.

Anamária Gurčíková,5. Ročník, Všeobecné lekárstvo KE

Na štúdium na gymnáziu mám veľmi príjemné spomienky. Super kolektív, ustretoví a priateľskí učitelia, možnosti cestovania po Európe, výmenný pobyt v Offenburgu a veľký balík vedomostí za ktorý som sa nemusela hanbiť ani na vysokej škole. Nemenila by som!

Erika Petríková, Univerzita Mateja Bela v Banskej Bystrici - odbor prekladateľstvo/tlmočníctvo (Nj-Rj) 4. ročník 🙂

Tak zacinam 🙂dufam ze nie je este neskoro 🙂chcela by som sa podakovat vsetkym ucitelom, ktori za ten cas na gymnaziu posobili, som velmi rada, ze som si vybrala prave tuto skolu, nic z toho nelutujem. Ucili nas ucitelia vsetkych roznych kategorii a musim povedat, ze sme sa toho vela naucili. Skola ma naucila ako sa navzajom k sebe chovat a najma, ako viest ludi k dobrym rozhodnutiam, nielen pri vybere vysokej skoly, ale aj pri dalsich zivotnych rozhodnutiach. Spoznala som tu ludi, s ktorymi som aj doteraz v kontakte a nadviazala som priatelstva na cely zivot.

Najvacsi darom bola pre mna urcite osoba s nezabudtnutelnym usmevom, sarmom a inteligenciou. Druha mama, sestra a priatelka v jednej osobe. Dala mi rady do zivota a silu bojovat aj v tych najhorsich situaciach. Celu triedu zdruzila a odisla s najvacsou laskou. Ďakujem Pani učitelke, Katke Lackovej.

Vazim si kazdu profesorku a profesora. Vedomosti, ktore do mna vstiepili sa uplatnili aj na mojej vysokej skole, ktoru momentalne navstevujem, nebolo to vsak len o uceni, zazili sme mnoho zabavy a nekonecnych chvil, na ktore budem spominat do konca zivota.

Uprimne dakujem za nadherne spomienky zo strednej skoly - gymnaziu Gelnica 🙂

Marek Brutovský, prerušil štúdium naTUKE v Ke

Rozmýšľal som o tom čo napísať. Moje odporúčanie je: Určite sa treba na strednej škole venovať aj iným aktivitám ako len základným predmetom. Rozširovať svoje obzory a skúšať nové veci a hľadať sa čo vás najviac baví. Určite mi pozitívne pomohli aj moje skúsenosti s rôznymi súťažami a to hlavne vďaka tomu že si tam budujete zodpovednosť za seba, za svoju prácu, komunikujete s rôznymi ľudmi v rôznych oblastiach. Ďakujem že na škole som mal nato priestor a zázemie aj zo strany učiteľov hlavne RNDr. Lenky Škarbekovej, ktorá mi vždy pomohla a viedla za výsledkami.