**Časové vety - Time Clauses**

* Sú to **vedľajšie vety**. Vedľajšia veta je tá, ktorá obsahuje **časovú spojku.**
* Bývajú k hlavnej vete pripojené **časovou spojkou** (najčastejšie when, while, as soon as…).
* Pridávajú k hlavnej vete údaj/**informáciu o čase**.
* **!!! Najdôležitejšie pravidlo: vo vedľajšej vete nepoužívame** v nich budúci čas ~~will.~~

**Časová veta** je to vtedy, ak sa pýtame na ňu otázkou: **Kedy**?

Ex. Dám ti darček. **Kedy?** Keď prídeš domov.

Pozor ale na vety, ktoré môžu obsahovať spojku **when**, ale časové byť nemusia.

I can’t tell you when she’ll come home.

Ako poznáme, že to nie je časová veta?  – **Opýtame sa otázku: Čo** ti nemôžem povedať? **To, kedy ona príde domov.** Je to veta predmetová.

Ešte jeden príklad na pochopenie:

* I will be happy when you stop drinking alcohol.  
  **Kedy** budem štastná? – Keď prestaneš piť alkohol. – **časová veta**
* I don’t know when you will stop drinking alcohol.  
  **Čo** neviem? – Kedy prestaneš piť alkohol. – **veta predmetová**

Vedlajšie časové vety používame na vyjadrenie času deja, ktorý nastal v hlavnej vete. Takéto súvetie môže byť v minulom, prítomnom aj budúcom čase. Najdôležitejšia vec, ktorú si musíme zapamätať je, že na vyjadrenie budúceho času vo vedľajšej časovej vete MUSÍME použiť prítomný jednoduchý čas.

**When she came home, she had a shower**.   Keď prišla domov, dala si sprchu.

 hovoríme o minulosti, obidva deje sú v minulom čase

**When she comes home, she has a shower**.  Keď príde domov, dá si sprchu.

 hovoríme o rutine, opakujúcom sa deji, obidva deje sú v prítomnom čase

**When she comes home, she will have a shower**. Keď príde domov, dá si sprchu.

 hovoríme o budúcnosti, čo sa ešte iba stane - vedľajšia veta je v PRÍTOMNOM čase a hlavná v BUDÚCOM čase

**veta hlavná                                vedľajšia časová veta:**

I'll tell him about it as soon as/ when he comes

(will/going to - plán/ will be doing)                   (Pres. Simple/Pres. Contin/Pres. Perfect )

**vedľajšia veta časová              veta hlavná**

As soon as/ when he comes          I'll tell him about it.

I'll kiss her when I see her.

While the children are playing we will go to the beach.

After I recieve all my travel documents, I will book the air-tickets.

**Časové spojky**

#### when = keď, ak

**When** I sat down, somebody knocked on the door.   
**When** I was having a shower, the cat ate my dinner.   
**When** he had completed the task, he was given another.

#### while = zatiaľ čo

Spojka **while** sa používa vätšinou pred vetami v priebehovom čase.

I bought a newspaper **while** I was waiting for the train.   
**While** I was skiing, I fell and broke my leg.

#### before, after = predtým ako, potom ako

Spojky **before** a **after u**rčujú, v akom slede nasledovali dve činnosti.

B**efore** I left home, I switched off the TV.   
**After** I switched/had switched off the TV, I left home.

#### until = kým ne

Spojka **until** je záporná a spája sa vždy s vetou, kde je sloveso kladné.

She was walking along the street **until** she realized that she didn't have her wallet.

I won't leave **until** you tell me the truth.

#### as =zatiaľ čo

Spojka **as** sa používa najčastejšie s priebehovým časom:

**As** she was talking to him, her phone rang. = **while** she was talking…

#### just as, as soon as = práve keď, hneď ako

Spojky **as soon as** a **just as** zdôrazňujú, že oba deje prebehli ihneď po sebe, príp. zároveň. Obe sa spájajú s jednoduchými časmi.

We'll go **as soon as** it stops raining.   
**Just as** he entered the room, everybody started to laugh.

### **Čiarky v časových vetách**

Hlavná veta + vedľajšia veta = nepíšeme čiarku  
vedľajšia veta + hlavná veta = čiarku píšeme

I get up when the alarm clock rings.  
When the alarm clock rings, I get up.

#### **Časová súslednosť**

V súvetiach s vedľajšou časovou vetou platia všetky pravidlá časovej súslednosti.

##### Jednoduchý čas + Jednoduchý čas - oba deje prebehli po sebe alebo ihneď po sebe

When he **saw** me, he **ran** away.   
He**'ll be** angry when he **finds** out about it. (po when ~~will~~, ale prítomný čas.

##### Jednoduchý čas + priebehový čas - dej vyjadrený jednoduchým časom zasiahol do práve prebiehajúceho deja (vyjadreného priebehovým dejom)

When I **called** him, he **was having** breakfast.   
While I **was waiting** for the bus, somebody **stole** my wallet.

##### Priebehový čas + priebehový čas - oba deje prebiehali zároveň

When I **was working**, my children **were** outside **playing** football.

##### Jednoduchý čas + predprítomný/predminulý čas

Ak je v súvetí v jednej z viet napr. jednoduchý minulý čas a v druhej vete predminulý, znamená to, že dej vyjadrený jednoduchým minulým časom prebehol, až keď bol druhý dej dokončený.

When I **came** to his office, he **had** already **gone**.   
I **will visit** you when you **have returned** from hospital.