-Konečne sme tam, kde sme chceli byť. Už nás nikdy nikto nerozdelí. Povedala Mária.

-Je to tak, láska moja. Kvôli tebe prenesiem aj hory. Odvetil José.

Táto láska sa začala približne pred 3 rokmi v Monterrey avšak v ich láske im bránilo len jedno. Boli to Josého rodičia. V tomto meste žili rodiny bohaté i chudobné. Zatiaľ čo Máriina rodina žila v slame, Josého rodina patrila k bohatým jedincom. Prvýkrát sa videli na trhovisku a hneď v tej chvíli obaja vedeli, že sú si súdení. Josému bolo úplne jedno či to dievča je bohaté alebo chudobné.

-Ahoj, môžem ti s tým pomôcť? Prihovoril sa José k Márii.

-Áno prosím. Zľaknuto odvetila.

Hneď v tom ako jej bral z ruky tašku vletela do toho mama Josého.

-José! Ruky preč! Toto dievča nie je pre teba.

V tomto svete nemohli byť dvaja spolu kvôli láske, ale kvôli majetku a peniazom. Teda takto to bolo aspoň u Josého rodičov. José však nechcel stratiť lásku na prvý pohľad a preto sa s Máriou stretávali tajne. Boli z toho dni, mesiace až roky, kým sa José odvážil prísť za svojou rodinou s prosbou o požehnanie.

-Mami, oci ... toto je Mária. Je to láska môjho života a chceli by sme spolu zostarnúť ruka v ruke. Preto sa vás chcem opýtať jednu otázku. Požehnali by ste nám manželstvo? Opýtal sa so strachom

-V žiadnom prípade José! Ani mi nevrav, že je to tá istá chudobná myš, na ktorú som ťa už raz upozornila! Vykríkla jeho mama.

-Mami, ja nepotrebujem peniaze aby som mal šťastie, pretože som si svoje šťastie našiel v Márii! Vyhŕkol José.

-Nie, ani náhodou! Nebudeš sa ženiť s touto chudobnou dievčinou! Odvetila mama.

-Čo keby sme ušli? Chyť ma za ruku, ak budeš pripravená odísť z tohto domu a aj z tohto mesta. José potichu zašepkal Márii do ucha.

Mária chytila Josého za ruku a spolu utiekli. Nemali ani plán kam pôjdu, ale vedeli, že ak budú spolu nič viac im chýbať nebude.

**POČET SLOV JE 329**