Mgr. Miroslava Petríková prezentovala členom Predmetovej komisie anglického jazyka na našom gymnáziu svoju osvedčenú pedagogickú skúsenosť. Ide o spôsob „vysvetľovania“ slovnej zásoby opisom, nie prekladom, teda učiteľ a rovnako aj žiak slovo vysvetľuje napríklad: **sun cream** - is a cream we use against the sun (to protect against the sun), **to cook** - means to make/prepare warm food; **green** is a colour of grass, **hot** - is an opposite of cold, **a teacher** is a person who teaches pupils. Vysvetlenia slovnej zásoby sa líšia v závislosti od jazykových zručností žiakov a študentov. Slabší žiaci môžu používať jednoduché slová a vety, tiež môžu stále využívať preklad slov.

Kolegyňa túto metódu používa od začiatku svojej práce na gymnáziu vo všetkých triedach od najmenších žiakov v Prime. V začiatkoch používania jej osvedčenej metódy sa žiaci museli naučiť tvoriť vzťažné vety (It’s a thing that...., It‘s a place where, It’s a person who), ktoré však po krátkej dobe zvládli a v súčasnosti bez akýchkoľvek problémov tvoria vety a vedia slovnú zásobu vysvetliť v anglickom jazyku. Rovnako kolegyňa uviedla, ak sa jej žiaci opýtajú na význam slova, v prvom rade slovo vysvetlí opisom. Až poslednou možnosťou volí preklad slova.

Mgr. Petríková kolegom v PK odporúčala využívať „Vysvetľovanie slovnej zásoby“ vo fáze expozície slovnej zásoby, fixovania aj overovania slovnej zásoby a to vo všetkých jazykoch (nemecký aj ruský) ak to jazykové znalosti žiakov umožňujú.

Kolegyne na túto metódu reagovali: .....................

Učenie cudzích jazykov zahŕňa niekoľko  
základných krokov, ktoré sa postupne rozvíjajú až nadobudnú určitú ucelenú formu  
učenia sa. Každý pedagóg dbá pri výučbe cudzích jazykov na zdokonaľovanie všetkých  
štyroch jazykových zručností. Čítanie, písanie, rozprávanie a počúvanie sa rozvíjajú  
postupne. Prechádzanie od receptívnych (počúvanie a čítanie) k produktívnym  
zručnostiam (rozprávanie a písanie) je plynulý proces, ktorý si vyžaduje dostatočnú  
pozornosť venovanú slovnej zásobe a gramatike. Hoci mnohí učitelia a študenti  
zastávajú názor uprednostňovania gramatiky pred slovnou zásobou počas vyučovania  
kvôli časovému obmedzeniu, neuvedomujú si podstatu zapamätania si nových slov  
v cudzej reči. Vysvetľovanie gramatických tvarov a časov je rovnako dôležité ako  
venovanie času vysvetľovaním novej slovnej zásoby. Efektívnejší spôsob osvojovania si  
nových slovíčok má nahradiť zastaralú a nefunkčnú metódu učenia nových slovíčok  
výlučne formou domácich úloh.

Východisková situácia

Zväčša ide o vypísanie  
neznámych slov z textu a následné preloženie do slovenčiny. Nekladie sa veľký dôraz na  
to najpodstatnejšie, a to ako predstavíme nové slovo našim žiakom. Ak si dá učiteľ veľkú  
námahu s vypísaním dlhého zoznamu nových slov a predostrie to žiakom ako zadanie na  
vyučovaciu hodinu alebo ako domácu úlohu, nie vždy to prinesie želaný efekt. Základom  
vysvetľovania novej slovnej zásoby je snažiť sa o to, aby žiaci sami rozmýšľali a prišli  
k významu nového slova svojpomocne. Učiteľ tu vystupuje ako pomocník, ktorý žiakov  
usmerňuje, napomáha a koriguje. Jeho úlohou nie je slovo preložiť do rodnej reči bez  
toho, aby sa o zoznámenie s významom nového slova nepokúsili žiaci sami. Cieľom je  
viesť žiakov k samostatnému mysleniu v cudzom jazyku. Tento proces je veľmi ťažký,  
ale dá sa zvládnuť, ak každá hodina anglického jazyka prebieha výlučne v anglickom  
jazyku, aj keď učiteľ pracuje s triedou začiatočníkov