**Charles Robert Darwin** (\* [12. február](https://sk.wikipedia.org/wiki/12._febru%C3%A1r) [1809](https://sk.wikipedia.org/wiki/1809), [Shrewsbury](https://sk.wikipedia.org/w/index.php?title=Shrewsbury&action=edit&redlink=1" \o "Shrewsbury (stránka neexistuje)), [Spojené kráľovstvo](https://sk.wikipedia.org/wiki/Spojen%C3%A9_kr%C3%A1%C4%BEovstvo) – † [19. apríl](https://sk.wikipedia.org/wiki/19._apr%C3%ADl) [1882](https://sk.wikipedia.org/wiki/1882), [Downe](https://sk.wikipedia.org/wiki/Lond%C3%BDn" \o "Londýn)) bol britský prírodovedec, ktorý sa zapísal do dejín ako pôvodca teórie [evolúcie](https://sk.wikipedia.org/wiki/Biologick%C3%A1_evol%C3%BAcia) [prirodzeným výberom](https://sk.wikipedia.org/w/index.php?title=Prirodzen%C3%BD_v%C3%BDber&action=edit&redlink=1).

Darwinov záujem o prírodné vedy sa rozvinul počas štúdia [medicíny](https://sk.wikipedia.org/wiki/Medic%C3%ADna) (ktoré nedokončil) a neskôr [teológie](https://sk.wikipedia.org/wiki/Teol%C3%B3gia) na univerzite v [Cambridge](https://sk.wikipedia.org/wiki/Cambridge_(Cambridgeshire)).[[1]](https://sk.wikipedia.org/wiki/Charles_Darwin#cite_note-medien-1) Päť rokov na lodi [Beagle](https://sk.wikipedia.org/w/index.php?title=HMS_Beagle&action=edit&redlink=1" \o "HMS Beagle (stránka neexistuje)) ([1831](https://sk.wikipedia.org/wiki/1831) – [1836](https://sk.wikipedia.org/wiki/1836))[[1]](https://sk.wikipedia.org/wiki/Charles_Darwin#cite_note-medien-1) a jeho popis tejto cesty z neho urobilo známeho [geológa](https://sk.wikipedia.org/wiki/Geol%C3%B3g) a populárneho autora. Vlastné [biologické](https://sk.wikipedia.org/wiki/Biol%C3%B3gia) pozorovania ho inšpirovali k štúdiu transmutácie druhov (premena jedného druhu na iný) a tak v roku [1838](https://sk.wikipedia.org/wiki/1838) rozvinul svoju teóriu prirodzeného výberu. Keďže si plne uvedomoval, že reakcie na tak „kacírsku“ myšlienku budú mimoriadne negatívne, zveril sa so svojou prácou iba najbližším spolupracovníkom, a ďalej pracoval na zhromažďovaní dôkazov na podporu svojej teórie. V roku [1858](https://sk.wikipedia.org/wiki/1858) ho však informácia, že [Alfred Russel Wallace](https://sk.wikipedia.org/wiki/Alfred_Russel_Wallace" \o "Alfred Russel Wallace) vypracoval podobnú teóriu, prinútila svoje myšlienky predčasne zverejniť. Jeho kniha [*O pôvode druhov*](https://sk.wikipedia.org/wiki/O_p%C3%B4vode_druhov) (orig. názov: *„On the Origin of Species by Means of Natural Selection, or The Preservation of Favoured Races in the Struggle for Life“*), ktorá vyšla 24. novembra [1859](https://sk.wikipedia.org/wiki/1859)[[1]](https://sk.wikipedia.org/wiki/Charles_Darwin#cite_note-medien-1) a ktorá vyvolala debaty na celom svete, dokazovala, že evolúcia zo spoločného predka je základným vedeckým vysvetlením pestrosti prírody.

Stal sa členom Kráľovskej spoločnosti; pokračoval vo svojich výskumoch a napísal sériu kníh o rastlinách a zvieratách, kde zahrnul už aj človeka – predovšetkým *The Descent of Man and Selection in Relation to Sex* (*Pôvod človeka a pohlavný výber*, [1871](https://sk.wikipedia.org/wiki/1871)) a *The Expression of the Emotions in Man and Animals* (*Prejavy emócií u človeka a zvierat*, [1872](https://sk.wikipedia.org/wiki/1872)). Jeho posledná kniha bola *Tvorba rastlinnej vrstvy zeme činnosťou dážďoviek a pozorovanie ich života* ([1881](https://sk.wikipedia.org/wiki/1881)).

Hlbokým prejavom uznania Charlesovi Darwinovi je i miesto jeho posledného odpočinku: je pochovaný vo [Westminsterskom opátstve](https://sk.wikipedia.org/wiki/Westminstersk%C3%A9_op%C3%A1tstvo" \o "Westminsterské opátstvo), blízko [Johna Herschela](https://sk.wikipedia.org/wiki/John_Herschel" \o "John Herschel) a [Isaaca Newtona](https://sk.wikipedia.org/wiki/Isaac_Newton" \o "Isaac Newton).