**Príroda bez človeka vs. človek bez prírody**

**Bc. Dominik Valeš**

V dnešnom svete sa dostávame do neustálych konfrontácii s environmentálnymi témami. Diskusie na tému environmentálnych problémov však v globálnom merítku naberajú viac či menej len teoretický charakter.

Riešenie samotných problémov, sa tak stáva druhoradým a samotné konferencie či stretnutia končia len uzavretím teoretického charakterizovania problému. Riešenie environmentálnych problémov je tak nedohľadne. V posledných rokoch nastali určité pokusy, ktoré by mali zmierniť či spomaliť dopad environmentálnych problémov na náš samotný život. Jednotlivci zaoberajúci sa environmentalistikou sa domnievajú, že ak budeme pokračovať v takejto forme, zrejme sa nikdy nedopracujeme k riešeniu, ktoré by pomohlo prírode zotaviť sa. Na jednej strane dokážeme vytýčiť samotný problém dokonca nájsť aj faktory, ktoré ho ovplyvňujú resp. spôsobujú. Na strane druhej navrhované postupy a systémy, ktoré by mali tieto problémy riešiť sa ukazujú ako nedostatočné či dokonca vôbec neúčinné.

Najväčším problémom riešenia environmentálnej krízy, v ktorej sa postmoderný svet nachádza je samotná ľudská tendencia, ktorej základ stojí na zachovaní ľudskej existencie. Naša existencia je radikálne povedané  príčinou a zároveň odpoveďou na otázku kto je zodpovedný za to, v akom stave sa naša planéta nachádza. Na základe tendencie, ktorú som spomínal sa človek snaží zachrániť nie samotnú planétu, ale svoju vlastnú existenciu na nej. V tomto prípade sa uplatňuje istý zákon, ktorý si človek vytvoril. Človek sa postavil na piedestál ako predátor, ktorý nemá žiadneho prirodzeného nepriateľa okrem seba samého. Zákon, ktorý človek uplatňuje spočíva v tom, že si môže s prírodou robiť čo sa mu zachce. Veľa autorov zaoberajúcich sa environmentálnymi témami a problémami, ktoré planéta má sa často obracajú na takzvanú prírodnosť človeka. Náš vzťah s prírodou je takpovediac nepopierateľné ideou. V kontexte moderného či postmoderného sveta sa však človek z tohto prírodného základu úplne vymanil. Dnes už nepoznáme pojem prírodný človek, ale označujeme sa ako moderná civilizácia. Ak sa bavíme o človeku, ktorý je spätý s prírodou zrejme prvé čo nám napadne sú domorodé kmene, alebo civilizácie nedotknuté moderným svetom. Však prírodnosť človeka je postavená na základe závislosti, ktorú človek na prírode má, a ktorú aj uplatňuje. Človek závislý od zdrojov tejto planéty si vymanil právo používať tieto zdroje bez obmedzenia a pravidiel hoci navonok pôsobí ako usporiadaný systém, ktorý má presné pravidlá a náhradné plány.

Skutočnosť je však taká naša závislosť na prírode a tejto planéte je tak veľká, že ak umrie planéta umriem s ňou. Vo svete 21. storočia ešte stále nemáme náhradnú planétu, na ktorej by sme mohli žiť, a preto by sme sa mali snažiť zachovať túto planétu Zem. Človek úplne zabudol na to, že aj príroda má určité práva. My sme sa postavili nad zákon prírody a preto máme pocit, že pravidlá a práva, ktoré má samotná príroda už jednoducho neplatia. Všetko čo existuje obraciame vo svoj prospech. Navyše vzhľadom na to, ako planétu meníme upravujeme a kreujeme môžeme za určitých okolností označiť človeka, ako invazívny druh na tejto planéte. **Na planéte Zem neexistuje žiaden iný druh, ktorý by menil svoje okolité prostredie tak ako práve človek.** Otázkou ale zostáva ak naša závislosť na prírode je tak vysoká, prečo prírodu ničíme tak rapídnym a rýchlym tempom. Podmienky, ktoré vznikajú na tejto planéte vplyvom nášho zásahu, často označujeme ako pomstu prírody za to, ako znečisťujeme životné prostredie.

Veľa moderných autorov, ktorí sa zaoberajú touto planétou hovoria o určitom obrannom systéme našej planéty. Tak ako sa naše telo bráni proti vírusu, tak sa aj naša planéta začína pomaly, ale isto brániť proti vírusu a tým sa stal človek. Otázka, ktorú si pokladám je ale veľmi jednoduchá. My bez prírody existovať nedokážeme, ale dokáže príroda existovať bez nás? Odpoveď na túto otázku nemusíme hľadať dlho, **príroda existovala bez nás a bude existovať aj po nás.** Je to síce myšlienka, ktorá sa zdá extrémna a radikálna, **ale človek je samotným problémom a jediné čo bráni človeku vyriešiť problém s environmentálnou krízou je samotný človek.** Nechcem tu hovoriť o genocíde či vyhubenie ľudstva, ale v určitých aspektoch by si človek mal uvedomiť, že musí jednoducho ustúpiť. Tento ústupok inštruujeme v zmysle, ustúpenia vlastnej tendencie zachovania existencie. Aby som to vysvetlil uvediem príklad.

Ak máme zistené, že činnosť človeka v určitých sektoroch našej planéty na určitých miestach je negatívna, mal by človek z tejto sféry odísť. Teda ničenie dažďových pralesov spôsobuje environmentálne problémy, človek by mal ustúpiť svojmu luxusu, ktorý mu poskytuje drevo z týchto pralesov a nechať prales žiť svojim životom. Už sme si príliš zvykli na to, že príroda nám dá všetko čo potrebujeme bez ohľadu na to, aby sme pozerali, že aj samotná príroda niečo potrebuje. Zvykli sme si na to, že stromov je stále dosť, že máme dosť dreva, dosť kyslíka, dosť nerastných surovín a tak sme prestali riešiť otázku toho či neustále čerpanie týchto zdrojov nespôsobuje pomaly, ale isto zánik planéty. Hovorím o ústupku k prírode, vraciam sa k téze, ktorú som vyslovil. Príroda bez nás dokáže existovať a príroda bez nás sa dokáže aj zregenerovať.

Určite jej to nebude trvať jeden deň, ale čas je to čo môžeme prírode poskytnúť.

Ak na chvíľu zabudneme na svoju pohodlnosť a na svoj konzumný spôsob uvažovania a života môžeme prírode pomôcť oveľa viac, než diskutovaním na nezmyselných globálnych konferenciách, ktoré neprinášajú žiaden relevantný výsledok. Ak sa človek uskromní v určitých sektoroch, ktoré nie sú nutné k ľudskej existencii zistíme, že hoci nastanú problémy v ekonomických a hospodárskych sektoroch príroda začne pozitívne reagovať na tieto zmeny.

Samozrejme jedná sa len o subjektívny hypotetický základ riešenia, avšak ide o logické vyhodnotenie na základe posledných udalostí, ktoré sa vo svete stali. Ľudská tendencia zachovávať vlastnú existenciu v paradoxe ku vyvolávaniu vojny sa asi časom nezmení. A práve preto by sa mala zmeniť ľudská tendencia k svojej vlastnej existencii na tejto planéte. Ak dáme prírode čas sa zregenerovať istý čas budeme musieť svojím spôsobom trpieť. Istý čas utrpenia avšak v porovnaní s koncom našej existencie, je len malou cenou za planétu, na ktorej budeme mohli ďalej žiť.

Vo svete postmoderny vznikajú nové vynálezy. Avšak väčšina z nich nie je určená primárne na zachovanie ľudského druhu, ale na zjednodušenie a podporu pohodlnosti samotného človeka. Hoci sa veda zaoberá aj vynálezmi, ktoré by mohli pomôcť nielen v prírode, ale aj vo sfére vzťahu prírody a človeka, táto časť vedeckej práce je v porovnaní so zvyškom naozaj mizivá. Niektoré krajiny sveta zachovávajú extrémny pohľad na environmentálnu krízu. Sú to najmä krajiny, ktoré na jednej strane príliš porušujú zákony prírody alebo naopak ich zasa striktne dodržiavajú. Tieto dva extrémy, ktoré vidíme v celosvetovom diskurze sú hlavným problémom prečo sa riešenie rysuje len na teoretických úrovniach.

Jednotlivé krajiny zastávajú buď postoj neutrality alebo naopak postoj lídra kde chcú všetky problémy vyriešiť sami. Pravdou však ostáva, že ani jedna z krajín tejto planéty nedokáže sama vyriešiť všetky problémy. Vzájomná kooperácia krajín je však vzhľadom na rozdiely v kultúre ekonomike hospodárstve a aj samotnom postoji prakticky nerealizovateľná. Hoci by globálny diskurz mal fungovať na forme kooperácie funguje skôr na dohadovaní sa kto je vinníkom a kto by mal riešiť tieto problémy. V dnešnom svete plnom vedeckého pokroku by sme si už mohli uvedomiť a začať používať získané informácie na to, aby sme dokázali ďalej na tejto planéte takpovediac bezstarostne žiť. Odpoveďou na otázku koľko máme ešte času, by sme strávili len ďalší nezmyselný diskurz. Koniec koncov o tom je práve globálna konferencia o environmentálnych problémoch.

Už naozaj nemáme čas diskutovať hoci to znie radikálne nevieme koľko máme času a preto by sme mali začať konať hneď. Na začiatok by sme si mali uvedomiť, že kooperácia krajín, ktoré majú vyspelejšiu ekonomiku vyspelejšie technológie alebo vyspelejšie názory v rámci environmentalistiky by mali stáť na riadiacich pozíciách boja za túto planétu. Treba si uvedomiť, že nie každá krajina sa môže do boja za túto planétu postaviť rovnako a s rovnakými prostriedkami. Avšak každá krajina má svoje preferencie, ktoré môže v tomto boji využiť. Nazval som to boj pretože boj je niečo čo práve prebieha. Je to boj medzi našou existenciou a existenciou tejto planéty. Naším cieľom by malo byť, aby sa naša existencia prirodzene nevylučovala s existenciou ostatných druhov na tejto planéte, ale i samotnej planéty Zem. Mali by sme si uvedomiť dôležitosť vzťahu človeka s prírodou našu vzájomnú závislosť a hlavne si uvedomiť otázku, ktorú sme si mohli položiť už pri názve tejto eseje.

Príroda bez nás prežije, ale my bez prírody nie, preto je jasné kto by sa mal viac snažiť o to, aby naša planéta zostala aj naďalej obývateľnou.