Názov projektu: **,,Jednota v rozmanitosti“ („Unity through Diversity“)**

Číslo projektu: **LDI01008**

Názov aktivity:  **Aktivita 2: Zvýšenie vyhliadok na zamestnanie**

2.2. Lepšie raz vidieť ako 100x počuť (Steelpark Košice)

Miesto konania: **Steelpark Park vedy, Kulturpark, Kukučínova 2, KOŠICE**

Program výstavy: https://steelpark.sk/

Exkurzia, Interaktívna expozícia Parku vedy a zábavy

Dátum konania: 25.11.2022, 09:00 – 13:00

Zodpovední za aktivitu: Mgr. Renáta Faguľová, Mgr. Miroslava Petríková

Časová dotácia: 4 hod.

|  |  |
| --- | --- |
| Prílohy | Prezenčné listiny |
| Fotodokumentácia |
| Počet účastníkov | 33 žiakov |
| 2 Z toho MRK |

**Správa z aktivity**

*Podujatie je financované z projektu s názvom ,,Jednota v rozmanitosti“ podporeného v rámci Nórskych grantov a štátneho rozpočtu Slovenskej republiky****.***

Jedným zo spôsobov ako je možné u žiakov a študentov nášho regiónu rozvíjať rozhľad a kompetencie sú zaujímavé workshopy a exkurzie najmä ak obsahujú prepojenie s aktuálnymi témami preberanými v školských predmetoch v aktuálnom období. Ide o obohatenie vyučovacieho procesu formou zážitkového vyučovania. Dňa 25. 11. 2022 sa žiaci Gymnázia, SNP 1, Gelnica zúčastnili exkurzie, išlo o pokračovanie plánovaných podujatí projektu, **,,Jednota v rozmanitosti“, Podaktivita 2.2 „Lepšie raz vidieť, ako 100x počuť“.** Žiaci navštívili **Steelpark, Park vedy a zábavy, KULTURPARK, KOŠICE**. Komentovaná prehliadka expozície bola kombinovaná s aktívnou participáciou žiakov na experimentoch v  rozsahu 4 hodín.

Hlavným cieľom exkurzie žiakov bolo podporiť orientáciu žiakov na technickú a prírodovednú oblasť prostredníctvom **interaktívnej výstavy** s vyše 50 exponátmi **z oblasti optiky, biometrie, geológie, fyziky, chémie a strojárstva.**

Zúčastnení žiaci si v rámci interaktívnej expozície v úvode vypočuli krátku prednášku o procese spracovania železnej rudy, mali možnosť vyskúšať si oblečenie pracovníkov pri vysokej peci, obsluhovanie magnetického žeriavu vrátane vysvetlenia princípu jeho fungovania. Interaktívna expozícia ponúka návštevníkom aktívne hranie, testovanie fyzikálnych zákonov, zisťovanie vlastných biometrických funkcií ľudského tela. Žiaci si mohli vyskúšať interaktívne pieskovisko s projekciou vrstevníc, chôdzu po magnetickom chodníku s magnetom v topánkach, videoprojekciu geologického vrtu do útrob zeme ovládanú pohybom ľudského tela, dvíhanie vlastnej váhy vo výťahu, reakciu robota na mimiku tváre človeka, overovanie matematických vzorcov na modeloch napríklad súčet uhlov v trojuholníku a štvoruholníku, meranie EKG v kľude a po fyzickej aktivite, meranie sústredenosti mozgu. Úspech mali tiež hlavolamy rôzneho typu a výstava Lega s možnosťou hry.

Účastníci exkurzie mali možnosť vidieť, experimentovať a aplikovať ich vedomosti z rôznych odvetví: matematika, fyzika, biológia, geografia, robotika a technika. Tieto praktické zážitky a skúsenosti môžu byť základom rozvoja záujmu žiakov o prírodovedné, či technické zameranie v ich budúcom štúdiu, či zamestnaní.

Táto exkurzia bola dôležitá z hľadiska uvedomenia žiakov, že všetky vyučované fyzikálne, matematické, geografické, či biologické zákonitosti reálne existujú a uplatňujú sa v živote človeka, v jeho práci, a v prírode. Veľkým poznaním bol zložitý výrobný proces v oceliarskom priemysle a aktívne zapojenie žiakov do experimentov, čo ich určite bude motivovať vo výbere ďalšieho štúdia, resp. pri hľadaní zamestnania v širokej oblasti fyzikálnych a prírodných vied.

Spracovali: Mgr. Miroslava Petríková

Mgr. Renáta Faguľová

* <https://www.eeagrants.sk/projekty/unity-through-diversity/> (popis projektu)
* https://steelpark.sk/ (program expozície)

**Fotodokumentácia:**











