Druhý ročník filozofickej olympiády nedal na seba dlho čakať. Čo je nepochybne dobré, nakoniec vyššia účasť dáva dobré vyhliadky predpokladať, že mladým ľuďom jednoduché videnie sveta príliš nevonia. Omnoho viac možno dúfať, že otvoria priestor múdrosti a hĺbavému uvažovaniu.

Študenti z celého Slovenska sa 13. decembra zišli na filozofickej katedre KU v Ružomberku, aby si porovnali, ale i sami pre seba overili, ako sú schopní písať eseje a ako hlboko dokážu načrieť do tajomstiev života a existencii človeka v ňom. Tohtoročnou témou bola tolerancia. Stále aktuálna a stále viac potrebná. Zo 130 prítomných si naši študenti počínali veľmi dobre, najlepšie sa umiestnil M. Fabišík so 76 bodmi, ktorý len tesne skončil za prvou dvadsiatkou. Ďakujeme všetkým za účasť a tešíme sa na ďalší ročník.