 **Hodina kódu**

Celosvetové podujatie Hodina kódu sa uskutočňuje každý rok počas Týždňa informatiky. V tomto roku to bolo od  4. do 10. decembra.

Cieľom hodiny kódu je rozvíjať digitálne zručnosti a logické myslenie. Toto podujatie celosvetovo pripravuje nezisková organizácia Code.org, ktorá sa cez Hodinu kódu snaží ukázať deťom a učiteľom, že informatika a programovanie je zábava a že ho môže robiť každý. Prostredníctvom hodinových kurzov si deti môžu vyskúšať programovanie hravou formou. Tohto roku aj pomocou umelej inteligencie (AI).

Aj žiaci našej školy sa na hodinách informatiky zapojili do týchto aktivít vytváraním jednoduchých hier. Chlapci si naprogramovali hru basketbal alebo Minecraft, dievčatá kreslili vločky na ľade s Annou a Elsou. Niektorí čistili oceány programovaním robotika (AI).

Každý, kto úspešne dokončil aspoň jednu z dostupných lekcií, automaticky získal medzinárodný certifikát o absolvovaní Hodiny kódu.

Viac o podujatí <https://hourofcode.com/us/sk>

Text a foto: R.Faguľová