**PRÍPRAVA NA VYUČOVACIU HODINU**

**Téma:**Hospodárstvo Afriky

**Ročník:** 7. A, B

**Výchovno-vzdelávacie ciele:**

* Žiak vie porovnať hospodársku vyspelosť jednotlivých oblastí Afriky.
* Žiak vie zhodnotiť súčasný stav priemyslu v Afrike.
* Žiak vie ukázať oblasti známe ťažbou diamantov a nerastných surovín v Afrike.
* Žiak vie porovnať rozvinutosť dopravy v Afrike s inými svetadielmi.
* Žiak vie vymenovať najvýznamnejšie poľnohospodárske plodiny pestované v Afrike.
* Žiak vie lokalizovať na mape turisticky najvyhľadávanejšie lokality.
* Žiak vie porovnať zdravotný a školský systém na SR s Afrikou.
* Žiak vie vysvetliť pojem negramotnosť a vlastnými slovami zdôvodniť vysoké percento negramotných ľudí v Afrike.

**Metódy:** rozhovor, diskusia, vysvetľovanie, metóda riešenia úloh

**Prostriedky:** pracovné zošity, atlasy, učebnica, mapa, prezentácia v prezi, mentálna mapa – pre žiakov

**Organizačné formy:** vyučovacia hodina, hromadné vyučovanie, frontálna práca a individuálna práca, vyučovacia hodina zameraná na osvojovanie nového učiva

**Štruktúra hodiny:**

**1. Úvodná časť** – pozdrav, oboznámenie žiakov s cieľmi, organizáciou vyuč. hodiny

**2. Opakovanie prv osvojených vedomostí**

* Čo sú to slumy? Kde v Afrike sú najväčšie slumy?
* Ktoré mestá sú známe historickými pamiatkami? Prečo bolo Kapské Mesto významné?
* Ktoré oblasti sú najviac/najmenej zaľudnené? Ako rástol počet obyvateľov do roku 1950? Prečo potom taký rýchly rast?

**3. Motivácia a sprístupňovanie nového učiva**

**Ja:** Do 18. storočia  bola jediným dodávateľom diamantov India.V roku 1867 bol v Južnej Afrike objavený prvý africký diamant a následne boli odkryté mnohé diamantové africké ložiská, prevažne ležiace v 300 kilometrovom páse od Pretórie po Kimberley. V roku 1992 bola otvorená ďalšia významná baňa na hranici s Botswanou. V Južnej Afrike sa nachádzajú najslávnejšie diamantové bane. Tu tiež na sklonku 19. storočia začala diamantová horúčka. Príbeh diamantov v JAR začal v roku 1866, keď si farmár menom  Schalk van Niekerk všimol v rukách 15 ročného chlapca zo susedstva ligotavý kameň. Chcel od neho kameň kúpiť, ale chlapcova matka sa hanbila prijať peniaze za obyčajný kameň a jednoducho ho van Niekerkovi darovala. Kameň zmenil ešte niekoľko krát majiteľa. Neskôr sa prišlo na to, že sa jedná o diamant vážiaci cez 21 karátov. Kameň dostal meno Eureka a tohoto času je vystavený v múzeu v Kimberley. Uplynuli 2 roky a na nález sa takmer zabudlo. V roku 1869 prišiel ďalší objav, pastier priniesol van Niekerkovi krásny diamant tentokrát o váhe 83,5  karátu. Van Niekerk ho kúpil za stádo oviec a koňa a predal ho ďalej za 11 200 libier. Dostal meno Hviezda  južnej Afriky a rozpútal diamantovú horúčku podobnú zlatej horúčke v Kalifornii, ktorá prebehla  niekoľko desaťročí predtým. Juhoafrická horúčka však nakoniec viedla až k občianskej vojne medzi farmármi a kopáčmi diamantov. Ďalšie krajiny známe ťažbou diamantov v Afrike sú Botswvana, Namíbia, Angola, Kongo a iné.

Okrem ťažby diamantov je známa Afrika ťažbou ropy a zemného plynu. J**a:** S pomocou mapy na str. 34 zistite, ktoré krajiny vynikajú v ťažbe ropy. **Žiaci:** Alžírsko, Líbya, Egypt, Nigéria, Čad, Sudán, Angola. Líbya najväčšie zásoby ropy v Afrike. **Ja:** Zemný plyn sa ťaží hlavne v Alžírsku a Líbyii. **Alžírsko** je severoafrická krajina je najväčším výrobcom zemného plynu v Afrike. Nedávno som čítala zaujímavý článok s názvom: Nigéria: Keď je ropa prekliatím. Nigéria je jedným z najväčších exportérov ropy na svete. Európske a americké spoločnosti ju v tejto časti Afriky ťažia už desaťročia. Päťdesiat rokov ťažby sa podpísalo na životnom prostredí a ľuďoch, ktorí žijú v každodennej realite zdevastovanej prírody a bez nádeje na lepšiu budúcnosť."Nigéria má obrovské bohatstvo, nielen ropu a plyn, ale aj minerály ako vápenec, topas, zlato, diamanty. Na druhej strane je obrovský kontrast s chudobou, ktorá je vysoká. Priemerný občan žije z jedného dolára na deň. Je to veľmi zlá situácia a ak sa k tomu pridajú environmentálne problémy, život je tam mimoriadne ťažký,“ vysvetľuje pre Pravda.sk ChimaWilliams, ekologický a ľudsko-právny aktivista z Nigérie. Najťažšie podmienky na život sú v oblasti Delty Nigeru. Leží na pobreží Atlantiku a žije tam asi 20 miliónov ľudí. Svetové koncerny ťažia ropu a plyn z desiatok ropných polí, z ktorých dodávajú surovinu do Spojených štátov a Európy. Firmy ako Shell, Chevron, či ExxonMobil z tejto oblasti vyťažia v priemere 2 milióny barelov ropy denne.Počas päťdesiatich rokov došlo v ústí Nigeru k piatim tisícom únikom ropy, čo predstavuje asi 1 a pol milióna ton, ktoré vytiekli do potokov, riek a pôdy.Najväčším problémom v Delte je však plyn pridružený k rope. Ten sa pri ťažbe dostáva na povrch a keďže zásobníky na jeho zachytávanie a prepravu by predstavovali obrovské investície, ťažobné spoločnosti ho jednoducho spália. Ročne sa týmto spôsobom len v Nigérii „spáli“ zhruba 40 miliárd dolárov a do ovzdušia vypustí rovnaké množstvo emisií, aké za rok vyprodukuje 18 miliónov automobilov.Toxické látky, ktoré pri horení unikajú, spôsobujú kyslé dažde, dýchacie problémy, astmu a rakovinu. Vývody plynu sú v mnohých prípadoch umiestnené len niekoľko sto metrov od obydlí. Zdroj: <http://spravy.pravda.sk/svet/clanok/226170-nigeria-ked-je-ropa-prekliatim/> Musíme si uvedomiť, že sú krajiny, ktoré majú ropy a sú bohaté, ale to v prípade Nigérie neplatí.

**Ja:**Čo má Afrike ešte vzácne? Lesy Afriky sú známe svojim kvalitným drevom,na svetových trhoch sa predávajú hlavne drevo**mahagón (červená farba) a teak.** Ťažba dreva je na mnohých miestach veľmi intenzívna, a tak dochádza k **odlesňovaniu**krajiny. Najviac ohrozené sú dažďové lesy v okolí rovníka – v Togu, Burundi a Nigérii.

Ak sa pozriete na mapu, uvidíte, že sa v južnej Afrike nachádzajú ložiská **zlata, diamantov, uránu, železnej i mangánovej rudy.** V strednej Afrike sú ložiská **rúd cínu, volfrámu, medi a kobaltu.**

**Priemysel Afriky**je **slabo rozvinutý.** Lepšie rozvinutý je na juhu Afriky a na severnom pobreží Stredozemného mora. Moderné priemyselné závody sú sústredné napríklad v Nigérii a v Keni. Výroba elektrickej energie nepokrýva všetky potreby Afriky,vodné elektrárne sú vybudované na rieke Níl, Zambezi, Volta.

Afrika je známa svojimi **poľnohospodárskymi výrobkami**. Keď si dávate kakao, citrosové ovocie – pomaranč alebo napríklad banány, ananásy, mango je veľká pravdepodobnosť, že práve pre vás ich zbierali v Afrike. Okrem toho Afrika svetu dodáva kávu, koreniny. Produkty určené na vývoz sa pestujú na veľkých farmách. Produkty pre obyvateľov pestujú a vyrábajú malí pestovatelia.

Pestovanie podľa oblastí: (mapa)

a) pri pobreží Stredozemného mora - pšenica, jačmeň, olivy

b) v oblasti Sahelu - podzemnica olejná, bavlník,proso, bataty – sladké zemiaky

c) pri Guinejskom zálive - kaučuk, kakao

d) v Etiópskej vysočine – bavlník (významné postavenie má Egypt), ryža, káva

e) v južnej časti kontinentu- kukurica, tabak, pšenica

V Afrike prevláda chov týchto zvierat:kôz, oviec, tiav, koní, hydiny, ošípaných, somárov ...

**Doprava v Afrike**je **slabo rozvinutá**. Keby ste spočítali dĺžkudiaľnic, tá dĺžka je kratšia ako v Nemecku. **Ja:** Prečo podľa Vás nie je možné budovať diaľnice? **Žiaci:**nedostatok peňazí, nepriaznivé podnebné podmienky - vysoké teploty, dažde, či suchá kladú veľké nároky na stavbu ciest. Železničná doprava je tiež slabo vybudovaná. Lodná doprava je využívaná často v husto obývaných oblastiach pri mori, riekach či jazerách.

**Školstvo, zdravotníctvo, služby**sú na **nízkej úrovni**. V Afrike by ste takúto školu ako máme my, asi ťažko našli. Deti tam nemôžu chodiť do školy, lebo musia pomáhať doma rodičom pri prácach.Preto si musíme vážiť, že máme možnosť chodiť do školy a učiť sa. Mnoho detí preto nevie ani písať ani čítať- hovorí sa im negramotní. **Referát – negramotnosť**

Afrika stále musí bojovať s nedostatočnou hygienou a nákazlivými chorobami, nemajú dostatok lekárov ani liekov. Možno poznáte chorobu AIDS. Je to syndróm imunitnej nedostatočnosti, ľudia vlastne zomrú nato, že sa ich telo nedokáže chrániť pred vírusmi a chorobami. Problémom je, že v Afrike sú touto chorobou nakazené celé mestá a dediny, milióny ľudí, a už malé deti sa rodia s touto chorobou. Nie je zatiaľ vynájdený liek a tak tisíce ľudí denne zomierajú. Referát – AIDS v Afrike . Ukážeme si mapu, ktorá zobrazuje v ktorých krajinách žije najviac ľudí s AIDS. Sú to hlavne Keňa, Dem. republika, Kongo.Zdroj: http://www.indexmundi.com/map/?t=0&v=35&r=af&l=en

**Cestovný ruch**- Keby ste vlastnili cestovku, mohli by ste svojim zákazníkom odporučiť Afriku, pretože na pobreží Stredozemného a Červeného mora môžu turisti navštevovať **krásne pláže**s kvalitnými službami. V prímorských oblastiach Kene, Tanzánie, Kapverdách či Kanárskych ostrovoch je mnoho príležitostí pre turistov. Turistov najviac lákajú **africké prírodné rezervácie a safari – kde si môžete slony, levy, antilopy pozrieť zblízka.** Najviac navštevovanými krajinami sú Juhoafrická republika, Keňa, Tanzánia, Namíbia, Angola.

**4. Opakovanie a prehlbovanie učiva**

- vyplnenie cvičení týkajúcich sa hospodárstva v pracovnom zošite

**5. Zhodnotenie práce žiakov**

- pochvala, povzbudenie na zapojenie sa do činnosti

**6. Zadanie domácej úlohy**

- príprava na test a slepú mapu

