**GYMNÁZIUM, SNP 1, GELNICA**

Milí rodičia,

v školskom roku 2022/2023 sme sa s Vašimi deťmi na hodinách anglického jazyka zapojili do medzinárodného projektu A SNAPSHOT OF MY COUNTRY v rámci programu eTwinning. Program eTwinning sa zameriava na podporu využívania moderných informačných a komunikačných technológií za účelom vytvorenia partnerstiev európskych škôl. Žiaci budú pracovať v bezpečnom virtuálnom prostredí Twinspace. Ide o bezpečné prostredie, kde sa dostanú len na základe prihlasovacieho hesla a tieto stránky nie sú bežne prístupné na internete. Okrem toho, že budú mať možnosť komunikovať so žiakmi zo zahraničia cez ZOOM, naučia sa používať rôzne IKT nástroje a aplikácie, ktoré zefektívnia naše vyučovanie. Spolupráca bude prebiehať so školami z Grécka, Fínska, Španielska, Turecka, Estónska.

Cieľom projektu A SNAPSHOT OF MY COUNTRY je navzájom oboznámiť žiakov všetkých partnerských škôl o regióne, v ktorom žijú, o našej škole a živote mladých ľudí v našej krajine. Projekt bude prebiehať celý školský rok a čakajú nás tieto aktivity: 1. Predstavenie sa (náš tím), 2. Návrh loga projektu, 3. Moja škola a moje mesto 4. Náš región a naša krajina, 5. Voľný čas mladých ľudí v našom veku, 6. Výmena listov a emailov, 7. Výstava fotografií celého projektu na Gymnáziu v Gelnici. Prezentácia jednotlivých aspektov projektu prebieha fotením momentiek do mobilu žiakov, následne žiaci spracujú pomocou inovatívnych digitálnych metód kvíz, aktivitu pre zahraničných partnerov v projekte.

Chcem Vás požiadať o vyjadrenie sa, či s účasťou Vášho dieťaťa na projekte súhlasíte a zároveň, či súhlasíte s vytváraním fotografií, videí a iného materiálu v rámci projektu, ktoré budú použité na prezentačné účely v rámci edukačného procesu okrem projektového prostredia aj na našej webovej stránke školy, médiách, sociálnych sieťach a nástenkách školy....

Súhlasím – nesúhlasím (vhodné zakrúžkujte)

Meno dieťaťa:...............................................................

Podpis zákonného zástupcu: ..........................................

Mgr. Miroslava Petríková