**IQ olympiáda**

V dňoch 13.4. až 21.4.2023 prebiehalo **online školské kolo IQ olympiády** pre všetkých žiakov 2. stupňa ZŠ a **prímy až kvarty** osemročných gymnázií. Súťaž organizuje MENSA Slovensko a je zameraná na vyhľadávanie intelektovo nadaných detí. Súťaž je postupová, prebieha v troch kolách (školské on-line, regionálne semifinále, celoštátne finále).

Školského kola IQ olympiády sa zúčastnili sa aj žiaci našej školy. **25 logických úloh** za 30 minút – prečítať, porozmýšlať, odpovedať. Test preveril ich schopnosti logický uvažovať - vidieť „neviditeľné“ súvislosti v číslach, písmenkách, obrázkoch.

Všetkým zúčastneným ďakujeme za reprezentáciu školy a prajeme, čo najviac bodov v teste.

(Výsledky budú zverejnené 1. 5. 2023 na stránke https://test.iqolympiada.sk)