**UČEBNÉ OSNOVY**

**Inovovaný Školského vzdelávacieho programu Gymnázia Gelnica „Kľúčové kompetencie pre život“ pre štvorročné štúdium a vyššie triedy osemročného štúdia**

|  |  |  |  |  |  |  |
| --- | --- | --- | --- | --- | --- | --- |
| **Názov predmetu** | | **Matematika v príkladoch- voliteľný alternatívny predmet** | | | | |
| **Časový rozsah výučby** | |  | | | | |
|  | Ročník | 1./KV | 2./SE | 3./SP | 4./OK | Spolu |
|  | Štátny vzdelávací program | – | – | – | – | 0 |
|  | Školský vzdelávací program | – | – | 1 | – | 1 |
|  | SPOLU | – | – | 1 | – | 1 |
| **Kód a názov odboru štúdia** | | 7902 J00 gymnázium | | | | |
| **Stupeň vzdelania** | | vyššie sekundárne vzdelanie ISCED 3A | | | | |
| **Forma štúdia** | | denná | | | | |
| **Dĺžka štúdia** | | štvorročná | | | | |
| **Vyučovací jazyk** | | slovenský jazyk | | | | |

**CHARAKTERISTIKA PREDMETU**

Voliteľný predmet viac ako peniaze, rozvíja u žiakov spôsobilosti, ktoré sú potrebné pre orientáciu v súčasnom finančnom svete. Žiaci majú možnosť nadobudnúť znalosti, schopnosti a rozvíjať hodnotové postoje potrebné k tomu, aby mohli efektívne reagovať na osobné udalosti v neustále sa meniacom ekonomickom prostredí.

Opodstatnenosť vzdelávania v oblasti finančnej gramotnosti úzko súvisí s potrebou pripraviť žiakov na jednotlivé etapy života jednotlivca a rodiny v spoločnosti, na ktoré mu súčasné rodinné prostredie a obsah vzdelávania neposkytuje dostatok podnetov a príležitostí. Obsah vzdelávania a ciele vyučovacieho predmetu nadväzujú na Národný štandard finančnej gramotnosti, z ktorého vyplývajú ciele a výkonové štandardy.

Zaradenie predmetu do vyučovania vytvára predpoklady pre naplnenie Národného štandardu finančnej gramotnosti. Škola má možnosť vybrať si, do ktorého ročníka predmet zaradí. Vhodné je zaradenie v jednom ročníku v rámci ISCED 2 a v jednom ročníku v rámci ISCED 3, rovnako je možné vyučovať predmet ako nepovinný.

Výučba bude realizovaná s podporou interaktívneho vzdelávacieho portálu, ktorý je prispôsobený potrebám žiakov na úrovni ISCED 2 a rovnako potrebám žiakov na úrovni ISCED 3. Osvojenie vedomostí a získanie spôsobilostí bude prebiehať formou online aplikácií, konkrétnych úloh z reálneho života, hier, cvičení, pracovných listov a aktivít realizovaných s konzultantom z finančnej inštitúcie. S podporou on-line vzdelávania bude mať žiak možnosť komunikovať na konkrétne témy s tútorom.

**Ciele vyučovacieho predmetu**

Predmet rozvíja schopnosť žiakov orientovať sa vo sfére peňazí, chápať potrebu zabezpečenia peňazí pre uspokojovanie životných potrieb, prijímať finančné rozhodnutia a finančnú zodpovednosť, plánovať tok peňazí a hospodáriť s nimi v každodenných životných situáciách.

**Všeobecné ciele predmetu**

Cieľom predmetu finančná gramotnosť je, aby žiak vedel vysvetľovať príčiny a súvislosti z oblasti financií, kriticky a selektívne spracovávať informácie, diskutovať o nich a zaujímať k nim stanoviská. Žiak dokáže aplikovať vedomosti a zručnosti pri každodenných finančných rozhodnutiach a činnostiach.

**Špecifické ciele predmetu**

Žiak je schopný:

- porozumieť základným pojmom v oblasti sveta peňazí, vedieť ich používať,

- nájsť, kriticky vyhodnotiť a použiť finančné informácie,

- poznať základné pravidlá riadenia vlastných financií,

- naučiť sa rozoznávať riziká v riadení vlastných financií,

- stanoviť si finančné ciele a naplánovať si ich dosiahnutie,

- rozvíjať potenciál získania vlastného príjmu a schopnosť sporiť,

- vyhľadávať a efektívne používať finančné služby,

- plniť svoje finančné záväzky,

- porozumieť a orientovať sa v zabezpečovaní základných potrieb,

- vysvetliť význam financií v život jedinca, rodiny a spoločnosti,

- byť schopný hodnotiť možnosti a úspešnosť vlastnej sebarealizácie,

- poznať príklady úspešných jednotlivcov a inšpirovať sa nimi na profesijnej ceste,

- vedie vysvetliť význam vzdelávania pre uplatnenie sa na trhu práce,

- poznať podmienky, vylučujúce neúspešnosť jednotlivca a rodiny,

- vysvetliť základné príčiny a prejavy chudoby a podstatu bohatstva,

- orientovať sa v oblasti finančných inštitúcií (banky, poisťovne a pod.),

- orientovať sa v problematike ochrany práv spotrebiteľa a byť schopný uplatňovať ich,

- vysvetliť vzťah morálky a peňazí a význam zodpovedného správania sa.

**Výkonové štandardy**

V súlade s Národným štandardom finančnej gramotnosti žiak dokáže:

• vysvetliť vzťah medzi zachovaním životných hodnôt a uspokojovaním životných potrieb,

• objasniť funkciu peňazí ako prostriedku na zabezpečenie potrieb človeka, rodiny,

• vyjadriť hodnotu vecí ako výsledku práce,

• pomenovať základné charakteristiky bohatstva a chudoby vo vzťahu k peniazom,

• popísať fungovanie jednotlivca a rodiny v ekonomickej oblasti,

• aplikovať zásady hospodárnosti v životných situáciách,

• robiť osobné finančné rozhodnutia na základe zváženia alternatív a niesť za ne

zodpovednosť,

• nájsť a vyhodnotiť informácie z rozmanitých zdrojov,

• vyhľadať a uplatniť nástroje na ochranu spotrebiteľov,

• zosúladiť životné potreby jednotlivca a rodiny s možnosťami ich zabezpečenia,

• vysvetliť vzdelanostné a pracovné predpoklady z hľadiska uspokojovania životných

potrieb,

• identifikovať zdroje osobných príjmov,

• opísať faktory ovplyvňujúce výšku čistej mzdy a možnosti zabezpečenia jedinca a rodiny,

• diskutovať s úspešnými osobnosťami vo finančnej oblasti a možnosti inšpirovať sa nimi,

• vypracovať osobný finančný plán a systém finančných záznamov,

• popísať spôsob používania rôznych metód platenia,

• uplatniť spotrebiteľské zručnosti pri rozhodovaní o nákupe,

• vysvetliť význam a možnosti príspevkov na darcovstvo a filantropiu,

• získať základné informácie o jednotlivých druhoch spotrebných úverov,

• identifikovať náklady a prínosy jednotlivých typov úverov,

• opísať spôsoby, ako sa vyhnúť problémom so zadlžením alebo ako ich zvládnuť,

• diskutovať o možnostiach a význame sporenia,

• vysvetliť možnosti investovania a význam investovania a budovania majetku,

• vysvetliť spôsob regulácie a dohľadu nad finančnými trhmi,

• vysvetliť pojem riziko, vedieť identifikovať základné druhy rizík,

• vysvetliť systém zabezpečenia jedinca a rodiny pre prípad nepriaznivej situácie a staroby,

• popísať možnosti poistenia a vysvetliť rozdiel medzi nimi,

• vysvetliť podstatu a význam poistenia.

**Výchovno-vzdelávacie stratégie**

Vo vyučovacom predmete sú pre utváranie a rozvíjanie kľúčových kompetencií potrebných pre osobný rozvoj, spoločenské začlenenie a zamestnanosť a aktívne občianstvo využívané výchovné a vzdelávacie stratégie, ktoré žiakom umožňujú:

komunikatívne a sociálno-interakčné spôsobilosti - kriticky hodnotiť zdroje informácii, vyhľadávať, a vytvárať informácie, analyzovať aktuálne životné situácie, zapamätať si podstatné fakty, sprostredkovať informácie vhodným spôsobom, správne interpretovať fakty a vyvodzovať z nich závery, vyjadrovať sa zrozumiteľne, výstižne prezentovať svoje názory, zdôvodňovať ich, argumentovať a diskutovať na aktuálnu tému, chápať význam učenia sa ako sociálneho procesu.

interpersonálne a intrapersonálne spôsobilosti - zapájať sa do spoločných aktivít, podieľať sa na tímovej práci, stanoviť si krátkodobé a dlhodobé ciele, predkladať návrhy, preukázať zodpovednosť za vymedzené úlohy a za seba samého, uznávať ľudské práva, objasňovať a aplikovať hodnotový systém a postoje, niesť zodpovednosť za vlastný rozvoj a možnosť aktívneho zapojenia sa do spoločnosti,

schopnosť tvorivo riešiť problémy - identifikovať problémy a formulovať ich, kriticky posúdiť informácie, zvoliť vhodné informačné zdroje a metódy na riešenie problému, stanoviť kritériá pre voľbu a realizáciu vhodného riešenia, operatívne korigovať postupy pri riešení problému, vedieť vyhodnocovať dopady uvážených a nerozvážnych rozhodnutí, využívať nadobudnuté poznatky v osobnom živote.

podnikateľské spôsobilosti - orientovať sa v rôznych informačných zdrojoch a údajoch a vedieť ich využívať, preukázať zodpovedný postoj k vlastnej profesijnej budúcnosti a ďalšiemu vzdelávaniu, poznať podstatu finančného zabezpečenia jedinca, rodiny a spoločnosti, plánovať osobné financie, poznať význam podnikania a uplatnenia sa na trhu práce, poznať možnosti a význam ďalšieho vzdelávania.

spôsobilosť využívať informačné technológie - vyhľadávať vhodné informačné zdroje z rôznych zdrojov v písomnej, grafickej alebo zvukovej forme, informácie evidovať, triediť, spracovávať a prezentovať vhodnou formou, efektívne využívať informačné a komunikačné technológie, byť mediálne gramotný, poznať základy informačnej bezpečnosti.

spôsobilosť byť demokratickým občanom - formulovať a prezentovať svoje postoje, preukázať zodpovednosť za svoje správanie, rozhodnutia zdravie, vyjadriť zodpovedný postoj k životnému prostrediu, globálnym ekonomickým problémom a stav spoločnosti ako celku.

**Metódy vyučovania**

Pri vyučovaní predmetu sa budú využívať moderné interaktívne vyučovacie metódy zamerané na aktívne učenie sa žiakov v prepojení na praktické reálne životné situácie, ktoré vytvoria predpoklady vytváranie a korigovanie názorov žiakov a celoživotné učenie sa. Pre dosiahnutie vzdelávacích cieľov sa bude využívať:

Heuristická metóda – orientovaná na osvojovanie všeobecných vedomostí a zručností, rozvoj logiky a tvorivosti – brainstorming, riešenie problémov, situačné a inscenačné metódy, diskusia, beseda.

Informačno-receptívna metóda – orientovaná na osvojovanie vedomostí - práca so vzdelávacím portálom, a materiálmi s reálnej praxe, s informáciami v periodikách a na internete a s učebným zdrojom.

Reproduktívna metóda – orientovaná na upevňovanie vedomostí, rozvoj pamäti a reproduktívneho myslenia - interaktívna prednáška, diskusia, beseda, exkurzia, brainstorming, myšlienkové mapy.

Problémový výklad – orientuje sa na logické riešenie problémov a rozvoj vedeckého myslenia po etapách - riešenie problémov, prípadové štúdie, diskusia, beseda, myšlienkové mapy.

**Formy vyučovania:**

Frontálna práca – so všetkými žiakmi učiteľ rieši jeden alebo viac problémov.

Individuálna práca – každý žiak pracuje individuálne, nezávisle od ostatných žiakov, učiteľ sleduje prácu žiakov pôsobí ako poradca alebo tútor.

Skupinová práca – trieda je rozdelená na skupiny podľa riešeného problému, skupiny si organizujú prácu samostatne, učiteľ pozoruje prácu skupín a pôsobí ako koordinátor, poradca alebo tútor.

**Pri vyučovaní sa využívajú didaktické zásady:**

názornosti a spájania teórie s praxou, primeranosti, sústavnosti a postupnosti, aktivity a uvedomelosti, vedeckosti (rešpektovania najnovších informácií), trvácnosti vedomostí a všestranného rozvoja poznávacích schopností žiakov.

### Klasifikácia a hodnotenie

Na základe uznesenia pedagogickej rady sa hodnotia všetky voliteľné predmety vo všetkých ročníkoch, pokiaľ riaditeľ školy, na základe uznesenia pedagogickej rady nerozhodne inak.

**Vo výslednej známke sú zohľadnené výsledky z nasledovných metód a foriem hodnotenia.**

1. **Pozorovanie činnosti žiakov**: A -Formulácie viet, pravidiel, zákonov

B - Sleduje záujem o predmet, zapojenosť do súťaží

C - Vypracovávanie domácich úloh

D - Príprava na vyučovanie – pomôcky, učebnice, zošity, rysovacie pomôcky, kalkulačka (nie na mobile)

E - Samostatná práca na doporučených úlohách mimo vyučovacích hodín, príprava projektov, referátov

1. **Ústne skúšanie (monológ, dialóg):**

pozorovania, praktické činnosti

1. **Písomné skúšanie**je vo vyučovaní významnou metódou kontroly dosahovaných výsledkov. Písomné práce poskytujú učiteľovi materiál na argumentovanie, dávajú úplný obraz o stave a úrovni vedomostí triedy, ako celku i jednotlivých žiakov.
2. **Dištančná práca** – súčasťou budú aj otvorené otázky a úlohy, ktoré sa budú hodnotiť prostredníctvom portálu [www.viacakopeniaze.sk](http://www.viacakopeniaze.sk)

**Používané formy písomných prác**

* **Vypracovanie otázok a úloh**

Žiak bude v priebehu školského roka hodnotený v zmysle metodických pokynov pre hodnotenie  žiaka schválených MŠ SR.

**Všetky priebežné testy, klasifikačné písomné práce sú pre študentov povinné.**

* ak študent nemôže napísať písomnú prácu alebo priebežnú písomnú prácu alebo odovzdať vypracovaný projekt (zadanú úlohu) v určenom termíne pre prekážku, o ktorej dopredu vie, **dohodne si s vyučujúcim dopredu náhradný termín,**ak tak neurobí, klasifikuje sa to ako vyhýbanie sa klasifikácii pre nedostatočnú prípravu na hodinu a hodnotenie písomnej práce alebo projektu (zadanej úlohy) bude **nedostatočný**
* ak študent nemôže napísať písomnú prácu alebo priebežnú písomnú prácu alebo odovzdať projekt (zadanú úlohu) v určenom termíne pre nepredvídaný dôvod, **na prvej hodine po príchode** do školy **dohodne si s vyučujúcim náhradný termín,**ak tak neurobí, klasifikuje sa to ako nedostatočná príprava na hodinu a hodnotenie písomnej práce alebo projektu (zadanej úlohy) bude **nedostatočný.**
* mimoriadne situácie ( napr. dlhodobá absencia, ...) sa budú riešiť dohodou.

Stupnica hodnotenia

100 – 90 % výborný,

89 – 75 % chválitebný,

74 – 50 % dobrý,

49 – 33 % dostatočný,

32 – 0 % nedostatočný.

OBSAH VZDELÁVANIA

3.ROČNÍK a Septima (1 hodiny týždenne, 33 hodín za rok)

|  |  |  |  |
| --- | --- | --- | --- |
| Tematický celok  počet hodín | Obsahový štandard | Pojmy | Prostriedky  hodnotenia |
| Téma |  |
| **Úvod (1h)**  **Peniaze (3h)**  **Naše príjmy a výdavky (4h)**  **Riadenie financií (3h)**  **Ako fungujú banky (3h)**  **Ako a čím platíme. (5h)**  **Moderné bankové nástroje (3h)**  **Exituje niečo iné ako peniaze. (3h)**  **Zadlžiť sa rozumne(3h)**  **Životné istoty a riziká. (3h)**  **Opakovanie (2h)** | Úvod do predmetu. Vstupný test  Vznik peňazí. Bohatstvo a chudoba. Vývoj slovenskej meny. Euromena.  Hodnota peňazí. Cena vzdelania. Korupcia.  Príjmy za prácu. Príjmy z podnikania. Príležitostné príjmy žiaka. Príjmy z majetku. Iné príjmy domácnosti. Príjmy od štátu. Ľudské potreby. Štruktúra výdavkov rodiny. Vplyv inflácie na príjmy a výdavky. Práva spotrebiteľa. Formy podnikania. Spoločenský zodpovedné podnikanie.  Finančné plánovanie. Rozpočet rodiny a jednotlivca. Verejné financie. Šetrenie  Vznik banky. Banky na Slovensku. Úrok. Národná banka Slovenska. Informácie o finančnom trhu Možnosti uloženia peňazí. Možnosti požičania peňazí  Hotovostný platobný styk. Výdavky rodiny. Hotovostný platobný styk a obchodné banky. Peniaze v banke, druhy vkladov. Výpočet úrokov z vkladov. Ochrana vkladov. Účet v banke. Študentský účet.  Elektronické bankovníctvo. Internetbanking. Platobná karta. Bezpečnosť pri používaní platobných kariet. Druhy platobných kariet poznáme  Iné formy peňazí. Cenné papiere. Akcie. Dividendy. Nákup akcií. Portfólio. Obchodovanie na burze  Úver. Spotrebiteľské úvery. Umenie požičať si peniaze. Použitie úverovej kalkulačky. Výhody a nevýhody úveru. Podmienky získania úver  Rozdiel medzi sporením a investovaním. Ako investovať. Riziko a poistenie  Opakovanie Výstupný test. | Národný štandard finančnej gramotnosti, portál [www.vzdelavanie.jaslovensko.sk](http://www.vzdelavanie.jaslovensko.sk)  Inflácia, peniaze, tovarové peniaze, nominálna hodnota peňazí, bankovky, mince, mena, výmenný kurz, euro, Európska únia, Eurozóna, chudoba, bohatstvo, korupcia.  Mzda, minimálna mzda, životné minimum, podnikanie, formy podnikania, príjmy z podnikania, náklady, výsledok hospodárenia, zisk, strata, majetok, bohatstvo, čisté bohatstvo, renta, sociálne poistenie, podpora v nezamestnanosti, sociálna pomoc, štátna sociálna podpora, reklamácia, ochrana spotrebiteľa, úplatok, spoločensky zodpovedné podnikanie.  Finančné plánovanie, rozpočet, finančné ciele, vzácnosť, alternatívne náklady, finančný poradca, finančný agend, finančné sprostredkovanie, daňový poradca.  Bankár, klient, ručiteľ, veriteľ, bezhotovostná operácia, úrok, prevod peňazí, [Fond ochrany vkladov](http://www.sbaonline.sk/sk/projekty/financne-vzdelavanie/slovnik-bankovych-pojmov/fff/fond-ochrany-vkladov.html), bežný účet, sporiaci účet, termínovaný účet, [nominálna úroková miera](http://www.sbaonline.sk/sk/projekty/financne-vzdelavanie/slovnik-bankovych-pojmov/nnn/nominalna-urokova-miera.html), f [ixná úroková sadzba](http://www.sbaonline.sk/sk/projekty/financne-vzdelavanie/slovnik-bankovych-pojmov/fff/), poplatky, kreditná karta, debetná karta, kontokorent, úver, bonita klienta.  Platobný styk, hotovostný a bezhotovostný platobný styk, pokladničný doklad, poštový peňažný poukaz, príkaz na úhradu, príkaz na inkaso, konštantný symbol, variabilný symbol, vkladná knižka na meno, termínovaný vklad, netermínovaný vklad, účet, bežný účet, študentský účet, číslo bankového účtu, disponibilný zostatok, úrok.  Elektronické bankovníctvo, internetbanking, platobné karty, debetné karty, kreditné karty, PIN.  Akcia, akcionár, akciová spoločnosť, burza cenných papierov, šek, dividenda, obligácia, zmenka, komodita, dlhopis, podielový fond, likvidita.  Úver, druhy úverov, dlžník, veriteľ, istina, úroková miera, úrok, RPMN, úverový limit, záložné právo, bonita klienta, hypotekárny úver, kontokorentný úver, rýchla pôžička, nebankové subjekty, exekúcia.  Poistenie, neživotné poistenie, sporenie, zákonné poistenie, komerčné poistenie, aktíva, pasíva, bonus, malus, riziko.  Portál [www.vzdelavanie.jaslovensko.sk](http://www.vzdelavanie.jaslovensko.sk) | Frontálne skúšanie  **Priebežný test** - písomka  Riešenie problémových úloh prostredníctvom tímovej práce  Projekt, referát  Skupinová práca  Riešenie problémových úloh prostredníctvom tímovej práce  Projekt, referát |