 **Základná škola, Nám. L. Novomeského 2, Košice**

**Plán činnosti koordinátorov – Finančná gramotnosť**

**Koordinátor : Miriam Rusnáková**

**Školský rok : 2019 / 2020**

**Finančná gramotnosť** je schopnosť využívať poznatky, zručnosti a skúsenosti na efektívne riadenie vlastných finančných zdrojov s cieľom zaistiť celoživotné finančné zabezpečenie seba a svojej domácnosti. V rámci jednotlivých vyučovacích hodín sa učitelia snažia sprostredkovať žiakom základné poznatky, rozvíjať v nich zručnosť a skúsenosti z oblasti finančnej gramotnosti.

**Ciele finančnej gramotnosti:**

Žiaci sú vedení k tomu, aby:

- vedeli posúdiť význam trvalých životných hodnôt, zvážiť vplyv peňazí na ich zachovávanie a na základe toho vybranie a stanovenie životných priorít a východísk zabezpečenia životných potrieb,

- vedeli používať spoľahlivé informácie a rozhodovacie procesy pri osobných financiách, - rozumeli a orientovali sa v zabezpečovaní životných potrieb jednotlivca a rodiny,

- vedeli vyhodnotiť vzťah práce a osobného príjmu, v rámci možností dokázali organizovať osobné financie a používali rozpočet na riadenie hotovosti,

- orientovali sa v problematike udržania výhodnosti, požičiavania za priaznivých podmienok a zvládanie dlhu,

- vedeli aplikovať rôzne finančné stratégie (veku primerané), ktoré sú v súlade s osobnými cieľmi,

- používali primerané stratégie riadenia rizík.

Ciele finančnej gramotnosti sú napĺňané aplikáciou vhodných **metód a foriem práce** – práca s informačnými zdrojmi, brainstorming, diskusie, problémové metódy, situačné a rolové hry, exkurzia (besedy), pojmové mapy a pod. Žiaci sú zoznamovaní s ekonomickými problémami spoločnosti a aktívne zapájaní do práce na hodine. Žiaci sa sami aktívne podieľajú na práci počas vyučovacích hodín, vyhľadávajú témy, zaujímajú k nim stanoviská. Počas jednotlivých vyučovacích hodín sú žiaci vedení k hospodárnemu zaobchádzaniu s osobnými vecami, k hospodárnemu zaobchádzaniu s pomôckami a predmetmi v škole aj mimo nej. Všetci pedagogickí pracovníci spolupracujú s koordinátorom finančnej gramotnosti a využívajú materiály ním poskytované.

**Témy finančnej gramotnosti** zapracované do ŠkVP podľa Národného štandardu finančnej gramotnosti:

1. Človek vo sfére peňazí

2. Finančná zodpovednosť a prijímanie rozhodnutí

3. Zabezpečenie peňazí pre uspokojovanie životných potrieb – príjem a práca

4. Plánovanie a hospodárenie s peniazmi

5. Úver a dlh

6. Sporenie a investovanie

7. Riadenie rizika a poistenie.

**Plánované aktivity:**

**Deň finančnej gramotnosti, 28.10.2019**

|  |  |  |
| --- | --- | --- |
| **Aktivita** | **Zodpovedný pedagóg** | **Cieľová skupina** |
| Férové podnikanie - beseda s víťazmi iKid startup awards 2019 | M. Rusnáková | II. stupeň - 5.,6. roč. |
| Zabezpečenie plagátov a nástenky na tému Finančná gramotnosť | M. Rusnáková | II. stupeň |
| Výtvarná súťaž- Návrh bankovky | M. Rusnáková v spolupráci s učiteľmi | Učitelia a žiaci II. stupňa |
| Tvorivé dielne- Moja pokladnička  Prezentácia s anketou- Sporenie, bankovky, kreditná karta | M. Rusnáková v spolupráci s koordinátorkou finančnej gramotnosti pre I. stupeň | Učitelia a žiaci I. a II. stupňa |
| Súťaž- Obchodovanie (MAT)  Prezentácia- História platidiel (DEJ) | M. Rusnáková v spolupráci s učiteľmi | Učitelia a žiaci II. stupňa |

**Exkurzia do banky – žiaci II. stupňa – marec. apríl 2020**

**Poznámka: Je to otvorený dokument, ktorý sa v priebehu šk. roka môže meniť alebo dopĺňať**