**Územná samospráva**

Územná samospráva je časť [verejnej správy](http://sk.wikipedia.org/wiki/Verejn%C3%A1_spr%C3%A1va) spravidla v oblasti otázok lokálneho významu, ktorú uskutočňuje nie štát, ale obyvateľstvo územných celkov a/alebo isté orgány územných celkov.

Na Slovensku má územná samospráva dve úrovne (obec/mesto a VÚC) a je zakotvená predovšetkým v štvrtej hlave ústavy SR (čl. 64 - čl. 71). Podľa tejto hlavy:

* Územnú samosprávu tvorí [obec](http://sk.wikipedia.org/wiki/Obec) a [vyšší územný celok](http://sk.wikipedia.org/wiki/Vy%C5%A1%C5%A1%C3%AD_%C3%BAzemn%C3%BD_celok).
* Obec a vyšší územný celok sú samostatné, samosprávne a správne celky, právnické osoby s vlastným majetkom a finančnými prostriedkami, povinnosti im možno ukladať iba zákonom
* Územná samospráva sa uskutočňuje na zhromaždeniach obyvateľov obce, miestnym referendom, referendom na území vyššieho územného celku, orgánmi obce alebo orgánmi vyššieho územného celku. Orgánmi obce sú starosta a zastupiteľstvo, orgánmi VÚC predseda VÚC a zastupiteľstvo; možno na ne preniesť aj výkon štátnych úloh za podmienok daných ústavou a zákonmi.

Územná samospráva sa delí takto:

* [miestna územná samospráva](http://sk.wikipedia.org/wiki/Miestna_%C3%BAzemn%C3%A1_samospr%C3%A1va) (na Slovensku [obce](http://sk.wikipedia.org/wiki/Obec) a [mestá](http://sk.wikipedia.org/wiki/Mesto))
* [regionálna územná samospráva](http://sk.wikipedia.org/w/index.php?title=Region%C3%A1lna_%C3%BAzemn%C3%A1_samospr%C3%A1va&action=edit&redlink=1) (na Slovensku [vyššie územné celky](http://sk.wikipedia.org/wiki/Vy%C5%A1%C5%A1%C3%AD_%C3%BAzemn%C3%BD_celok))

**Zákonodarná moc**

Zákonodarná moc- Legislatíva   
Jej cieľom je určiť normy, ktoré budú na území štátu platné. Má právo kontrolovať vládu, ustanovovať ju a odvolávať, ako aj ustanovovať súdnu moc. Zákonodarnou mocou je parlament. Mandáty poslancov zákonodarného orgánu vznikajú zväčša pri parlamentných voľbách. Parlament môže tvoriť jedna komora, jedna snemovňa, prípadne dva komory a dve snemovne. Ústavy zakotvujú buď jednokomorovú alebo dvojkomorovú sústavu.   
Medzi komorami je rozdiel:   
a)v dĺžke funkčného obdobia   
b)v spôsobe dosadzovania osôb do funkcie   
c)v kompetenciách   
d)v názve   
V demokratických štátoch je parlament spravidla dvojkomorový. Funkčné obdobie parlamentu je 3-5 rokov, každý štát si ho zvolí podľa vlastných tradícií ústavy. Slovenská republika má jednokomorový parlament. Dvojkomorový má:   
ČR,-snemovňa/senát, FR,-národné zhromaždenie/senát, VB,-dolná snemovňa/horná snemovňa.   
Parlament je kolektívny orgán štátnej moci.   
Úlohy a právomoci parlamentu:   
1)prijíma, mení, dopĺňa a reviduje ústavu   
2)prijíma, mení, dopĺňa zákony   
3)schvaľule štátny rozpočet   
4)schvaľuje program vlády   
5)ratifikuje medzištátne dohody   
6)posudzuje činnosť vlády   
7)menuje sudcov   
V niektorých krajinách parlament volí prezidenta (ČR, Tal, Nem).

**Výkonná moc**

Výkonná moc- Exekutíva

Exekutíva je vláda. Vláda je najvyšším orgánom výkonnej moci, štátnej správy, takže je nadriadeným orgánom ministerstvám a ostatným úradným a miestnym orgánom verejnej správy. Skladá sa z predsedu a ministrov.

Úlohou vlády je :   
1)uvádzať rozhodnutia parlamentu do života, prijímať nariadenia na vykonanie zákonov   
2)vypracovať a predložiť parlamentu na schválenie programové vyhlásenie   
3)pripravovať návrha zákonov v súlade s programovým vyhlásením   
4)starať sa o bezpešnosť občanov   
5)vytvárať vhodné medzištátne prostredie   
6)vytvárať vhodné organizačné podmienky, najmä na realizáciu všetkých občianskych práv a slobôd   
Vláda je zbor ministrov na čele s predsedom.   
K výkonnej moci patrí aj hlava štátu-prezident, ktorý má osobitné postavenie.   
Hlava štátu má tieto kompetencie:   
\* uzatvára a dojednáva medzinárodné zmluvy   
\* zastupuje štát navonok   
\* menuje štátnych funkcionárov   
\* je hlavný vojenský veliteľ   
Hlava štátu má ďalej čestné práva:   
\* používať prezidentskú stáž a štandardu   
\* zapožičiavať štátne vyznamenania   
\* udeľovať tituly   
Hlava štátu má aj výsostné práva:   
\* vypovedať vojnu a dojednať mier   
\* vyhlasovať výnimočný stav   
Prezident /hlava štátu/ rozpúšťa parlament a udeľuje milosť.

**Výkonná moc**

Výkonná moc- Jurisdikcia   
Jej úlohou je kontrolovať legislatívu a exekutívu, vykladať zákony a riešiť konflikty.   
Jej najdôležitejšou súčasťou je najvyšší súd. Najvyšší súd posudzuje zákony a rozhodnutia vlády, či nie sú v rozpore s platnou ústavou.   
Sústava súdov v SR:   
Ústavný súd   
Najvyšší súd   
Krajský súd   
Okresný súd   
Ústavný súd môže súdiť prezidenta za vlastizradu. Má právo pozastaviť alebo zrušiť stranu v parlamente.