**KRUH, KRUŽNICA –slovné úlohy**

1. Vypočítajte obvod kruhu, ktorého priemer je 22cm.
2. Z plechovej tabule s obsahom 40 dm2 vyrobili 60 kotúčov s priemerom 9 cm. Koľko % tvorí odpad?

1. Vypočítajte obsah kruhu, ktorého polomer je 5,8cm.
2. Vypočítaj dĺžku polkružnice s polomerom 7 dm.
3. Vypočítaj obsah kruhu, ktorého obvod je 100 dm.
4. Priemer kolesa na bicykli je 70 cm. Koľkokrát sa koleso bicykla otočí na kruhovej dráhe s polomerom r= 45m?

1. Kruhový park má rozlohu 1600 m2 . Krížom cez park, priamo jeho stredom vedie chodník. Akú má dĺžku?
2. Vypočítaj obvod pizze s priemerom 62 cm. Aký veľký je tanier, na ktorom je položená, ak ho celý zakryje?
3. Vypočítaj dĺžku štvrťkružnice s polomerom 2,5 cm.
4. Vypočítaj obvod kruhu, ktorého obsah je 100 cm2.
5. Aký je polomer kružnice, ktorej dĺžka je dvakrát väčšia ako dĺžka kružnice s priemerom 7 cm?
6. Vypočítaj obsah záhona tvaru medzikružia ohraničeného kružnicami s polomermi 8 m a 10 m.
7. Kruhový park má rozlohu 2 826 m2. Stredom parku vedie chodník od jedného okraja po druhý. Akú má dĺžku?
8. Na hriadeli s kolesom je upevnené lano s vedrom. Priemer hriadeľa je 40 cm. O koľko metrov klesne vedro, ak kolesom otočíme sedemkrát?
9. Akú veľkú plochu zavlaží kruhový zavlažovač s dostrekom 4,7m?
10. Akú veľkú plochu je potrebné vysiať trávou na kruhovom záhone s polomerom 4m?
11. Dieťa pláva 0,5 m od steny kruhového bazéna s priemerom 10 m. Koľko metrov prepláva, ak dokáže preplávať už dva okruhy v bazéne? (Výsledok zaokrúhli na1 des. miesto)
12. Ťažné koleso výťahu má priemer 2,9 m. O koľko metrov vystúpi kabína výťahu, keď sa koleso otočí 12-krát?
13. Na kruhový stôl s priemerom 78 cm treba ušiť obrus, ktorý má dokola presahovať stôl o 10 cm. Koľko cm stuhy treba kúpiť na obrúbenie obrusa?