**POKOJ A DOBRO!**

Všetkých Vás v láske pozdravujem a prajem milostivý čas pôstu.

Ako ste si niektorý všimli, bol som určitý čas v úzadí...

Bol to čas s Bohom v modlitbe za Spoločenstvo.

V tom čase modlitby za Vás mi Boh ukázal dve veci – dobré a zlé.

**DOBRÉ**

Som veľmi vnútorne povzbudený z každého z vás a to o čo sa snažíte žiť vo svojich rodinách z Božou pomocou. Aj keď viem, že v žiadnej rodine to nie je ideálne...

Vidím a mnohých vás obdivujem, čo všetko dokážete stíhať v rodine a aj mimo - je toho dosť :o) – a nemôžem nezabudnúť na to čo mnohí robíte pre spoločenstvo a v rámci spoločenstva a vôbec ako spoločenstvo alebo jednotlivci zo spoločenstva ako slúžite vo farnosti a v meste. Spomeniem iba niektoré veci (váš osobný duchovný život, stretká, animátorstvo, manželské večery, časopis, organizovanie Týždňa manželstva, mnohí ste v modlitbách Matiek, v modlitbách Otcov, stretnutie Otcovia a Synovia, púť do Medžugoria, obnova otcov a matiek, Charita, OZ, zabezpečovanie agapé, organizovanie výletov a pod....) Iba Boh vie o všetkom, (modlitbách, obetách,...), ktoré robíte. Patrí Vám všetkým za to veľké

***ĎAKUJEM***

nech vás za to Boh odmení a požehná (viac krát som slúžil za vaše rodiny sv.omšu)

.......................................................................................

a teraz tie

**ZLÉ**

začnem obrazom zo SZ

Keď Mojžiš vyšiel na vrch, aby sa modlil a dostal od Boha Desatoro; za ten čas ako bol na vrchu si ľud ulial zlaté teľa, ktorému sa začal klaňať...

ZLATÉ TEĽA!!!

ČO JE NÍM V NAŠOM SPLOČENSTVE?

Odvážim sa povedať, že toto:

veci robiť podľa **seba**,

(uveriť v **seba**)

stavať na **sebe** a **seba** dávať do popredia, **svoje** predstavy a vízie

a

nie Boha.

Trochu som s toho smutný

A sú tu aj iné neduhy a to:

v spoločenstve panuje

NEJEDNOTA, NARUŠENÉ VZŤAHY, DUCH ROZDELENIA

(ohováranie, osočovanie, neúprimnosť, dvojtvárnosť v slovách a skutkoch, povrchnosť, závisť, žiarlivosť)

Z toho pramenia zranenia a nedopustenie

Ďalej

ANTISVEDECTVO

(patrím niekde ale nežijem podľa toho kde patrím, konanie „nekalých vecí“ – práca, podnikanie)

Ako viete moja služba spoločenstvu je duchovnú služba.

/modlitba za Vás, duchovný rozhovor, sv. zmiernia, sv. omša, obnovy a pod..../

Ostatné veci... sú vo vašej kompetencii.

Samozrejme je na vás ako „chcete“ alebo „dokážete“ niektoré veci konzultovať zo svojím duchovným vodcom (autoritou). Musím skonštatovať, že niektorý s tým máte vážny problém. Preto to prináša aj také ovocie aké prináša.

Požehnanie a poslušnosť je v Cirkvi veľmi dôležitá!

Bez Božieho požehnania je každá ľudská námaha márna.

Chápem – SME V PROCESE – a to je dobré. Veci sa vyvíjajú a ZREJEME.

A preto by som Vás chcel všetkých povzbudiť k tomu aby ste sa každý osobne prehlbovali vo svojom intímnom živote s Pánom cez osobnú modlitbu, adoráciu, čítanie sv. písma a sviatostný život. Aby váš duchovný život bol v prvom rade postavený na modlitbe a až potom na aktivite. Keď bude dobrá vaša modlitba – všetko ostatné príde samo. Ďalej vás prosím o modlitby za jednotu v našom Spoločenstve. Aby v ňom zavládol duch jednoty a lásky. Všetci sme na ceste a potrebujeme sa v mnohých veciach učiť. Hlavne v prijímaní sa takých, akých sme. V odpúšťaní. Potrebujeme sa učiť otvorenosti voči sebe navzájom. Je veľmi potrebné, aby sme mali otvorené vzťahy. Ak má brat s bratom, alebo sestra so sestrou problém, tak je dôležité si to medzi štyrmi očami vyjasniť, porozprávať a odpustiť si ak je to potrebné treba k tomu prizvať aj kňaza.

K tomu aby sme to dokázali potrebujem mať všetci

**„čisté srdce“**

Modlím sa spolu s Vami a za Vás, aby nás Duch Svätý zjednocoval v Kristovi, ktorý nech Vás a Vaše rodiny požehnáva svojim pokojom ... Egid

**OZNAMI**

1) Ako už viete, vzniklo Občianske združenie (OZ) Spoločenstva rodín. Nechcem a nebudem rozoberať, za akých okolností vzniklo, ale chcem Vás všetkých poprosiť a vyzvať k tomu, aby ste sa jasne vyjadrili, či CHCETE alebo NECHCETE patriť do OZ Spoločenstva. Prosím, aby sa každý JASNE vyjadril, či „Áno“ alebo „NIE“.

Svoje vyjadrenia dajte na najbližších Vašich stretkách animátorom. Kto na stretko nepríde, prosím animátorov, aby to od neprítomných zistili a dali my vedieť do najbližšej adorácie.

2) Ďalej z dôvodu mojej predveľkonočnej neprítomnosti v NZ, pozývam všetkých na Duchovnú obnovu, ktorá sa uskutoční 21. marca 2015 v priestoroch františkánskeho kostola pod vedením p. Ginepra. Tiež je k dispozícii aj Noc čítania Biblie, ktorú organizuje 27. marca 2015 Cirkevná škola v spolupráci s farou a naším Spoločenstvom.

3) Chcel by som Vás všetkých poprosiť o modlitbu za to aby si Boh z nás vybral ľudí do týmu, ktorí by zrealizovali v našom meste projekt „Kurz Objav Krista“.

.......................................................................................