**Medzinárodný deň školských knižníc**

Dňa 26. 10. 2015 sme pri príležitosti Medzinárodného dňa školských knižníc pripravili pre žiakov našej školy (dvaja zástupcovia z každej triedy) Literárny chodníček – vedomostný kvíz z literatúry a jazyka.

Žiaci putovali literárnym chodníčkom a postupne sa zastavovali pri jednotlivých úlohách. Ak ju vedeli vyriešiť, získali plný počet 10 bodov, ak vedeli odpovedať len čiastočne, mohli si pomôcť otvorením pomocného okienka a vybrať si jednu z troch ponúkaných možností. Získať už však mohli len polovičný počet bodov. Mnohí žiaci okrem vedomostí preukázali aj svoju všímavosť – pozerajú nástenky, sledujú aktuality v médiách, pozorne počúvajú...

A ako sa jednotlivým triedam darilo?

1. miesto

**B. Klein, S. Blahovský,** oktáva/130 bodov

2. miesto

**T. Gembická, M. Kudla,** 4.A/115 bodov

3. miesto

**Z. Horňáková, S. Kakalejčíková**, 3.A/110 b.

**K. Chovancová, B. Šimková**, 2.A/110 b.

Verím, že sme spolu prežili príjemné dopoludnie. Všetkým účastníkom srdečne blahoželáme.

P.S. Ak máte záujem, prejdite sa tiež naším Literárnym chodníčkom. Nájdete ho na nástenke na 1. poschodí pri vstupe na sekretariát.

Mgr. Kamila Blahovská, organizátorka podujatia