**Bájky**

mýtus - rozprávanie, v ktorom sa neznáme javy (prírodné a spoločenské úkazy) vysvetľujú na základe fantázie človeka. Báje majú ľudový pôvod. Vznikli v dávnej minulosti a prechádzali z pokolenia na pokolenie ústnym podaním, pričom sa do istej miery menili. Rozprávači v nich mohli niečo vynechať alebo pridať či zdôrazniť. Báje vyjadrujú predstavy ľudí v dávnoveku o pôvode sveta a života na Zemi, o prírodných úkazoch, o bohoch a vybájených hrdinoch, o vzniku názvov krajín, morí, kvetov a pod. Stali sa zrkadlom myslenia a cítenia ľudí. Známe sú napr. grécke báje o Ikarovi, Herkulovi a i. V slovenskej literatúre báje písali napr. Ján Botto (Báj Turca, Báj Maginhradu), Ľudmila Podjavorinská (Čakanka).