Návštevy nemám rád, sú ako nechcený bacil, obžierajú vaše súkromie, chladničku a drahocenný čas. Návšteva zvlášť tá ohlásená ubíja pohodlie vašej obývačky, vnáša nepokoj do vašej mysle, preruší lahodný stereotyp a slobodu rozhodovania nahradí nudnou formalitou a čakaním na jej koniec. Návštevy sú skrátka otravné už len tým, že čakať na ne je rovnako nepríjemné ako čakať na ich ukončenie. Ale skrátka sú a vyhnúť sa im niekedy, by bol väčší trapas, ako sa tváriť, že sú príjemné. A tak ich prečkám mlčky, so škrípajúcimi zubami a s laxným úškrnom na tvári.

jedna taká nečakaná návšteva ma vytrhla z večernej letargie, ktorej som výlučne pánom ja sám.