# Otrava hubami, liekmi, alkoholom: Prvá pomoc pri najčastejších otravách

Absorpcia jedu sa najčastejšie udeje cez**tráviacu** **sústavu**, **dýchacie cesty** alebo **kožu**.

Vedieť, čo robiť, ak máte podozrenie na otravu, je **životne dôležité**.

**Čo urobiť ako prvé?**

Najlepšie urobíte, ak priamo kontaktujete **tiesňovú linku** **155**, respektíve **112**.

Ako pre laikov, tak aj pre odborníkov je zriadená nonstop konzultačná linka [**Národného toxikologického informačného centra (NTIC) Univerzitnej nemocnice v Bratislave**](http://www.ntic.sk/).

Ich telefónne čísla sú: **02/54 77 41 66** alebo **0911/166 066**.

**Určite budú od vás potrebovať aspoň základné informácie, a to:**

* komu sa nehoda stala (približný vek, pohlavie, hmotnosť),
* kedy, koľko a čoho pacient vypil či prehltol,
* či zvracal,
* aké má príznaky,
* aké opatrenia boli vykonané.

Do telefónu vždy povedzte **svoje meno** a **telefónne číslo**, z ktorého voláte, pretože to zvyšuje istotu pre dispečera, že telefonát nie je len žart. Nebojte sa odpovedať a poskytnúť čo najviac informácií. Dispečer potrebuje čo najdôkladnejšie informovať vyslanú posádku.

* Pre prípadnú **identifikáciu škodlivých látok**, je nevyhnutné vziať do nemocnice**zvratky** (hoci to nie je nič príjemné), taktiež **obaly**, **zvyšky liekov** a **chemikálií**, prípadne **jedovaté huby**, **rastliny**, alebo ich časti.

## Čo si na rôzne otravy pripraviť do domácej lekárničky

Na otravy treba byť pripravený, obzvlášť, ak máte v domácnosti **malé deti**. Najlepšie urobíte, ak všetky nebezpečné látky uschováte v **obaloch** (na to určených), **mimo dosah detí**. Pre istotu majte ale vždy v lekárničke [**čierne uhlie**](http://nanicmama.sme.sk/lekvaren/cierne-uhlie-moj-najlepsi-kamarat).

## Čierne uhlie

Čierne uhlie na seba dokáže naviazať škodlivé**toxíny**. Odporúča sa, **rozdrviť** a **rozmiešať vo vode 10 tabliet**, **najlepšie do 60 minút od otravy.**

Naopak, nenaviažu sa ňan **žieraviny**, **kyseliny** a **zásady**. Pri týchto typoch otráv, ho preto nemá zmysel podávať.

## Ako vyvolať zvracanie

Na vyvolanie vracania, sa odporúča **mechanicky dráždiť hltan dvoma prstami** a **dávať pozor**, **aby nezapadol jazyk**. Mali by ste byť opatrní obzvlášť pri **malých deťoch** a **starších ľuďoch**.

**Kedy zvracanie určite nevyvolávať:**

* ak už od užitia látky uplynul **dlhší čas**(30 minút), alebo neviete, o akú chemikáliu ide,
* ak bola užitá **žieravina**, ako **kyseliny** a **zásady** (napríklad roztok hydroxidu), mohli by totiž rozožrať hltan,
* ak bol vypitý **čistiaci prostriedok**,
* ak pacient vypil **naftu**,**benzín** alebo **lampový olej**,
* ak je pacient **v bezvedomí**; vtedy musíme predísť uduseniu zvratkami – uložením do stabilizovanej polohy.