|  |  |
| --- | --- |
| **Koaly ako ich (ne)poznáme**  Koala medvedikovitá je stavovec, cicavec, vačkovec. Koaly majú takmer rovnaké otlačky prstov ako ľudia. Dospelé koaly môžu vážiť až 15 kíl. Pri narodení však majú len 2 -3 gramy a nie sú veľké ani ako ľudský prst.  Dožívajú sa 15-18 rokov a pohlavne dospievajú v 5-tich rokoch. brezivosť, iba 35 dní. Samice rodia raz za 1-2 roky jedno mláďa. Hneď zalezie do brušného vaku matky a ostáva v ňom asi pol roka. Keď natoľko podrastie, že sa do vaku viac nezmestí, vylieza matke na chrbát a najmenej ďalšieho polroka sa nechá matkou nosiť.  V bdelom stave vydržia iba 4 hodiny denne. Je to z časti aj kvôli ich strave, eukalyptus neobsahuje veľa živín, ktoré by dodávali energiu. Denne prespia aj 20 hodín. Zvyšok času strávia len jedením a presúvaním sa zo stromu na strom. Ich jedálny lístok je veľmi jednotvárny. Koaly medvedíkovité, ktoré inak s medveďmi nemajú veľa spoločné a ich príbuzným je skôr klokan, si vlastne vystačia iba výhonkami, listami a kôrou eukalyptov. Chýba im chvost. Dokonca nemusia ani piť, všetku potrebnú tekutinu vedia získať zo svojej potravy.  Napriek tomu si biológovia už dávnejšie všimli, že tieto typicky austrálske vačkovce trávia v horúcich dňoch priveľa času na úplne inom druhu stromu. Vyšplhali sa na kmene a konáre miestnych akácií, pevne sa nim pritisli a dokázali takto stráviť až tretinu dňa.  Objímanie stromov im pomáha ostať v chlade – ide o regulácia tepla - zvieratá sa takto ochladzujú. Zvieratá vedci sledovali aj pomocou termokamier, ktoré zachytávali ich tepelné stopy. Počas zimných mesiacov vyhľadávajú koaly vyššie miesta v stromoch, kde je pravdepodobne teplejšie. Naopak, keď je priteplo, zliezajú do nižších polôh.  V prírode sú koaly existenčne ohrozené v dôsledku prenasledovania človekom pre cennú kožušinu, ďalej pre vyrubovanie eukalyptových lesov na získanie poľnohospodárskej pôdy. Veľa koál padne za obeť častým lesným požiarom, pred ktorými nie sú schopné ujsť. Hynú aj na epidémie nákazlivých chorôb. Austrálska vláda preto prijala ochranárske opatrenia a zriadila i rezervácie pre koaly. |  |