**RNDr. Lenka Škarbeková, Banícka 528/58, 056 01 Gelnica**

Mesto Gelnica

Banícke námestie 4

056 01 Gelnica

Vec: Podnet na zabezpečenie opatrení týkajúcich sa držby psa proti úniku

Dolupodpísaná RNDr. Lenka Škarbeková, trvale bytom Banícka 58, Gelnica, sa týmto listom v súlade s ustanovením §-u 3 ods. 2 písm. d) zákona č. 369/1990 Zb. o obecnom zriadení, v znení neskorších predpisov, obraciam sa na orgány mesta s podnetom na prijatie opatrenia pre zabezpečenie bezpečnosti a zdravia obyvateľov bývajúcich na Baníckej ulici.

Listom zo dňa 24. 10. 2023 sme ako obyvatelia mesta žijúci na Baníckej ulici požiadali Regionálnu veterinárnu a potravinovú správu so sídlom na ul. Duklianskej 46 v Spišskej Novej Vsi o prešetrenie spôsobu zabezpečenia chovu-držby psa rasy: Nemecký ovčiak, počúvajúceho na meno Alexander (Saša) majiteľky Ing. Ivety Kontrošovej, bývajúcej na adrese Banícka 54, Gelnica proti úniku na verejné priestranstvo z chovného priestoru. V tomto podnete (viď príloha), je podrobnejšie opísaný stav aj skutočnosť, že pes je útočný, nebezpečný, o čom svedčí fakt, že pohrýzol p. Kluknavského.

Po prešetrení nášho podania bola Regionálnou potravinovou a veterinárnou správou v Sp. N. Vsi konštatované porušenie povinnosti majiteľa psa a vec bola považovaná za opodstatnenú s tým, že majiteľke psa boli udelené opatrenia podľa ust. §-u 12 ods. 2 písm. j) zákona č. 39/2007 Z.z. o veterinárnej starostlivosti, ktoré sú v platnosti. Ako držiteľka psa, je povinná podľa §22 ods. 8 zákona č. 39/2007 Z.z. o veterinárnej starostlivosti dodržiavať veterinárom uložené opatrenia. Oznamujeme Vám týmto listom, že pes bol opakovane dňa 22. 12. 2023 (v piatok), 7. 1. 2024 (v nedeľu) a 21. 1. 2024 (v nedeľu) bez dozoru majiteľky voľne pustený na verejnom priestranstve, čo dokazujeme priloženou fotodokumentáciou a týmto uložené opatrenie nebolo dodržané. S odkazom na ust. §16 odst.1 a sa vyžaduje súčinnosť Mesta pri výkone štátnej správy vo veterinárnej oblasti a preto vzhľadom na vyššie uvedené skutočnosti ako aj pretrvávajúce ohrozenie zdravia a bezpečnosti obyvateľov ul. Baníckej v dôsledku útočného správania psa Vás žiadame o prešetrenie dodržiavania uložených opatrení Reg. veterinárnej správy voči Ing. Kontrošovej, keďže trvalo nezabezpečuje podmienky chovu psa. Žiadame o zjednanie nápravy a neodkladné zabezpečenie psa proti úniku, resp. jeho odchyt.

O výsledkoch vykonanej kontroly a prijatých opatreniach žiadame informovať, žiadateľku aj Reg. veterinárnu a potravinovú správu v Sp. N. Vsi kompetentnú vo veci ďalej konať.

V Gelnici, 22. 1. 2024 RNDr. Lenka Škarbeková

Prílohy: Podnet na prešetrenie zasielaný na RVPS v SNV

Záver z prešetrenia podnetu

Fotodokumentácia dokazujúca únik psa

Na vedomie: Regionálna veterinárna a potravinová správa Sp. Nová Ves