***Mt 25, 1 – 13* : Pohrebný príhovor – Helena Kučerková**

Drahá smútiaca rodina, manžel Ladislav, dcéry Adrika a Blanka, súrodenci..., drahí priatelia našej zosnulej sestry Heleny – bratia a sestry v Kristovi.

Prichádzame dnes na toto miesto poslednej rozlúčky – aby sme si uvedomili a prijali skutočnosť, že sestra Helenk Kučerková zomrela. Keď človek odchádza z domova do cudzej krajiny, obyčajne sa zhromaždia jeho príbuzný, priatelia, aby sa s ním rozlúčili. Aj my sme prišli odprevadiť na cestu našu sestru. Toto je krajina, z ktorej sa nik nevráti a do ktorej všetci isto raz pôjdeme. Smrť našej sestry je iba to, že ona nastúpil na túto cestu trochu skôr ako mi. Takto a možno podobne sa hovorí v týchto dňoch o jej smrti, čo vám najbližším okolo zosnulej spôsobuje zármutok a napĺňa vás žiaľom a ľútosťou. Smrť to je niečo veľmi reálne čo patrí k nášmu životu.

Na smútočných oznámeniach sa snažíme často boľavú hrôzu smrti zastrieť jemnými výrazmi ako „zosnulá“ alebo „odišla od nás navždy“ – ale smrť zostáva vždy nemilosrdnou smrťou naďalej – a bolí i keď príde po 59. rokoch života.

Smrť zhasína život. Nielen samotného zosnulého./ Samy dobre vieme, že kto raz patril medzi nás, s ním pochovávame i kus svojho osobného života, kus našej spoločnej minulosti.

Sestra Helena patrila do nášho života, bola jeho súčasťou. Jedni z vás ste jej hovorili mama. Pre svojho manžela bola Helenka, pre bližších príbuzných teta Helenka a sestra. /Bratia a sestry všetky tieto mená vyjadrujú to, akosú naše ľudské životy navzájom prepletené**,** ako patríme k sebe. Niekto možno povie: „Zomrela a čo? Veď každý človek je nahraditeľný. Ale musíme si uvedomiť, že človek nie je nejaký náhradný diel, ktorý sa vymení a stroj ide ďalej. Človekje osobnosť, jedinečná a nenahraditeľná.

Stvoriteľ hovorí v biblii *„Zavolal som ťa tvojím menom“* – aj našu sestru Boh zavolal a povedal jej *„Helenka poď“*. A ona išla - odišla k Tomu, v ktorého verila.

Jej miesto zostane prázdne. Ale ostanú tu spomienky na jej prežité udalosti, ostanú tu jej životné skúsenosti, najmä skúsenosť viery, ktorá v ústach 20. ročného mladého človeka málo čo povie. Ale keď ich vysloví 59. ročná žena ako životom potvrdenú pravdu, tieto slová majú inú vážnosť. Nie je pravda, že každý človek je nahraditeľný. Každý človek je jediný svojho druhu. Takýto človek ako ona nežil a nebude žiť - už nikdy po nej. Čo nás s ňou spájalo bolo jedinečné. Veríme, že nám nepatrí nič trvalo, všetko len na chvíľku. V týchto dňoch prežívame, čo je to posledný krát s niekým prehovoriť, posledný krát ho pohladiť a posledný kráť ho vidieť.

BS - ale Boh ktorý je vždy s nami, nám prichádza na pomoc a ponúka nám Seba svoje Slovo - Božie slovo. Ako sme pred chvíľou počuli: *„Bedlite, lebo neviete ani dňa ani hodiny!“* Tieto slová sa nám vrývajú do srdca vo chvíľach keď stojíme teraz a tu pred Bohom a chceme ďakovať za dar života tejto našej sestry. Tieto slová o nepoznaní posledných chvíľ svojho života sú silným svedectvom o tom, ako je nám všetkým smrť blízka. Ale nie smrť ako nejaký strašiak, ale ako chvíľa osobného stretnutia sa s Bohom, so svojím spravodlivým sudcom, ktorý pozná skutočnú hodnotu nášho života a pravú tvár našich skutkov.

Naša sestra Helenka sa už stretla z tým, ktorému celý život verila. Stretla sa z Bohom, ktorý jediný vedel čo prežíva keď jej bolo ťažko, stretla sa s tým s ktorým prežívala najskrytejšiu intimitu svojho života. Boh, ktorý ju stvoril ako hrnčiar, ktorý utvára džbán – tak ju Boh stvárňoval počas svojho života. V jej živote sa zjavovalo navonok to čo skutočne nosila vo svojom srdci.

Sestra Helenka milovala život – a myslím si, že keby mohla ešte raz prehovoriť tak by povedala svojmu manželovi a svojím dcéram a nám všetkým toto: *„Milujte život a žite ho v plnej kráse.“* Ona sa ho učila žiť práve od Toho, ktorého mohla prijímať v eucharistii a s ktorým sa stretávala denne v modlitbe – ním sa nechávala pretvárať. A osobne si myslím, že toto je jej odkaz pre nás. Sestra Helenka bola človek skromný, nenápadný a nenáročný. Tí, ktorí ste ju poznali viete, že žila a milovala svojho manžela a svoju rodinu, z manželom vychovali dve deti. Keď jej to fyzické sily dovolili a mohol rada chodila do chrámu..... žila život jednoducho a úprimne.

BS – Ježišovo rozprávanie v evanjeliu o múdrych a nerozumných pannách, výstižné vyjadruje múdrych a nerozumných ľudí.

Rozumní ľudia v postoji voči smrti nestrácajú nádej a dôveru v Boha a predovšetkým žijú tak, že ich smrť jednoducho nemôže prekvapiť – sú na ňu pripravení: tak ako aj tie panny vzali si aj náhradný olej do nádob. Títo rozumní ľudia žijú v konaní dobra, vytvárajú hodnoty, ktoré smrť nemôže zničiť, žijú v postoji, ktorý možno nazvať bdením, z Božej ruky sú ochotní vziať všetko, čo je pre nich pripravené a tak vedia, že všetko v ich živote je vlastne prejav Božej vôle a jeho lásky. Aj naša sestra Helenka ochotne niesla svoj kríž – ťažkú chorobu - niesla ju obetavo a trpezlivo. A tak smrť potom už nie je kliatbou, ale požehnaním, pozvánkou na stretnutie sa s Bohom ako Pánom života.

Naproti tomu nerozumní ľudia nechávajú svoje lampy prázdne. Nenapĺňajú svoje srdcia láskou a dobrom, službou Bohu i ľuďom a preceňujú veľkosť svojho života, akoby len tento náš svet bol tým najdôležitejším. Pre nich je potom smrť ako niečo, čo príde nečakane, na čo zabudli a prestali s tým počítať.

Veriaci kresťan však naozaj hľadí na smrť ako na miesto stretnutia so svojím Bohom, ako na dozretie námah svojho života. Preto nemáme dôvod pozerať sa na ňu pesimisticky, ako na definitívny koniec všetkého, ba práve naopak, s nádejou, že sa raz budeme spolu tešiť so stretnutia s Bohom.

Nie je dôležité, ako dlho trvá náš život. Dôležité je, ako a čím naplníme kroky na ceste nášho života. Jedine ak to bude plnenie Božej vôle, tak tieto kroky budú mať pravý a skutočný zmysel a význam.

Drahí smútiaci. Modlime sa za dušu našej zosnulej sestry Helenky. Ona potrebuje túto našu pomoc. Takto najlepšie prejavíme svoju lásku k nej a odvďačíme sa jej za jej lásku, ktorú nám preukazovala, keď žila medzi nami. Amen.

Jedna z indických rozprávok hovorí o spôsobe, akým si múdry filozof vyberal svojich žiakov. Jednu z otázok, ktoré im kládol, znela takto: „Ktorý človek je na svete najšťastnejší?“ Mladý muži písali do svojich obálok odpovede podľa toho, v čom ktorý vidí najväčšie šťastie. Jeden dokazoval, že spočíva v múdrosti, druhý hádal, že zdravie a krása dáva človeku najviac šťastia. Nechýbali ani taký, ktorí videli šťastie v bohatstve a v dlhom bezstarostnom živote. Všetky tieto odpovede veľký filozof odkladal bez povšimnutia. Až na jednu obálku v ktorú keď otvoril a našiel v nej túto odpoveď: „ Na svete je najšťastnejší dobrý človek!“

Ten, ktorý napísal túto odpoveď toho si vzal filozof za svojho žiaka. Vy drahý priatelia by ste mi namietali, že koľko dobrých ľudí vo svete trpí. Ja vám však cez to všetko budem znova dokazovať, že je to pravda, že dobrý človek je na svete najšťastnejší. V jeho vnútri je pokoj a mier, ktorý mu dáva čisté svedomie, že žije podľa Božej vôle, že sa svojmu poslaniu na svete nespreneveril. Vie taktiež, že mu tie jeho dni a roky spravodlivého života nikto nemôže zobrať. Sú a zostanú len jeho vlastníctvom. Len on sám si za ne vezme večnú odmenu.

Našej v Pánovi zosnulej na rozlúčku poďakujme za každé dobré slovo, ktoré pre nás mala a za všetky dobrodenia, ktoré rozdávala. A sami buďme taktiež dobrý. Buďme dobrý, aby sme boli šťastní, buďme dobrý, aby sme na konci svojho života boli bohatí.

Jedna z indických rozprávok hovorí o spôsobe, akým si múdry filozof vyberal svojich žiakov. Jednu z otázok, ktoré im kládol, znela takto: *„Ktorý človek je na svete najšťastnejší?“* Mladý muži písali na svoje papiere a dávali do svojich obálok odpovede podľa toho, v čom ktorý vidí najväčšie šťastie. Jeden dokazoval, že spočíva v múdrosti,/ druhý hádal, že zdravie a krása dáva človeku najviac šťastia./ Nechýbali ani taký, ktorí videli šťastie v bohatstve a v dlhom bezstarostnom živote. Všetky tieto odpovede veľký filozof odkladal bez povšimnutia. Až na jednu obálku - ktorú keď otvoril - našiel v nej túto odpoveď: *„ Na svete je najšťastnejší dobrý človek!“*

Ten, ktorý napísal túto odpoveď toho si vzal filozof za svojho žiaka. My drahý bratia a sestry by sme mnohý mohli namietať, že koľko dobrých ľudí vo svete trpí. Ja vám však cez to všetko budem znova dokazovať, že je to pravda, že dobrý človek je na svete najšťastnejší. V jeho vnútri je pokoj a mier, ktorý mu dáva čisté svedomie, že žije podľa Božej vôle, že sa svojmu poslaniu na svete nespreneveril. Vie taktiež, že mu tie jeho dni a roky spravodlivého života nikto nemôže zobrať. Sú a zostanú len jeho vlastníctvom. Len on sám si za ne vezme večnú odmenu.

Drahá smútiaca rodina, priatelia, bratia a sestry - nášmu v Pánovi zosnulému bratovi Vladimírovi na rozlúčku poďakujme za každé dobré slovo, každý skutok ktorý pre nás vykonal a za všetky dobrodenia, ktoré rozdával. A sami buďme taktiež dobrý. Buďme dobrý, aby sme boli šťastní, buďme dobrý, aby sme na konci svojho života boli bohatí.