Dobrý deň, volám sa Boris Brettschneider, som študentom 4.ročníka Gymnáziu v Gelnici a vypracoval som prácu s názvom Propagácia a zviditeľnenie okolia Gelnice prostredníctvom eko-banskej hľadačky.

Možno sa pýtate, ako som sa k tejto práci dostal, keďže väčšina rovesníkov v mojom veku rieši iné témy. Vždy ma bavila história, som hrdý na svoje mesto, mám rád jeho okolie, výhľady, bicyklom veľmi často brázdim po jeho krásnom okolí.

V rámci brigády som sa pred 2 rokmi v júni dostal k sprievodcovstvu v novosprístupnenej štôlni Jozef a cítil som zodpovednosť PROAKTÍVNE prispieť k rozvoju a šíreniu a zatraktívneniu propagácie banskej histórie mesta a jeho prírodného okolia v očiach návštevníkov (nadšencov i rodiny s deťmi), aj tých potenciálnych, ktorých chceme takouto formou aj pritiahnuť. A práve táto myšlienky je hlavným cieľom práce.

Pre splnenie tohto cieľa som

1. navrhol trasu eko-banskej hľadačky s tipmi pre rôznu náročnosť návštevníkov (UKÁž),
2. šifrovanú QR – eko-banskú hľadačku (UKAZ), v ktorej sú formou nenáročných kontrolných otázok, zakódované najzaujímavejšie a najhodnotnejšie ,, pikošky“ spojené s dedičnou Štôlňou Jozef

- návštevníci ju absolvujú po prehliadke a zo správnych odpovedí s príslušným písmenom zodpovedajú s výslednou odpoveďou na ústrednú otázku, ktorú ako spätná väzba odošlú na mail mne ako sprievodcovi.

1. vytvoril virtuálnu videopozvánku, ktorú si o chvíľu budete môcť pozrieť

Na týchto obrázkoch môžete vidieť zaujímavosti z banskej histórie, ktoré sú vo videupútavke spomenuté, ako napr. ústrednú dominantu Baníckeho námestia - Sochu baníka (UKAZ), silný obraz Smrť baníka (UKAZ), Madonu s dieťaťom (UKAZ), ktorá drží netradične dieťa na pravej nie ľavej strane pri srdci (UKAZ), čo historici pripisujú súvislosti s baníctvom, dobový drviaci stroj Pochwerk UKAZ, ale aj minerály z banských hlbín.

Prínosom práce je to, že všetky navrhnuté aktivity budú užitočne slúžiť prostredníctvom odkazov na stránke oddelenia kultúry mesta. Gelnica síce ešte len vstáva z popola, no má svojou tradíciou a históriou čo ponúknuť, a určite máme potenciál konkurovať iným chýrnejším lokalitám Slovenska s prednosťami podobného charakteru.

Verím, že sa mi môj cieľ podarilo splniť, a že navrhnuté prvky budú prispievať k lepšej propagácii tej vzácnej, srdcom našej, gelnickej histórie a prírodných krás, a zviditeľnia a zatraktívnia ju v tom najlepšom svetle. Ak ste v Gelnici ešte neboli, verím, že som u Vás vzbudil záujem - berte to ako pozvánku, veľmi rád Vás budem pritom sprevádzať. Garantujem Vám, že nebudete ľutovať, okrem zážitku absolútnej tmy, hľadania a nájdenia vlastných „diamantov“, zažijete banskú históriu na vlastnej koži – a možno sa nám ukážu aj bájni permoníci.

Ďakujem za Vašu pozornosť.

Na záver by som spomenul kuriozity – najmladší návštevník bane mal sotva rok, najstarší 80, z návštevníkov aj z najvzdialenejšieho zahraničia bol asi návštevník z Írska.