**Novorodenec – do 28. dňa po narodení**  
- postupná adaptácia na vonkajšie prostredie, vybavený dôležitými nepodmienenými reflexmi (cicavý, dýchací, uchopovací, prehĺtací)  
- veľká hlava, dlhý trup, krátke končatiny  
  
**•    Dojča – do konca 1 roka**  
- potravou je výhradne materské mlieko (obsahuje enzýmy, vitamíny, protilátky)  
- prebieha intenzívny rast telesných rozmerov a rozvoj nervovej sústavy (rozvoj pohybových schopností a zmyslového vnímania)  
- prerezávajú sa prvé mliečne zuby  
  
**•    Batoľa – do konca 3 rokov**  
- intenzívny motorický a neuropsychický vývin, spomaľuje sa rast rozmerov, zdokonaľuje sa stavba jednotlivých orgánov a organizmu  
- je prerezaných všetkých 20 mliečnych zubov  
  
**•    Predškolský vek  - do 6 rokov**  
- formuje sa správanie, rozvíja sa ústredná nervová sústava a vegetatívne funkcie, menia sa telesné proporcie, dieťa intenzívne rastie  
- objavujú sa prvé zuby trvalého chrupu (stoličky alebo rezáky)  
  
**•    Mladší školský vek – do 10 rokov**  
- telesné tvary sa stávajú plnšími  
- prerezávajú sa ďalšie zuby trvalého chrupu  
  
**•    Starší školský vek – medzi 11 až 15 rokmi, puberta**  
- podstatné morfologické, fyziologické a psychické zmeny, dozrievajú pohlavné orgány  
- dievčatám sa zaobľujú telesné tvary, vyvíjajú sa mliečne žľazy, aktivujú sa vaječníky, ochlpenie, prebiehajú hlasové zmeny, končí sa prvou menštruáciou  
- Chlapcom sa mení hlas, dochádza k zmenám telesných proporcií, vývin sekundárnych pohlavných znakov, zmeny v psychickej oblasti, končia okolo 18. roku   
  
**•    Mladosť – 16 až 21 rokov**  
- končí sa najväčší rozvoj telesných a duševných síl, končí sa osifikácia kostry  
  
**•    Dospelosť – končí sa v 60 rokoch**  
- na začiatku ukončený rast organizmu a vývin nervovej sústavy, prerežú sa posledné zuby  
- obdobie najväčšej fyzikálnej a psychickej aktivity človeka  
- 20 až 25 rokov – vek optimálny pre materstvo  
- obdobie plnej dospelosti (do 30), obdobie zrelosti (do 45), obdobie stredného veku ( do 60)  
  
**•    Staroba – začína po 60 roku**  
- znižuje sa výkonnosť jednotlivých sústav orgánov, ochabuje koža a tvoria sa vrásky, klesá telesná hmotnosť, dochádza k zmenám krvného tlaku, klesá aktivita pohlavných žliaz