**Príloha č.1 k projektu VSE apríl 2020**

**Bezpečné Centrum voľného času**

|  |  |  |  |  |  |  |
| --- | --- | --- | --- | --- | --- | --- |
| Cieľom projektu "Bezpečné Centrum voľného času" je zabezpečenie nového a bezpečného materiálno-technického a interiérového vybavenia v Centre voľného času (ďalej len CVČ). Chceme zakúpiť vybavenie, ktoré bude v našom školskom zariadení využívané všetkými členmi, v mnohých záujmových útvaroch a na podujatiach pre rodiny s deťmi a verejnosť mesta Gelnica. Ide o zakúpenie stropného Multimediálneho projektora s rolovacím plátnom zo stropu a malého regálového nábytku s odkladacím priestorom a boxami, ktorý chceme umiestniť pod klietky a akváriá v našej kontaktnej ZOO Chlpáčik.  Dôvodom, prečo chceme realizovať tento projekt je zväčšiť bezpečnosť pekného, ale starého prostredia, v ktorom sa deti pohybujú a hrajú. Za posledné 2 roky sme dokázali do CVČ prilákať viac nových členov (aktuálne cca 400 členov), deti a rodiny s deťmi. Aktuálne máme stabilnú a početnú skupinu rodín, ktoré so svojimi deťmi v centre trávia 2-3 dni v týždni a aktívne pomáhajú pri aktivitách centra. Táto cieľová skupina bude aj v budúcnosti tvoriť pevný základ počtu našich členov. Zriadili sme kontaktnú ZOO so 6 klietkami a 3 akváriami, oddychovú zónu s Tuli vakmi pre deti a zónu pre čakajúcich rodičov. Denne však dávame pozor a fyzicky držíme nestabilné skrinky pod klietkami a akváriami, aby sa neprevrátili na deti, ktoré sa starajú o zvieratká a hrajú sa s nimi, ale najmä na malé deti, ktoré sa o skrinky opierajú. Rovnakým problémom je premietanie prezentácií, rozprávok, či už na podujatiach alebo v krúžkoch. Používame starý data projektor napájaný predlžovacími káblami k notebooku a prenosný labilný teleskopický stojan s plátnom nevhodným na použitie pri malých deťoch a pri pohybových aktivitách. Existuje veľa zábavných, hudobných, tanečných a aj výučbových aktivít, ktoré nemôžeme realizovať, z dôvodu starého a nestabilného zariadenia.  Z dôvodu súčasnej situácie Pandémie Koronavírusu neplánujeme usporiadať žiadne podujatia pre verejnosť. Tento projekt je však zameraný na nákup vybavenia, ktoré bude slúžiť členom CVČ a verejnosti mesta hneď po otvorení školských zariadení po dobu niekoľkých rokov.   * Zakúpenie nábytku nám vytvorí bezpečné prostredie v kontaktnej ZOO vrátane ukladacích priestorov a boxov na potravu a vybavenie pre zvieratká. * Stropný Multimediálny projektor s rolovacím plátnom nám prinesie obrovské možnosti využívania videoprojekcie a hudobných, pohybových a tanečných aktivít v bezpečnom priestore napr. tanečná príprava v tanečných krúžkoch, pohybové aktivity a premietanie rozprávok v Baby klube pre deti do 3 rokov, vzdelávacie a pohybové aktivity v rómskom Otvorenom klube, v jazykových krúžkoch, prezentácie pri vzdelávacích aktivitách alebo verejných podujatiach ako Halloween, Karaoke, Tanečný festival a pod.   **Rozpočet** | | | | | | |
| Položka | Popis | Počet | Cena za jedn. | Spolu |
| Nábytok  /Möbelix/ | regály pod akváriá a klietky | 5 ks | 70.00 € | 350.00 € |
|  | odkladacie boxy |  |  | 100.00 € |
| Audio-vizuálna  Technika  /www.datacomp.sk/ | stropný dataprojektor a rolovacie plátnom, držiaky | sada | 550.00 € | 550.00 € |
|  |  |  | **SPOLU** | 1000 € |