Základné informácie o projekte

Názov projektu

Máme recept ako (sa) učiť prakticky a pre život - ...aby každý ,,obyčajný" žiak mal šancu učiť sa prakticky a (ne)obyčajne

Predmet/zameranie

ROZVOJ A ZAMERANIE SA NA: činorodý aktívny prístup žiakov, získavanie praktických a mäkkých zručností, rozvoj bádateľských metód a elastického myslenia a uvažovania, zážitkové učenie, inkluzívne vzdelávanie, učenie vonku.

Východisková situácia - Predstavte nám svoj učiteľský príbeh. Kto ste, čo učíte, ako dlho ste v učiteľskom povolaní. Čo vás vo vašej práci motivuje? V akej oblasti by ste sa chceli ďalej rozvíjať?

Som učiteľkou malých aj veľkých žiakov Gymnázia v Gelnici,ktorá sa snaží prostredníctvom aprobačných predmetov BIO,CHE,EKO pripravovať žiakov vo veku od 11-19 rokov do budúceho života tak,aby boli konkurencieschopní v každom ohľade.Okrem toho,že komplexným balíkom vedomostí ,,vyzbrojujem" budúcich lekárov, farmaceutov,učiteľov,odborníkov...inkluzívne,bez rozdielu,sa snažím u všetkých žiakov posúvať ich limity,učiť ich ako rásť samých na sebe,veriť si,rozvíjať čo najviac kompetencií a zručností,uvažovať zdravým sedliackym rozumom,klásť správne otázky,fomulovať hypotézy,vedieť sa zamerať na podstatu,vzbudzovať vášeň byť zvedavými,chcieť od života veľa a ešte kúsok viac-nebyť minimalistami, nevzdávať sa, prepájať súvislosti a vedieť sa učením zabávať.Popri tom skupinovými aktivitami a rovesníckym vzdelávaním rozvíjať mäkké zručnosti,vzájomne na seba myslieť,počúvať sa, rešpektovať, pomáhať si a spolupracovať, mať navrch" v komplexnosti vyformovanej ostrieľanej,zručnej a zrelej osobnosti,ktoré sa stále viac ukazujú ako kľúčové pre získanie práce pri pracovných pohovoroch.Práve žiaci môjho rodného mesta a okresu sú hnacou silou a motorom posúvať ich vpred,nespať na vavrínoch,stále cítim zodpovednosť ich formovať,no často nám v tom chýbajú financie na materiál,či zariadenia,ktoré nemáme k dispozícii.Ani to ma nevie odradiť a presvedčenie a optimizmus sa pretavia do myšlienok ,,na papieri" formou malých grantov,čím srdečnosťou a s čistým úmyslom pre našich žiakov ,,vymyslím" stále niečo (ne)možné,čo sa aktivitami so žiakmi stáva možným.Naposledy sa takto spoločnou námahou stal skutočnosťou a skutočnou radosťou všetkých žiakov sen o zelenej učebni v školskej záhrade.Sme stvorení na bádanie,preto chceme v plnení týchto bádateľských snov pokračovať realizáciou aktivít predloženého projektu a opísaným spôsobom výučby denne ,,nakaziť" žiakov na vyučovaní a v zásade aj ďalších kolegov,a tým dynamizovať výučbu na celej škole a pozitívne meniť prístup do všetkých predmetoch.

Predstavte nám váš projekt. Napíšte nám, prosím, prečo ste si ho vybrali, aké sú jeho ciele a harmonogram jednotlivých aktivít v prípade podpory. (Aktivity projektu je možné plánovať od 25.11.2023 do 30.6.2024)

Cieľ: zeefektívniť, zdynamizovať, zaktivizovať a ozvláštniť vyučovací proces zapojením a rozvíjaním všetkých žiakov, vzájomnou skupinovou prácou a rovesníckym vzdelávaním v neformálnej atmosfére a v rozličných prostrediach Aktivity budú realizované priebežne,v mesiacoch: 12/23-2/24 Geologická exkurzia(Po stopách minerálov okolia Gelnice(BIO/GEO)-fotografie nájdených minerálov pozorovaných binokulárnou lupou alebo stereomikroskopom Analyzujeme obsah dusičnanov v potravinách (CHE)-spracovanie výsledkov analýz do tabuliek/grafov v rozličných prostrediach (INF), formulovanie záverov experimentov, príprava abstraktu(SJL),preklad do ANJ 1/24 Sme budúci lekári-meranie prejavov srdca,monitoring alkoholu v dychu,určenie krvných skupín,krvného obehu(BIO) 11-12/23 Sme budúci voňavkári-výroba esencií z rastlín a ovocia(CHE),Farbivá dôležité pre fotosyntézu-extrakcia do alkoholu a papierová chromatografia 1-2/24 Ranné a prestávkové kruhy na koberci-Nemobilujeme,ale rozprávame sa,učíme sa zašívať ponožky a háčkovať :) Oči na stopkách - biológia pod mikroskopom-pozorujeme pôdny hmyz, trichómy pŕhľavy, pohyb dážďovky, priečne rezy listov,krájanie cibule bez plakania,simulácia javu gutácie, pozorovanie hľúzkovitých baktérií, Učenie vonku-chemické vzorce z prírodnín, landart, genetika v snehu - kríženie, biologický monitoring potoka,Dôkaz kyslíka na Zemi-Ako sme vyrobili kyslík z kuracích pečienok "Dvakrát meraj a raz rež"-Upcyklovanie zastaralých stolov v laboratóriu lepiacou tapetou -aktivite budú predchádzať výpočty, meranie a naplánovanie ekonomického riešenia využitia materiálu (MAT, CHE) Kto to tu býva?-umiestnenie fotopasce v školskej záhrade aj v lese,spracovanie digitálneho obsahu 3-4/24Výroba laminovaných herbárov rastlín okolia a listov stromov (BIO) Získavame zručnosti pri kolektívnych športových hrách-Rovesnícky volejbalový turnaj 6/24 Výstupy projektu (fotografie + videoprezentácia+ kalendár z realizovaných aktivít, propagácia, hodnotiaca správa, vyúčtovanie.

V čom vidíte výnimočnosť svojho projektu? Prečo by mal byť podporený?

-bežnou výučbou a bez projektom zabezpečených pomôcok a zariadení by sme sa k aktivitám nedopracovali a nevedeli takto prirodzene namotivovať kolegov k zmene v prístupe, -aktivitami budú mať možnosť vyniknúť aj žiaci, ktorí nepatria v testovaní vedomostí medzi najlepších nábojom neformálnosti očakávame aktívnejší prístup, vyššiu mieru motivácie a iniciatívnosť, -žiaci poodhalia tajomstvá náplne vybraných povolaní a princípov činností (výroba voňaviek, meranie prejavov srdcovej činnosti, určovanie krvných skupín....analyzovanie zložiek ŽP a zistia, čo to obnáša a či by sa vedeli predstaviť v budúcnosti v danom povolaní, -aktivitami sa môžu inšpirovať iní pedagógovia škôl, ďalej praktickosť, aplikovateľnosť, výnimočnosť vzhľadom na atraktivitu aktivít motivačný aspekt, zábavnosť aktivít, zážitkové získavanie zručností.

Doplňujúce informácie o projekte

Získali ste podporu v predchádzajúcom ročníku grantového programu Výnimočné školy?

Nie

Dá sa projekt realizovať na iných školách? Ako by ste k nemu inšpirovali ďalších učiteľov? Plánujete v rámci projektu nejaký výstup, ktorý im v tom bude nápomocný? Ak áno, aký?

Aktivity projektu sú ako vzor realizovateľné podľa fotografií, či krátkeho videa z realizovaných aktivít a zdroj inšpirácií prípadne na vyžiadanie ako ppt "Praktický receptár získavania celoživotných zručností v škole".

Aké je prepojenie vášho projektu so Štátnym vzdelávacím programom?

Aktivity projektu budú priamo realizované takmer na všetkých vyučovacích hodinách - konkrétne hlavne na predmetoch BIO, CHE, GEO, PBE, Svet v obrazoch, ANJ, SJL, MAT, FYZ, ETV, VYV, ETV a TSV.

Reaguje váš projekt na potrebu posilnenia inkluzívneho vzdelávania? Ak áno, akým spôsobom?

Jednoznačne - každý žiak, bez výnimky, je dôležitý a rôznorodými aktivitami projektu sa vytvorí priestor na zapájanie sa a ich sebarozvoj, medzipredmetovosť. Pútavou formou poskytne širokú škálu možností rozvíjania osobností. Aktivity vytvoria priestor aj na rovesnícku komunikáciu, spoluprácu a vzájomné učenie sa, hľadanie spoločných riešení pri rozličných aktivitách, v rôznych prostrediach (školské laboratórium, chodba, školská záhrada, banská halda, telocvičňa...) v jedinečných zoskupeniach nad rámec jednej triedy a aj v kombinácii žiakov s väčším vekovým rozdielom.

Zahŕňa realizácia vášho projektu v prípade podpory spoluprácu s ďalšími učiteľmi, širším pedagogickým tímom, školským podporným tímom alebo komunitou triedy či školy? Ak áno, uveďte ako bude spolupráca prebiehať.

-spolupráca s kolegami v rámci stretnutí Predmetových komisií -školský podporný tím budú tvoriť zástupcovia jednotlivých tried, ktorí budú tlmočiť informácie a stanovené úlohy svojim spolužiakom ústnou formou + prostredníctvom triednych skupín v Messengeri -propagácia aktivít bude zabezpečená aj v fb skupine Hurá von - OZ Živica propagácia ako zdroj inšiprácie učiteľom v okrese Gelnica bude zabezpečená prostredníctvom odkazov linkov na videoprezentáciu na stránke školy + elektronicky e-mailom

Anotácia projektu

Napíšte stručné zhrnutie vášho projektu, max. 5-7 viet.

Projekt budú realizovať žiaci všetkých ročníkov štvorročného aj osemročného štúdia Gymnázia v Gelnici s cieľom zaktivizovať vyučovací proces a získať a rozvíjať nové zručnosti pre praktický život. Projekt podporuje inkluzívne vzdelávanie, kladie dôraz na každého žiaka, rešpektuje potrebu všestranne ho rozvíjať so zreteľom na každého možnosti, záujmy, tempo, individuálne osobitosti a zvláštnosti. Aktivity budú zamerané na činorodý aktívny prístup žiakov, získavanie praktických a mäkkých zručností, bádanie, experimentovanie,zmenu tradičného obmedzeného myslenia a uvažovania, ale aj sedenia v lavici za učenie vonku, pri praktických úlohách, spracovávaní digitálneho obsahu, meraní, strihaní, lepení, socializáciu a neformálnejšiu komunikáciu pri pohodlnom sedení či ležaní na koberci, či na nové trendy napr. upcykláciu. Žiaci budú mať možnosť ožiť koži, či v pozícii vedcov, napr. ekológov, ktorí analyzovať dusičnany v potravinách, vodu v potoku, merať pH pôdnych výluhov, ako geológovia budú hľadať nerasty a minerály, ako lekári budú vysvetľovať princíp krvného obehu, merať prejavy srdcovej činnosti, či určovať krvné skupiny, pretože nie je nula ako nula, ale aj v pozícii etológov, ktorí zachytávajú život vtákov a zvierat fotopascou, matematikov, ktorí dvakrát merajú a raz režú...rozhodcov, ktorí musia nezaujato a podľa pravidiel fair play rozhodovať rovesnícky volejbalový zápas, či kreatívnych informatikov a dizajnérov, ktorí v rozličných programoch a prostrediach vedia spracovať pozoruhodné statické aj dynamické výstupy so zreteľom na antiplagiátorstvo a kritické myslenie pri posudzovaní a výbere zdroja relevantných informácií. Výstupom z aktivít projektu bude elektronický kalendár zaujímavostí okolia Gelnice a videoprezentácia aktivít ako receptár inšpirácie pre ďalších učiteľov iných škôl, distribuované emailom s odkazom na link školám okresu Gelnica.