**Príloha č. 1. K Projektu „ Tanečníci, Šikovníci a Chlpáči“**

Centrum voľného času má v meste Gelnica už 60-ročnú tradíciu, avšak aj napriek tomu každoročne s námahou bojuje o priazeň rodičov a detí formou náborov a otváraním nových populárnych záujmových útvarov (ďalej len ZÚ). V tomto školskom roku sme po 3 ročnej prestávke (materská dovolenka) otvorili tanečný ZÚ a snažíme sa prilákať deti v rôznych vekových kategóriách. Problémom je nízky počet detí, ktoré majú záujem o tanec. Pomocou financií získaných v tomto projekte, by sme chceli zakúpiť nové moderné oblečenie pre 1 tanečnú skupinu, keďže staré oblečenie má 10 rokov, a ktoré by zaujalo viac detí v budúcom školskom roku. Aj materiálno-technické vybavenie krúžku je totiž veľkou motiváciou pre deti, nie len aktivita v samotnom ZÚ.

Druhým novootvoreným ZÚ v CVČ je Chlpáčik, kontaktná ZOO pre deti, ktoré u nás chovajú a starajú sa o morča, zajačika, škrečky, myš, andulky, kanáriky, vodnú korytnačku, a kalifornské dážďovky. Týmto ZÚ sa snažíme u detí prehlbovať zodpovednosť, samostatnosť a vzťah k prírode, keďže ani o prírodovedné ZÚ nie je žiaden záujem. Celé vybavenie: klietky, a zvieratká sme dostali darom od občanov nášho mesta. Z našich zdrojov sme zakúpili chýbajúce potreby a potravu pre zvieratká. Z projektu by sme chceli zakúpiť funkčné akvárium s príslušenstvom, vyhrievacie svetlo pre korytnačku, drobné chovateľské potreby a potravu pre zvieratká na niekoľko mesiacov vopred, keďže je to nákladná položka potrebná na zabezpečenie chodu ZÚ.

Posledným obľúbeným ZÚ, ktorého činnosť by sme chceli týmto projektom podporiť je Šikovníček. Ide o kreatívny ZÚ, kde deti tvoria, vyrábajú dekorácie, aranžujú. Tento ZÚ je tiež finančne náročný na spotrebný materiál. Veľa výrobkov momentálne vyrábame z prírodnín, z materiálu doneseného z domu, chceme však deťom zakúpiť aj materiál z kreatívnych obchodov na spestrenie činnosti, ale najmä materiál, ktorý môžeme sezónne obmieňať ako napr. rámy na obrazy, korpusy vencov, kvetináče, sklenené nádobky. (Deti vyrobia veniec, po sezóne donesú späť a vyrobia na ten istý korpus iný veniec).

Vyvrcholením tohto projektu bude podujatie „Detský Silvester v CVČ“ v mesiaci December 2019 pre rodiny s deťmi. Cieľom je, aby deti zažili rovnaký Silvester ako dospelí a strávili pekný čas so svojimi rodičmi. V programe vystúpia deti z tanečného krúžku, rodičia s deťmi budú súťažiť, pripravíme pre ne občerstvenie a tvorivé dielne.

Cieľom tohto projektu je prezentovať naše CVČ na verejnosti ako atraktívne CVČ, zakúpiť deťom do ZÚ materiál na kreatívnu tvorbu a prácu v ZÚ, získať väčší počet detí najmä do tanečných ZÚ.

V tomto projekte bude zapojených 35 detí z troch ZÚ, ktoré každý týždeň navštevujú krúžky, cca 200 detí, ktoré pravidelne navštevujú našu kontaktnú ZOO ( deti MŠ, ZŠ, ŠKD) v čase vyučovania, rodiny z mesta Gelnica, ktoré navštevujú kontaktnú ZOO v popoludňajších hodinách a so svojimi deťmi kŕmia zvieratká a navštevujú nás na kreatívnych podujatiach, cca 100 ľudí na podujatí Detský Silvester, verejnosť Mesta Gelnica pri vystúpení tanečného krúžku v Meste Gelnica.

**Príloha č. 2**

**Rozpočet:**

**Tanečné ZÚ** – tanečné oblečenie Latino 20ks vrátane krajčírskych úprav 25,- Eur/ks

www.sofiashop.sk **SPOLU 500,- Eur**

**ZÚ Chlpáčik** - akvárium 54 litrov s výbavou 82,- Eur

rybičky 30 ks 30,- Eur

štrk a rastliny do akvária 25,- Eur

potrava pre hlodavce, vtáčiky na niekoľko mesiacov vopred cca 40 balení 80,- Eur

Chovateľské potreby p. Janošková Gelnica

vyhrievacia lampa pre vodnú korytnačku 20,- Eur

www.abc-zoo.sk **SPOLU 237,- Eur**

**ZÚ Šikovníček**

**-** Kreatívne potreby 10 ks z každej položky: veniec polystyrénový, terakotový kvetináč,

piafór, fotorámik A4, aranžovací materiál vianočný, zásterky, nožnice, Fimo hmota,

* Spotrebný materiál: akrylové farby, šablóny, pečiatky, gumený obrus, formičky na výrobu sviečok, mydiel, transfer na látku, košíky na odkladanie kreatívnych potrieb, stuhy, výkresy, farby na tvár,

www.crafty.sk

Papiernictvo Miroslav Šmelko Gelnica **SPOLU 263,- Eur**

**Požadovaná suma z projektu 1000,- Eur**