**Informácie o organizácii:**

**Centrum voľného času**

Adresa: Slovenská 46, 05601 Gelnica

Tel.: 053/4821 491

Mobil: 0917 533 573

E-mail: cvcgelnica@cvcgl.edu.sk

Web: www.cvcgl.edu.sk

Facebook: Centrum voľného času v Gelnici

Právna forma: rozpočtová organizácia

IČO: 42110645

Banka: Prima Banka Slovensko, a.s.

Číslo účtu: IBAN: SK54 5600 0000 0025 4500 8001

Štatutárny zástupca: Katarína Záhradníková

Zodpovedný za projekt: Miroslava Petríková, vedúca vzdelávacích aktivít

**Hlavné ciele organizácie**:

Centrum voľného času v Gelnici má 57 ročnú tradíciu vo vytváraní voľnočasových aktivít pre deti a mládež v našom regióne. Našim poslaním je každoročne ponúkať záujmovú činnosť pre deti a mládež v okrese Gelnica, organizovať verejné kultúrne a športové podujatia samostatne aj v spolupráci s Mestom Gelnica, organizovať okresné predmetové a športové súťaže s poverením KÚ v Košiciach pre okres Gelnica a zároveň organizovať prázdninové aktivity a tábory pre deti v meste Gelnica počas celého kalendárneho roka.

CVČ v Gelnici zamestnáva 3 pedagogických zamestnancov na plný úväzok. Ich náplňou práce je organizovanie záujmovej činnosti, podujatí, predmetových súťaží a prázdninovej činnosti. 21 externých zamestnancov v CVČ pracuje na čiastočný úväzok a to iba v oblasti záujmovej činnosti. Záujmová činnosť-krúžky prebieha v priestoroch CVČ, ale aj v telocvični ZŠ a na športoviskách v meste Gelnica.

Cieľovými skupinami, s ktorými Centrum pracuje sú deti a mamičky na materskej dovolenke do 3 rokov, deti MŠ, ZŠ, SŠ, rómske deti z miestej rómskej komunity, deti z detských domovov satelitného typu v Gelnici a seniori, dôchodcovia.

**Východisková situácia:**

Centrum voľného času má sídlo vo viac ako sto-ročnej budove. CVČ v tejto budove momentálne pre záujmové útvary využíva:

1. Veľkú klubovňu - veľká tanečná miestnosť so zrkadlom na tanečné krúžky, Šach, Baby klub, Otvorený klub Rómov a na verejné podujatia

2. Počítačovú miestnosť - pre krúžky PC

3. Jazykovú učebňu - krúžky anglického a nemeckého jazyka, Šikovníček

4. Dielňa - plastikoví modelári

Ostatné priestory: pivnice, povala, kancelárie sú na činnosť s deťmi nevyužiteľné. Pri vchode do CVČ máme jednu voľnú učebňu s vhodnými rozmermi, ktorú využívame ako kuchynku. V jej priestoroch by sme radi zriadili relaxačno-pracovnú zónu s multifunkčným využitím.

**Ciele:**

1. Vytvoriť relaxačno-pracovnú zónu s všestranným využitím.
2. Podporiť efektívne využívanie voľného času - zriadenie novej, atraktívnej a pohodlnej zóny priláka do CVČ viac detí vrátane Rómskych, ktoré takto budú tráviť menej času na ulici.

**Relaxačno-pracovnú zónu chceme zriadiť na tieto účely:**

- Relax: Centrum momentálne nemá oddychovú zónu, priestor na oddych pre deti a mládež, priestor pre deti, ktoré čakajú na krúžok, prípade na rodičov po skončení krúžku. V jesenných, zimných a jarných priestoroch čakajú v chladnej chodbe s 2 stoličkami.

- Vhodný priestor pre deti do 3 rokov: Baby klub momentálne navštevuje okolo 10 detí s mamičkami. V našom meste nie je žiadne fungujúce materské centrum, bohužiaľ ani my im nevieme zabezpečiť vhodný priestor s kobercom pre loziace deti, vhodný na hranie a ležanie.

- Práca a hra: pre Rómske deti mesta Gelnica a deti zo satelitných detských domovov v meste Gelnica. Rómske deti navštevujú v CVČ Otvorený klub Rómov, kde sa učia základným činnostiam ako sú hygienické návyky, písanie domácich úloh, základy varenia, udržiavanie poriadku, tvorivé dielne, jednoduché hry, ktoré nepoznajú kvôli zanedbávaniu ich výchovy v domácom prostredí.

- Štúdium: deti navštevujúce jazykové krúžky budú môcť zmeniť spôsob školskej výučby na hravú formu vzdelávania, v relaxačnej zóne zriadime malú jazykovú knižnicu a tieto priestory využijeme na čítanie a konverzačné cvičenia. Jazyky v centre vyučujeme hravou formou a nové priestory znásobí motiváciu detí.

**Hlavné aktivity projektu:**

1. Úprava kuchynského kúta na pracovnú zónu, v ktorej sa zachová zabudovaný plynový sporák a kuchynský drez pre potreby prípravy občerstvenia na verejných podujatiach v CVČ, ale najmä klubov Šikovníček, Otvorený klub, Baby klub.
2. Vymaľovanie miestnosti dobrovoľníkmi.
3. Zakúpenie koberca a sedacích vakov
4. Zakúpenie nábytku
5. Zakúpenie materiálu pre tvorivé činnosti krúžkov Otvorený klub a Šikovníček
6. Zakúpenie hier pre deti Baby klubu a Otvoreného klubu.