**Bolo to na neuverenie (Rozprávanie)**

Jedného krásneho dňa som vyšiel z mojej bytovky na Športovej ulici. Boli prázdniny a ja som nevedel, čo zo sebou, tak som sa zvykol len tak poflakovať po sídlisku. Pri jednej z týchto mojich prechádzok malebnou Gelnicou som si povedal: „A dosť! Sú prázdniny, a ja už viac nebudem hniť v tejto diere!“. A tak som teda začal premýšľať, kam by som sa mohol vydať.

Doma som si vybral jednu zo svojich turistických máp a len tak po nich prechádzal prstom, až som skončil na meste Sečovce. Síce ma tento náhodný výber prekvapil, ale tak prečo to neskúsiť, však? Tak som vzal telefón, vytočil messengerovú skupinu svojej partie a povedal im o svojom nápade na výlet. „Bráško, čo si sa zbláznil?“ pýta sa ma Števo, a za ním hneď pokračuje Adam: „To ti v Gelnici nieje dobre? Že sa do Sečoviec chceš pchať?“ A za nimi sa ozval Maťo: „Veď to je už skoro koniec sveta. Tam mňa nedostaneš ani za milión! Pche, že Sečovce..“ a zložil. Števo a Adam ma ešte chvíľu vysmievali, a položili mi to tiež. „No to mám ale kamarátov...“, pomyslel som si, „avšak svoj výlet si pokaziť nenechám!“ a pobalil som si veci. Zavolal som mame, že sa pár dní nevrátim domov, kúpil som si lístok na vlak a utekal na stanicu.

V podvečer som už vystupoval na ošarpanej stanici v Sečovciach. Hneď ku mne priskočila banda tmavších detí a pýtali drobné. Striasol som ich, a vybral sa na prechádzku mestom. Bolo ešte menej zaujímavé, ako som čakal. „Možno to nebol najlepší nápad“, preblesklo mi hlavou. Prespať som chcel v stane na nejakej lúke nad mestom, avšak predtým som sa zastavil v miestnom vychýrenom podniku, v menšom pajzli na námestí, ktorý som našiel úplnou náhodou. Prišiel som k baru, načapovali mi pivo a ako sa schuti napijem a pomaly otočím, skoro mi tá mňamka v plaste z ruky vypadla.. Ostal som v nemom úžase. Predo mnou vám stála celá nemecká skupina Rammstein! Ako ich fanúšik som sa po tomto miernom šoku rozhodol, že si s nimi spravím aspoň fotku, a spýtam sa čo ich do tejto diery zaviedlo. Ak by to skončilo trápnym momentom, tak sa jednoducho vyparím.

Na moje počudovanie to boli milí chlapíci a skvelo sme si pokecali! Vraj tu plánujú natočiť videoklip k ich novému singlu „Eiserner Vorhang“ (čo znamená železná opona). Singel sa mal už aj tak škaredými miestami, ktoré komunizmus ešte viac dogabal. Klip začali natáčať na Sibírskej tundre, a postupne pokračovali naprieč východnou Európou až na západ. A takto nejak sa ocitli v Sečovciach. Tu teda boli správne! Kedže som vedel dobre nemecky, požiadali ma, aby som im ukázal nejaké zaujímavé miesta. A vďaka faktu, že Sečovce majú zaokrúhlene jednu ulicu a sám som tu za tú krátku chvíľu strávil dobrovoľne viac času, ako bol bárzktorý smrteľník doteraz schopný, považoval som sa za viac ako kompetentného. Prešli sme sa teda obcou, spravili nejaké zábery a vrátili sa späť do krčmy. Prezreli sme si práve natočené záznamy a chlapci si ich nevedeli vynachváliť! Nakoniec som nám všetkým vybavil nocľah v neďalekej ubytovni. Ráno sme ešte chvíľku kecali, zavolali dievčatám z eskorty taxík a potom som sa pobral na vlak domov.

Šťastný ako blcha som sa vrátil do Gelnice. Tam som sa rozhodol, že si tento neuveriteľný príbeh nechám pre seba, až kým nebude vydaný singel a potom ho všetkým pustím. „To im oči vypadnú!“ nadchýnal som sa.

(567 slov)