V živote dennodenne rozhodujeme o našej budúcnosti. Rozhodnutie spravíme buď dobre alebo zlé. Ja vám dnes porozprávam o jednom z mojich najhorších rozhodnutí v živote. Všetko sa to začalo jedného krásneho dňa v roku 2015 cez letné prázdniny.

Bol som s kamarátom Matejom na prechádzke. Už sme sa aj chystali ísť domov ale v ten moment Matejovi zavolal Paľo a spýtal sa ho : „Nedôjdeš dnes na basketbalové ihrisko zahrať basketbal?“ Nemali sme čo robiť tak nakoniec sme šli. Hneď ako sme tam došli všimli sme si ľudí, ktorí boli vtedy od nás oveľa vyšší. Začali sme si hádzať na kôš a začalo nás to veľmi baviť. Po mesiaci nastal zlom keď za nami došla iná partia ľudí a zavolali nás, či si nechceme zahrať, pretože ich bolo málo. Začali sme sa hneď spoznávať, bavilo nás hrať spolu a začlenili sme sa do ich kolektívu. Po približne troch rokoch sme sa zlepšili na toľko, že som sa s kamarátom Matúšom rozhodol trénovať v klube. Veľmi sme sa chceli zlepšovať a tak sme začali chodiť na tréningy do Spišskej novej Vsi. Lenže bohužiaľ nám to veľmi časovo nevychádzalo. Skončila nám posledná hodina v škole a okamžite sme museli bežať na vlak aby sme stihli dôjsť na tréning na čas. Z toho logický vyplýva, že sme nemali úplne dostatok času na učenie, pretože sme došli zakaždým večer o 9 úplne vyčerpaný. To sa odzrkadlilo na mojich známkach a rodičia si to hneď všimli. Dali mi ultimátum. Buď si zlepším známky alebo prestanem chodiť na basketbal. Bohužiaľ sa mi známky nezlepšili a musel som prestať chodiť na tréningy. Keď sa na to spätne pozriem je veľká škoda, že som sa vzdal sna stať sa profesionálnym hráčom basketbalu.

Ale vďačím basketbalu za to, že som si našiel neskutočný kolektív, ktorý je mojou druhou rodinou a neskutočne veľa krát ma už dokázal podržať v neľahkých situáciách. Na záver vám poviem len jedno moto, ktorého by sme sa mali držať stále. Nikdy sa nevzdávajte svojich snov.