Kde bolo tam bolo... asi vo všetkých domácnostiach kde vyrastajú deti lietali vo vzduchu nikdy nezabudnuteľné hlášky našich rodičov.

Aj v jednej malej chalúpke v Kapušanoch tomu nebolo inak, no tu ich rodičia do výchovy zahrnuli asi všetky a my sa ideme teraz pozrieť na to, ako to tam vyzeralo.

-Ahoj mami.

-Ahoj. Ako bolo v škole?

-Jak v škole.

A ty už v duchu vieš, že príde tá otázka ako vždy a premýšľaš ako odpovedať, aby si ju čo najmenej nahnevala

-Boli nejaké známky?

-Dostala som päťku. No chápeš? Jednoducho nás prepadla nečakanou písomkou, ale všetci boli na tom zle, dokonca aj najlepší žiak z triedy...

A až po tom, čo si to vyriekla ti došlo, že si na to nemala ísť touto stranou

-Ale mňa nezaujíma aké známky mali ostatní! Mňa zaujíma, čo máš ty. Čakám, že si to opravíš a teraz poď jesť.

Sadneš si k stolu a po niekoľkých lyžiciach už nevládzeš.

-Mami, ja už nechcem, ďakujem.

-Veď si skoro nič nezjedla. Vieš, čo by za to dali deti v Afrike? Nevymýšľaj, to doješ.

A ty chtiac-nechtiac pokračuješ v jedení.

-Mami? Môžem ísť večer do kina?

-Nie.

-Ale prečo?

A teraz prišiel na rad ten pádny argument, ktorý ti vždy všetko vysvetlil...

-Lebo som povedala.

-Ale mamiii, veď pôjde aj Janka.

-A keď Janka pôjde skočiť z mosta, tak ty pôjdeš tiež?

Keďže si ešte mladá a cítiš veľkú nespravodlivosť, tak pochopiteľne začneš plakať.

 -Prečo plačeš, keď chceš, ja ti dám dôvod plakať! Choď do izby, kým sa neukľudníš!

Tak ideš do tej izby, aby nebolo ešte horšie, chvíľu si tam sama, už máš pocit, že je všetko v poriadku a naraz príde mamka. Nevieš, ako ju to napadlo, ale vidíš ju blížiť sa k tvojej skrini a v duchu len dúfaš, nech ju neotvorí, lebo ty vieš, že ti tam vybuchla bomba. A čo urobí? Jasneže ju otvorí. A ty už vidíš ten nahnevaný výraz v tvári, ktorým ťa prebodáva...

-Ak tú skriňu neupraceš, tak ti ju celú vyhádžem von oknom a šaty budeš z dvora zbierať. Okamžite vstaň a choď si ju upratať. Počítam do troch... Raz...

A ty vstávaš, lebo netúžiš zistiť, čo by bolo, keby došla po trojku. A popri tom už prišlo aj na spomienky na minulosť.

-Keď ja som bola v tvojom veku...

-Viem, to už som počula.

Haha, základná chyba

- S kým si myslíš, že sa rozprávaš, ja nie som tvoja kamarátka, aby si sa takto so mnou rozprávala!! Týždeň bez televízora a počítača.

Sama si si za to mohla... Chvíľu počuješ ako mamka rozrušene trepoce s dverami a tak, aby sa upokojila, sa rozhodne upratovať. Ideš pre istotu za ňou, lebo podvedome už tušíš koniec.

-Treba ti s niečím pomocť?

-Nie.

Tak sa vrátiš späť... A čo príde o päť minút na to?

-Nikto mi tu nepomáha...

A takto to prebiehalo, až kým nevyrástla. Ale každý z nás niekde v hĺbke svojho srdca vedel, že podobne bude vyzerať aj výchova našich detí. Koniec.

A vystri sa ☺ tu pod sem – tu maš brudne...to jak sa chceš vydať, čo ťa budem