Stužková

18:00 Nástup Valčík

18:10 Otvorenie-Laura a Marek

Vážený pán riaditeľ, ctení pedagogický zbor, naši najdrahší rodičia, milí hostia a spolužiaci,

Dovoľte, aby sme vás v tento slávnostný deň čo najsrdečnejšie privítali na našej Stužkovej slávnosti 4.A.

Ako mnohých študentov pred nami, tak ani nás to neminie. Dočkali sme sa – práve dnes nastane tá chvíľa, keď si pripneme zelené stužky, ktoré symbolizujú nádej, aby sme neskôr zvládli našu prvú vážnu ,,skúšku dospelosti“ - maturitu.

Veríme, že si spoločne naplno užijeme jej neopakovateľné okamihy a budeme tak môcť na ňu ešte dlho spomínať.

A teraz poprosíme Katku, aby v mene celej našej triedypredniesla slávnostný príhovor.

18:15 Prejav-Katka

Vážený pán riaditeľ, milý pedagogický zbor, drahí rodičia a spolužiaci,

Ako hovoria slová známej slovenskej piesne ,,a už je to tu, koľko sme sa jej báli, záverečná.“ Ani sme si to neuvedomili a naše štyri roky na tejto škole ubiehajú rýchlejšie, ako by sme sa boli nazdali a teraz sa blížime do cieľa.

Už len jedna veľká skúška a naše cesty života sa rozvetvia do rôznych kútov sveta a takto ako sme sa tu dnes zišli, v tomto jedinečnom zložení, sa už pravdepodobne nikdy nestretneme. Dovoľte mi preto, každému z vás niečo úprimné povedať.

Milí spolužiaci... Nedávno som našla moju kroniku z prvej triedy a začala som si ňou listovať. Prišla som k jednému zápisu, ktorý by som vám rada prečítala.

,,Mojich spolužiakov poznám už skoro rok. Sú milí, šialení a niekedy až príliš hluční. Doberajú si vás, utešia vás, keď ste smutní a pomôžu, keď pomoc potrebujete.

Vždy povedia nejakú hlúposť, ktorá vám vyčarí úsmev na tvári a ktorá spôsobí to, že naša triedna sa iba usmeje a povie: ,,Ja vás asi rozkúskujem.“

Niekedy nie všetko chápu, čo sa im snažím povedať, tak im to opakujem až kým to nepochopia, alebo kým to nevzdám, lebo už na to nemám trpezlivosť.

S nimi sa človek jednoducho nikdy nenudí. Nepochybujem o tom, že mám tých najlepších spolužiakov, akí len môžu byť a mám ich rada.“

Písala som to na konci prvého ročníka a odvtedy sa mnoho vecí zmenilo. Tak ako v počasí sa striedajú dni slnečné a prídu aj mračná, dážď, či búrky, prišli aj hádky, samozrejme, pre úplné zbytočnosti.

Spoločne sme sa smiali, v tých najnevhodnejších chvíľach a znepríjemňovali vyučovanie našim profesorom...

Aj keď to bolo písané dávno, stále môžem úprimne a od srdca povedať, že všetko je pravda. Tak ako po každej búrke raz výjde Slnko, po každej hádke sme sa vždy zmierili a všetko dotiahli do úspešného konca.

Boli to náročné štyri roky, ale stáli za to. Možno si už na niektoré veci ani nepamätáte, ale mne veľmi často zídu na um.

Napríklad to, ako ste v prvom ročníku mne a Dade zorganizovali narodeninovú oslavu, upiekli tortu, vyrobili pozvánky na oslavu. Prišli ste na to, že hladenie po chrbte pomáha☺.

Stále ste všetko natáčali, aby sa na niektoré veci nikdy nezabudlo. Z akcií sme mávali pre istotu aj 5000 fotiek, však Alenka, keby niečo, respektíve ,,čo nie je stránke školy, akoby ani neexistovalo.“

Boli ste tu, keď vás človek potreboval. Vždy existovalo nepísané pravidlo, že kto vie, nech sa prihlási odpovedať, veď my si to potom niekedy vrátime☺. Aj keď to nie vždy vyšlo podľa predstáv.

Možno na to nevyzerám, ale nikto ma tak nedokázal nahnevať a rozzúriť ako vy, ale na druhej strane, práve s vami sa mi budú navždy spájať tie najkrajšie spomienky. Z  tejto etapy nášho spoločného života a za to vám ďakujem.

Milé naše pani profesorky a milí pani profesori... Ale ste sa s nami potrápili, čo? ☺

Snažili ste sa byť pre nás oporou, našimi radcami, poslucháčmi aj priateľmi. Naučili ste nás mnoho a veľa ste nám dali, ba viac ako tušíte....a teraz nehovorím iba o vedomostiach, učive, zákonoch, pravidlách či vzorcoch, ktoré ste nás učili, ale dali ste nám kúsok seba, vo vašom ,,originálnom“ prevedení, váš vzácny čas, ale aj všetky tie zážitky a frázy, ktoré vás robili vami, pre ktoré vás máme tak radi a vďaka, ktorým si vás navždy zapamätáme.

Ktorou začnem?

Koľko je hodín? 18:49, čiže - jedna plus osem krát 49, tak o tom by nám viac vedela povedať naša pani profesorka Víťazková. Vaša metóda skúšania je nezabudnuteľná.

Viete ktorej pani profesorke patrí ten najžiarivejší úsmev, keď rozpráva o tom, ako sa učila pracovať v novom programe? Áno, je to pani profesorka Slovenkaiová. Ja som si v ten deň povedala, žeby som tiež chcela byť v živote taká vysmiata a šťastná, ako Vy vtedy.

Pán profesor Pisko, vďaka Vám sme sa naučili, aké je dôležité ovládať Morzeovku pre prípad, že nám v autobuse nejaké pekné dievča alebo chlapec bude vyklopkávať svoju adresu. Možno by sme tak premrhali náš životný okamih.

Pani profesorka Vozárová, vy ste nás naučili, ako mať krásne vystreté kolená a špičky pri kotúľoch, len pravda je taká, že už to ďalej asi veľmi nevyužijeme....

Pani profesorka Molnárová, možno sa časom dočkáme, že príde Alenka so slovami, že už je Kičibaba.

O kom budem asi tak rozprávať teraz... ?

...Dám vám možnosti. Hrušky, jablká, slivky alebo pani profesorka Helcmanovská. Každú hodinu sme čakali, či nám opäť dáte na výber.

Vedeli ste, že filozofia pochádza z gréckeho phylos a logos? Nie? A to, ako ľudia zistili, že plody sú jedlé, či jedovaté? No predsa, zjedli, zomreli a vedeli, že to už nemajú nabudúce jesť. Ani my sme nič z toho nevedeli, kým sme sa to nedozvedeli od nášho náhradného triedneho profesora Burčáka.

Pani profesorka Sokolská, vďaka vašim videám zo začiatku hodín z iných krajín sveta aspoň viem, kam sa nikdy nechcem pozrieť. Ani si neviete predstaviť koľkokrát som Vám chcela povedať, áno, tam by som raz išla. A nezabudneme ani na Vaše svadobné koláče, ktorými ste na nás mysleli, veľmi ste nás vtedy prekvapili a naozaj sme si na nich pochutnali.

A komu môžeme byť vďační za pomoc pred našou párty, ktorú z nás 20-tich zvládli zorganizovať 8-mi statoční? No predsa pani profesorke Záhornackej, ktorá sa pri nás učila a pomáhala nám skladať servítkové kvety.

Pán učiteľ Andraško, síce ste tu krátko, ale predsa sa Vám podarilo nás dostatočne potrápiť bežeckou abecedou, dvanásťminútovkou, nácvikom štartov, šprintom... Nie ste trošku zaťažený na ten beh?

Aby slovenčina bola hrou, diktáty a testy neboli nočnou morou, v tom nám pomáha naša pani profesorka Blahovská.

Aj naša triedna, Lenka-Lienka, či naša Gizka... Vy ste si toho prežili, vytrpeli a odsmiali s nami asi najviac. Už pri nástupe do druhej triedy ste poznamenali, ako sme sa všetci cez leto zmenili. Čo by ste nám asi tak povedali teraz, keď na nás pozeráte?

Rástli sme Vám pod očami a myslím, že Vy spolu s nami. Ovplyvňovali sme sa navzájom, vytvárali sme si spoločne zážitky a jednoducho... Prešli štyri roky a my Vás opustíme, ale Vy, tieto roky, spoločné chvíle, tie budú naďalej pretrvávať v našich mysliach.

Kúzlo spomienok. Spomienok na to, ako sme sa snažili na školskom výlete dostať klobásu zo strechy chatky, ako sa pár z nás pokúsilo prestúpiť v Poprade pri ceste do Ružomberka, kto vie, čo by ste urobili, keby sme nestihli vbehnúť do vlaku. Na naše vypekanie palaciniek na školskom výlete so spievaním a tancovaním, bola nás plná kuchyňa. Na schovávačku po tme a prípravu školskej párty, kedy sme si testovali naše pľúca, fúkali sme a viazali desiatky balónov. A boli tu aj chvíle, kedy ste potrebovali pomoc aj od nás, keď ste napríklad na lyžiarskom výcviku zháňali maľovatka. Cestovali ste s nami na rôzne súťaže, prebrali sme asi všetky možné témy a bude ťažké Vám dať zbohom. Vždy ste sa nás zastali, dávali ste nám rady do života, žili ste pre nás, boli ste triednou v pravom slova zmysle. Nezáleží na tom kam pôjdeme, lebo uspejeme, pretože sme mali Vás ako triednu.

Preto nám dovoľte Vám poďakovať takým drobným darčekom, aby ste mali na nás aspoň krásnu spomienku...

A nakoniec tí, ktorí si zaslúžite našu najväčšiu vďaku za všetko, čo ste pre nás urobili a stále robíte... Naši drahí rodičia... ..Kde začať...

Vychovávali ste nás, hojili ste naše rany, utešovali nás, keď sme boli smutní, odháňali naše nočné mory, nespali ste celé noci, keď sme boli chorí. Všetko sa točilo okolo nás a vy ste často aj s trápením, chorobou každý deň vstávali do práce, aby sme sa mohli mať lepšie. Vždy ste nám dopriali viac ako sebe, posledný kúsok vždy patril nám a nikdy ste sa nesťažovali, pretože ste to považovali za samozrejmé.

Častokrát sme mali rozdielne pohľady na svet, iný rebríček hodnôt, rozdielny názor na efektívne trávenie voľného času či školu a plnenie školských povinností. Vy ste chceli, aby sme sa venovali štúdiu a my sme chceli tráviť čas s priateľmi. Možno raz pochopíme, že to bolo pre naše dobro, pretože vždy ste vedeli a viete, čo je pre nás najlepšie.

Bez hanby môžeme potvrdiť, že sme mnohokrát nedocenili všetko, čo ste robili, a niekedy nám to došlo až keď bolo neskoro. Pretrpeli ste si naše ,,puberťácke“ zmeny nálad, naše výstupy a výbuchy hnevu. Mnohokrát sa vás to aj dotklo, ale nič ste nepovedali.

Dali ste nám slobodu a možnosť výberu ísť za tým, čo chceme, aby sme boli v živote šťastní. Žiadne slová, žiaden dary a ani činy by nedokázali vyjadriť vďaku a lásku, ktorú k vám prechovávame.

Jediné, čo si želáme by bolo, aby sme aj my boli pre naše deti takými úžasnými rodičmi akými ste pre nás vy.

Patrí vám veľká vďaka, srdečne vám za všetko ďakujeme, ľúbime vás.

Laura a Marek: Prosím pána riaditeľa o slávnostný príhovor. (Pôjde po neho niekto)

18:30- Šerpa a dekorovanie

19:00 Stužky, prípitok, Gaudeamus, blahoželanie učitelia, prípitok rodičia

Laura: Poprosím niekoho z rodičov/pani Hádkovú, aby prišla predniesť slávnostný príhovor

Príhovor rodičia

Príhovor triedna

19:45 Rodičovský tanec-Kollárovci-mamička, tatíčku

Učiteľský tanec-Sčamba-dzedzina

20:00 Večera

20:30 Voľná zábava

21:30 Program

-**Vypnutie prúdu**(5 minút)

-**Marekove video**

-**Micelárna voda**

Nad vodou ťa drží micelarny voda,

musí ju mať každý kto je ženského roda. Používaj denne, nakydaj na tvár

a s najväčším fešákom budeš tvoriť pár. Chlapi pôjdu kvôli tebe zabiť,

už každý tasí meč .

Používaj micelarny voda a každý stratí reč! (2 minúty)

-**Typy študentov**

1. NECVIČIACI:

Marek Kaputa- učiteľ, Alena Kaľavská- žiačka

Marek: „Prečo zas necvičíš, Alena?“

Alena: „Doktor mi zakázal 9 rokov cvičiť.“

2. KORBY:

Ľudovít Tomaga- bude robiť drepy +činka, lavička

Matúš Hádek- cvičiť s činkou

Norbert Popeláš- bude cvičiť s Ľudkom

3. INTELIGENT:

Marek Pulík, Laura Maliková- žiaci

\*na tabuli: 2+2

Marek: nevie, otočí sa na Lauru

Laura: ukáže na prstoch 4

Marek: nakreslí na tabuľu 4 kopčeky

4. V ZADNEJ LAVICI:

Marko Rostáš, Marek Timko- žiaci +vafľovač/malý gril

Marko+Marek: budú variť/piecť

5. MATURANT:

Laura M- učiteľka, Marek P- maturant, Vika,René- komisia

Vika, René: „Povedzte 1 účastníka 1. Svetovej vojny

Marek P- nevie,rozprávahlúposti, Laura M: našepkáva

**-Gymgl nemá talent**

Tanec Mima, Timka, Laura V., Alenka

**-Príbeh rodičovskej výchovy**

Kde bolo tam bolo... Asi vo všekých domácnostiach kde vyrastali malé deti lietali vo vzduchu nikdy nezabudnuteľné hlášky našich rodičov. Ale v jednej malej chalúpke v Kapušanoch ich rodičia do výchovy zahrnuli asi všetky a my sa ideme teraz pozrieť na to, ako to tam vyzeralo.

Dada: Ahoj mami.

Matúš: Ahoj. **Ako bolo v škole?**

Dada: Jak v škole.

Kaťa: A ty už v duchu vieš, že príde tá otázka ako vždy a premýšľaš ako odpovedať, aby si ju čo najmenej nahnevala

Matúš**: Boli nejaké známky?**

Dada: Dostala som päťku. Jednoducho nás prepadla nečakanou písomkou, ale všetci boli na tom zle, **dokonca aj Norik mal päťku...**

Kaťa: A až po tom, čo si to vyriekla ti došlo, že si nemala ísť touto cestou

Matúš: **Ale mňa nezaujíma aké známky mali ostatní!** Čakám, že si to opravíš a teraz poď jesť.

Kaťa: Sadneš si k stolu a po niekoľkých lyžiciach už nevládzeš.

Dada: Mami, ja už nechcem, ďakujem.

Matúš: Veď si skoro nič nezjedla. Vieš**, čo by za to dali deti v Afrike?** To doješ.

Kaťa: A ty chtiac-nechtiac pokračuješ v jedení.

Dada: Mami? Môžem ísť večer do kina?

Matúš: **Nie.**

Dada: Ale prečo?

Kaťa: A teraz prišiel na rad ten pádny argument, ktorý ti vždy všetko vysvetlil...

Matúš**: Lebo** **som povedala.**

Dada: Ale mamiii, **veď pôjde aj Julka.**

Matúš: **A keď Janka pôjde skočiť z mosta, tak ty pôjdeš tiež?**

Kaťa: Keďže si ešte mladá a cítiš veľkú nespravodlivosť, tak pochopiteľne začneš plakať.

Matúš: **Prečo plačeš, keď chceš, ja ti dám dôvod plakať! Choď do izby, kým sa neukľudníš!**

Kaťa: Tak ideš do tej izby, aby nebolo ešte horšie, chvíľu si tam sama, už máš pocit, že je všetko v poriadku a naraz príde mamka. Nevieš, ako ju to napadlo, ale vidíš ju blížiť sa k tvojej skrini a v duchu len dúfaš, nech ju neotvorí, lebo ty vieš, že ti tam vybuchla bomba. A čo urobí? Jasneže ju otvorí. A ty už vidíš ten nahnevaný výraz v tvári, ktorým ťa prebodáva...

Matúš: **Ak tú skriňu neupraceš, tak ti ju celú vyhádžem von oknom a šaty budeš z dvora zbierať.** Okamžite vstaň a choď si ju upratať. **Počítam do troch... Raz...**

Kaťa: A ty vstávaš, lebo netúžiš zistiť, čo by bolo, keby došla po trojku. A popri tom už prišlo aj na spomienky na minulosť.

Matúš: **Keď ja som bola v tvojom veku...**

Dada: Viem, to už som počula.

Kaťa: Haha, základná chyba

Matúš: **S kým si myslíš, že sa rozprávaš, ja nie som tvoja kamarátka, aby si sa takto so mnou rozprávala!! Týždeň bez televízora a počítača.**

Kaťa: Sama si si za to mohla... Chvíľu počuješ ako mamka rozrušene trepoce s dverami a tak, aby sa upokojila, sa rozhodne upratovať. Ideš pre istotu za ňou, lebo podvedome už tušíš koniec.

Dada: Treba ti s niečím pomocť?

Matúš: **Nie.**

Kaťa: Tak sa vrátiš späť... A čo príde o päť minút na to?

Matúš: **Nikto mi tu nepomáha...**

Kaťa: A takto to prebiehalo, až kým nevyrástla. Ale každý z nás niekde v hĺbke svojho srdca vedel, že podobne bude vyzerať aj výchova našich detí. Koniec.

**Módna prehliadka-MISS**

**...**

**Biológia a chémia v praxi**

Vážení prítomní,

A teraz nasleduje náučné okienko alebo zdravie z božej lekárne. Vzhľadom na to, že naša triedna pani profesorka má veľmi rada deti tak s rovnakou obľubou opakuje isté frázy, ktoré sú poučné a my si ich dnes povieme.

Za prvé: Mamičky by sa po búrke nemali prechádzať s kočiarmi po vonku s malými deťmi, pretože sa tu nachádza vysoká koncentrácia prízemného ozónu, ktorá je pre nich toxická.

* Nejaký chlapec sa prezlečie za ženu a zahrá mamičku pred sebou bude tlačiť kočiar a za ruku s ním pôjde iný chlapec prezlečený za jej dieťa

Za druhé: Tehotné ženy by nemali piť H2O s vysokým obsahom iónov

* Jeden človek vezme do ruky fľašu s vodou, pôjde sa napiť a potom ukáže, že sa to nesmie piť (aby to bolo vtipnejšie vyberie z kabelky rum usmeje sa a napije sa)

Za tretie: Pre dieťa je najlepšie materské mlieko.

* 2 dievčatá alebo 2 chlapci sa zahrajú na matku a dieťa, matka si len sadne na zem vezme ku sebe a dieťa a povie poď bubuško cickaj

Za štvrté: Novorodeniatkam sa veľmi rýchlo tvoria a veľmi rýchlo rozpadajú červené krvinky to sa nazýva novorodenecké žltačka

* Niekto, najlepšie chlapec sa oblečie do žltého ak bude súhlasiť trocha si pomaľuje tvár na žlto a prejde len okolo

Za piate: To, že starí ľudia vravievali, že sa z alkoholu a cigariet hlúpne je pravda, pretože ničia mozgové bunky, ktoré sme dostali pri narodení a my si ich zámerne ničíme

* Jeden povie Ahoj takže stretneme sa o 6tej... druhý, ktorý bude fajčiť a piť povie dobre, prejde pár krokov a povie čo povedal? Že o koľkej?

A nakoniec : Najobľúbenejšia fráza našej lienky

* Všetci zakričíme: Bude to v testoch!!!

**Chémia**

Ešči v dectve mi moja mama,

kúpela dar od Číňana knihu, chémiu.

V knihe samé čísla, texty,

neznam či to išlo po Slovensky, no co,

skušime to Lienočko!

Kým som prišla do entaj školy,

myšľela som, že učene nebolí, oj,

4 roky je to boj!

Na chémii furt je dusno,

neznám či na nás nejdzeš barz prísno, šak znaš,

i tak nás neška neskúšaš.

Prichádza čas ís na labáky,

dúfam, že nebudze pokus dáky, da,

protokol som dostala.

Čítam, čítam, čítam, čítam protokol furt čítam, čítam,

čítam, čítam furt nerozumiem.

Naľejem to raz tu, raz tam, raz tu,

Dúfam, že mi to v ruke nevybuchne!

Čítam, čítam, čítam, čítam protokol furt čítam, čítam.

čítam až mi z ruky vypadne,

nenápadne tvár še, nečervenaj še,

nech to učiteľke neni nápadne.

Mám si vziať skľenenú banku, či stačilo ľem skúmavku, abo co?

To mi na hodzine ušlo.

Ľejem do nej hclku pridám vodu, žmurknem na učiteľku, tak?

Či to malo byc naopak?

Dzeci značky nepoznajú,

dúfam, že nič neznamenajú, mám strach,

že zostane po mne iba prach.

Miešam, miešam, miešam, miešam co chycim tam ľejem miešam,

miešam spolu kyselinu sem.

Ponáhľaj še Maťko ku mne pýtam ce šumne,

neže mi to buchne pod nosem.

Miešam, miešam, miešam, miešam co chycim tam ľejem miešam,

až je cale skľíčko na kusy.

Myšľela som, že znám, co tam ľejem,

už nebudzem robiť žadne pokusy.

Po hodzine vyhlášila, že še bľíži naša chvíľa, aka?

Nabudúce písomka!

Kedz ja známku uvidzela,

hnedz som sebe cepla bila, výhra,

Poražka me skoro trafela.

A za ďalších 30 minút,

scihla prebrac novú tému, jak furt,

ani teraz neni kľud.

Teraz neznám dze je chyba, či na vine bula kniha, abo ja?

Že som nepochopela.

Nebudzem še vecej trápic,

kedz to neznam teraz opravic, oj,

chémia neni život moj!

**Piráti**

**Cvičme v rytme**

22:30 Voľná zábava

23:55 Valčík

0:00 Básničky, sviečky, krčah, Mimine ďakovanie rodičom

Zoznam žiakov

1. Viktória Augustiňáková

2. Miroslava Czebriková

3. Matúš Hádek

4. Júlia Hennelová

5. Alena Kaľavská

6. Marek Kaputa

7. Tímea Kuzmová

8. Laura Maliková

9. Daniela Nalevanková

10. Katarína Nalevanková

11. Marek Paulík

12. Tomáš Pollák

13. Norbert Popeláš

14. Marco Igor Rostáš

15. René Šimko

16. Marek Timko

17. Ľudovít Tomaga

18. Laura Vaščáková

Program- poradie, rozloženie žiakov

1. Marekove video
2. Vypnutie prúdu-Mima
3. Micelárna voda-Laura V., Alena, Norik
4. Typy študentov:
5. Necvičiaci: Marek K., Alena
6. Korby: Ľudko, Matúš, Norik
7. Inteligent: Marek P., Laura M.
8. V zadnej lavici: Julka, Marco, Marek T.
9. Maturant: Laura M., Marek P., Vika, René

5.Gymgl nemá talent: Mima, Alenka, Timka, Laura V.

6. Príbeh rodičovskej výchovy: Matúš, Dada, Katka (Laura M., Vika)

7. Módna prehliadka: Marek P., Ľudko, Marek T., Marco, Matúš, Dada

8. Biológia a chémia v praxi: 1. Vika, René

2. Marek P.

3. Alenka, Timka

4. Marek K.

5. Mima

9. Chémia: Laura V.

10. Piráti?

11. Cvičme v rytme: Dada, Julka, Katka, Vika, Marco, Marek T.