**Naše mladé bádateľky na Celoštátnej prehliadke v Bratislave**

V dňoch 11. - 12.11.2013 sa naše študentky Barbara Čolláková (VII.O), Stanislava Augustiňáková (IV.B) a Nikola Imrichová (VII.O), Alexandra Szekélyová a Nicola Petríková (VIII.O) zúčastnili so svojimi bádateľskými projektmi na Celoštátnej prehliadke bádateľských projektov o cenu Scientia Pro Futuro 2013. Podujatie, na ktoré z našej školy postúpili až tri súťažné práce, sa uskutočnilo pri príležitosti Týždňa vedy a techniky 2013 na Slovensku v Centre vedecko-informačných technológií v Bratislave. Okrem možnosti prezentácie výsledkov svojich prác pred odbornou vedeckou komisiou a množstva zaujímavých zážitkov, získali v silnej konkurencii autorky **Alexandra Szekélyová** a **Nicola Petríková** za svoj projekt venovaný znečisťovaniu Smolníckeho potoka kyslými banskými vodami **Čestné uznanie Asociácie žien v geologických vedách**. Srdečne blahoželáme.

RNDr. Lenka Škarbeková